MALTA DIBATTITI TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 858 It-Tnejn, 27 ta' Jannar 2003 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 858

It-Tnejn, 27 ta' Jannar 2003

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6.02 p.m.

Talba

SEDUTA NRU.

It-Tnejn, 27 ta' Jannar 2003

WERREJ

MINUTI 870

MISTOQSIJIET – TWEĠIBIET ORALI 870

TQEGĦID TA' KARTI 873

MOZZJONIJIET

ABBOZZ TA' LIĠI DWAR IL-KORPORAZZJONI MALTIJA GĦALL-INTRAPRIŻA (L-EWWEL QARI) 874

ORDINIJIET TAL-ĠURNATA

ABBOZZ TA' LIĠI DWAR L-UGWALJANZA BEJN L-IRĠIEL U N-NISA (IT-TIELET QARI)

EQUALITY FOR MEN AND WOMEN BILL (THIRD READING) 874

ABBOZZ TA' LIĠI LI JIMPLIMENTA MIŻURI TA' L-ESTIMI (IT-TIENI QARI U KUMITAT)

BUDGET MEASURES IMPLEMENTATION BILL (SECOND READING AND COMMITTEE STAGE) 875

AĠĠORNAMENT 911

MISTOQSIJIET GĦAL TWEĠIBIET ORALI MWIEĠBA BIL-MIKTUB 914

MINUTI

Il-Minuti tas-Seduta Nru. 857 li saret fit-22 ta' Jannar, 2003 ġew konfermati.

MISTOQSIJIET – TWEĠIBIET ORALI

UE – TEMPORARY STATE AID FUQ L-IMPORTAZZJONI TA' CORNED BEEF

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' il-Ministru jgħid kemm hu l-prezz intern u dak estern tal-corned beef li nnegozja l-Gvern Malti ma' l-Unjoni Ewropea?

Fuq liema bażi nħadem l-ammont ta' temporary state aid li jrid joħroġ il-gvern wara s-sħubija, bl-iskop li ma jinħassx l-għoli fil-prezz ta' dan il-prodott?

ONOR.

JOSEF BONNICI (Ministru għas-Servizzi Ekonomiċi): Nirriferi lill- Onor. Membru għat-tweġiba li tajtu għall-mistoqsija 38140.

MR SPEAKER (Onor. Anton Tabone): L-Onor.

Farrugia, domanda supplimentari.

ONOR.

NOEL FARRUGIA: Jista' il-Ministru jurina l-kalkoli li għamel il- gvern biex wasal għaċ-ċifra ta' euro 47 miljun li jgħid li għandu bżonn biex jissussidja ċerti prodotti fl-ewwel tliet snin ta' wara s-sħubija?

MR SPEAKER: Il-Ministru.

ONOR.

JOSEF BONNICI: Mr Speaker, kif għedt diversi drabi, il-gvern ma nnegozjax fuq prodott prodott imma wasal għal ftehim globali li għandu jgħinna biex il-prezzijiet inżommuhom stabbli.

Fin-negozjati li kellna wasalna għaċ-ċifra netta ta' Lm81 miljun having taken everything into account.

Dan ifisser li finalment aħna se nispiċċaw b'net gain ta' Lm81 miljun, anke jekk ikun hemm xi varjazzjoni fil-prezzijiet internazzjonali.

(Interruzzjonijiet)

Veru li għandna ċerti prodotti bażiċi li l-prezz tagħhom huwa għoli imma hemm ċerti prodotti oħrajn, bħal fil-każ tal-frott, li l-prezz tagħhom ivarja skond l-istaġun.

Jiġifieri wieħed irid jieħu into consideration il- kwadru globali u mhux sempliċement parti minnu.

Dak hu li għamilna aħna fin-negozjati.

We had no option but to take everything into account.

Jekk kif qed jgħid l-Onor.

Membru pajjiżna se jkollu joħroġ aktar flus fuq dak li kkalkulajna aħna, irridu niġu kkumpensati.

Dan hu li ili nipprova nispjega lill-Onor.

Interpellant, Sur President.

Tajjeb li ngħid ukoll li Verheugen, meta kien hawn l-ġimgħa l-oħra, qal b'mod speċifiku li l-Lm81 miljun huma fondi li aħna nistgħu nutilizzaw wara l-ewwel tliet snin tas-sħubija.

Għax jekk fl-ewwel tliet snin din is-somma ma jirnexxielux nonfquha kollha, xorta waħda dawn il-flus jibqgħalna d- dritt għalihom.

Din stqarrija li saret minn rappreżentant ta' komunita` ta' kważi 400 miljun ruħ u allura it carries a lot of weight.

Għalhekk wieħed irid jieħu into consideration li bil-bidla li se jagħmel pajjiżna fis-sistema tat-tariffi, xorta waħda se nispiċċaw b'net gain ta' Lm81 miljun.

MR SPEAKER: L-Onor.

Farrugia.

ONOR.

NOEL FARRUGIA: Imma ġaladarba l-gvern stess qed jikkonferma li l- prezzijiet interni se jkunu aktar għolja, bilfors li l-oppożizzjoni tibqa' tinsisti biex tkun taf x'inhuma t-tariffi li pajjiżna se jkun obbligat iħallas fuq ċerti prodotti abbażi tax-shifting li se jsir mill-external price għall-internal price.

Hija ħaġa evidenti wkoll li hemm xi forma ta' workings li l-gvern kellu jagħmel biex seta' jasal għall-konklużjoni li mill-Kaxxa ta' Malta joħroġ euro 47 miljun, somma li fil-verita' illum qed niffrankawha.

Sur President, aħna għandna dritt ninsistu li ningħataw din it-tip ta' informazzjoni, jekk mhux illum anke fi stadju ieħor, u ma nistax nifhem kif il-Ministru qed jgħid li l-gvern ma nnegozjax abbażi ta' prodotti individwali.

Per eżempju, quddiemi għandi dokument li tqassam f'laqgħa li nżammet fil- Phoenicia, fid-9 ta' Diċembru, u hawn jissemma' il-corned beef.

U mela tiġu tgħidulna li aħna ma nagħmlux il-homework tagħna!

MR SPEAKER: Il-Ministru.

ONOR.

JOSEF BONNICI: Mr Speaker, jien ġejt mistoqsi dwar il-prezz li l- gvern innegozja fuq il-corned beef u r-risposta tiegħi hi li l-gvern ma marx Brussels biex jinnegozja l-prezz tal-corned beef.

Din għedtha kemm-il darba u ma nistax nifhem għaliex tan-naħa l-oħra qegħdin jibqgħu jinsistu fuq dan il-punt.

Il-gvern għamel eżerċizzju biex jara kemm se jkollna nħallsu meta niġu biex nadottaw l-iskema ta' tariffi ta' l-Unjoni.

Naturalment din l-iskema għandha l-vantaġġi u l-iżvantaġġi tagħha, pero' f'dan il-każ l-iżvantaġġi se jiġu kkumpensati permezz tal-pakkett finanzjarju li nnegozjajna.

Jien jidhirli li m'huwiex sew li l-Onor.

Membru joqgħod jimmislijdja lill-poplu b'dan il-ħafna diskors, Sur President.

Ma nistax nifhem kif l-oppożizzjoni ma tridx tirrikonoxxi li dan kollu huwa parti mill-Lm81 miljun li se nieħdu u b'mod qarrieqi qiegħda tgħid li dan mhux minnu, anke permezz tad-diversi posters li hawn imxerrdin.

Il-verita' hi li huma qegħdin jigdbu, mhux aħna.

Kif mhux qed jindunaw li b'ċerti mistoqsijiet li qegħdin jagħmlu qegħdin jeħduna lura 20!

Din bħall-istorja ta' Rip Van Winkle, li raqad għal 20 sena sħaħ u meta qam sab li l- affarijiet kienu inbidlu iżda xorta waħda beda jipprova jiġġudikahom bil- mentalita` ta' qabel.

Għadda dak iż-żmien meta kien iqum xi ministru tal- finanzi u joqgħod isemmi l-prezz tat-tonn taż-żejt, tal-corned beef, tal- bakkaljaw u ma nafx ta' xiex aktar, Onor. Farrugia!

MR SPEAKER: Ippermettili ftit, Ministru.

L-Onor.

Farrugia.

ONOR.

NOEL FARRUGIA: Mr Speaker, hawnhekk għandi dokument li jikkonferma li mhux jien li qed nimmislidja lill-Kamra iżda l-Ministru.

Dan id-dokument jgħid li fl-aħħar tmien xhur tas-sena 2004 (Interruzzjonijiet) - mhux biss lest li nippreżentah, anzi jekk irid il-Ministru jista' jieħu photocopy tiegħu dan – il-gvern se joħorġ euro 840,000 mill-Kaxxa ta' Malta biex jissussidja l-prezzijiet ta' ċerti prodotti, inkluż il-corned beef.

(Interruzzjonijiet)

MR SPEAKER: Il-Ministru.

ONOR.

JOSEF BONNICI: Mr Speaker, imma għax għandna nippermettulu lill- Onor. Membru jibqa' għaddej bl-istess diska li issa weħlitlu?

Li wieħed tiġih f'moħħu li jagħmel din it-tip ta' domanda, veru jrid ikun bħal Rip Van Winkle, qed jgħix 20 sena b'lura!

(Interruzzjonijiet) Din it-tabella li għandu quddiemu, għandha tgħinu jifhem li m'għandux għalfejn jibqa' jagħmel dawn it-tip ta' domandi.

Aktar kien jagħmel sens kieku staqsa kif wasalna għaċ-ċifri li hemm imniżżla fl-SMPPMA, liema ċifri ġew diskussi fil- laqgħa li semma' huwa stess.

(Interruzzjonijiet) Nerġa' nirrepeti li l- gvern ma marx jinnegozja xi prezz partikolari, la tal-corned beef u lanqas taz-zalzett, imma nnegozja pakkett li bis-saħħa tiegħu se niġu kkumpensati għall-għoli fil-prezzijiet ta' ċerti prodotti.

Meta nirriferu għas-somma netta ta' Lm81 miljun inkunu qed ngħidu li f'każ li varjazzjoni fil-prezzijiet internazzjonali tista' tirriżulta f'sitwazzjoni fejn niġu mitluba nħallsu xi ħaġa aktar, xorta waħda m'aħna se nitilfu xejn minn dawn il-Lm81 miljun.

Din irridu nifhmuha u rridu nifhmu wkoll li kif qegħdin illum qegħdin ħafna agħar.

MR SPEAKER: L-Onor.

Mario Galea, domanda supplimentari.

ONOR.

MARIO GALEA: Ma jidhirlux il-Ministru li hija ironija li filwaqt li l-oppożizzjoni qed tinkwieta għax il-prezz tal-corned beef jista' jinbidel xi ftit, fl-istess waqt bil-partnership li jridu huma nispiċċaw nitgħabbew bil-piżijiet kollha mingħajr ma nieħdu ebda benefiċċji u drittijiet oħra li toffri sħubija sħiħa fl-Unjoni Ewropea?

MR SPEAKER: Il-Ministru.

ONOR.

JOSEF BONNICI: Din hija mistoqsija tajba, Sur President, għaliex aħna nafu li bejn l-1997 u l-1998, gvern Laburista kien ipprova jinnegozja an industrial free trade area.

Iżda ma rnexxielux għax l-Unjoni Ewropea qaltlu li jrid jinnegozja a free trade area li tkun tinkludi prodotti agrikoli.

Dan ifisser li bil-partnership ikollna nadottaw l-istess tariffi li għandha l-Unjoni.

Jiġifieri jekk inti timporta l-corned beef mill- Arġentina – la l-Onor.

Farrugia għoġbu jibqa' jinsisti li jistaqsini fuq il-prezz tal-corned beef - prodott li aħna ma nipproduċuhx f'pajjiżna, fuqu se jkollok tadotta s-sistema tagħhom.

Dan hu l-punt kollu u l-Onor.

Membri tan-naħa l-oħra ma jistgħux jibqgħu jinjorawh dan, Sur President.

Kif qal Verheugen stess il-ġimgħa li għaddiet, taħt is-sistema ta' partnership, jekk pajjiż ikollu inqas minn Lm0.5 miljun fis-sena, jitpoġġa fl-istess keffa ta' dawk il-pajjiżi li l-istandard of living tagħhom għadu ma żviluppax biżżejjed.

Barra minn hekk, l-assistenza li tingħata lil dawk il-pajjiżi bħall-Marokk, l-Alġerija, it-Tuneżija u l-Eġittu trid bilfors tinqasam b'mod ġust.

Dan ikun ifisser li Malta jkun imissha Lm400,000 u l- pajjiżi l-oħra, li naturalment għandhom popolazzjoni u ħteġijiet ferm akbar minn tagħna, ikun imisshom il-bulk tal-fondi, li huma aktar limitati mill- fondi li hemm għall-pajjiżi li qegħdin ġewwa u li jaqgħu taħt Objective One.

MR SPEAKER: L-Onor.

Farrugia.

ONOR.

NOEL FARRUGIA: Allura l-Ministru ma jikkonfermax li filwaqt li bħalissa għandna levy ta' 10% fuq l-importazzjoni tal-laħam, ġej minn fejn ġej, wara s-sħubija se jkollna nitgħabbew b'tariffa ta' Lm88.90 fuq kull Lm100 laħam?

MR SPEAKER: Il-Ministru.

ONOR.

JOSEF BONNICI: Nikkonferma li llum għandna levy ta' 10% fuq kilo ċanga, ġej minn fejn ġej.

Meta nissieħbu fl-Unjoni – u ma ninsewx li l- bulk taċ-ċanga li nimportaw inġibuh mill-Irlanda - mhux se jkun hemm aktar levy fuqu u allura dik l-istampa li qed ipinġi l-Onor.

Farrugia hija qarrieqa.

Nerġa' ngħid li tan-naħa l-oħra ma jistgħux jibqgħu jinjoraw il-fatt li jekk pajjiżna se jkollu jħallas xi tariffi, dawn se jiġu lura b'imgħax u li allura l-pożizzjoni tagħna se tkun ferm aħjar milli hija llum, Sur President.

MR SPEAKER: Onor. Louis Buhagiar, domanda supplimentari.

ONOR.

LOUIS BUHAGIAR: Mr Speaker, jiena nifhem li s-somma ta' Lm81 miljun hija ċifra netta, kif qed jgħid il-Ministru.

Imma jekk il-pajjiż ikun irid jixtri kwantitajiet akbar ta' laħam minn terzi pajjiżi, il-piż għall-konsumatur xorta waħda se jogħla.

Jiġifieri l-Onor.

Farrugia għandu raġun u, bir-rispett kollu, naħseb li huwa l-Ministru li qed iħawwad l- affarijiet!

MR SPEAKER: Il-Ministru.

ONOR.

JOSEF BONNICI: Is-somma ta' Lm81 miljun tirrappreżenta d- differenza bejn l-inflow u l-outflow.

Għax jekk ikollok toħroġ aktar flus milli tkun ikkalkulajt, se tiġi kkumpensat għal dan u b'hekk il-Lm81 miljun jibqgħu netti.

Allura l-argument ta' sħabna tan-naħa l-oħra li jekk jogħlew il-prezzijiet aħna niġu minn taħt, ma jreġix.

Jiġifieri meta tqabbel il-pożizzjoni ta' kif se jkun pajjiżna bil- partnership li jrid Alfred Sant, b'għotja miżera ta' Lm400,000, u l- pożizzjoni li nnegozjajna aħna, bilfors li trid tkun iblah biex tirrifjuta Lm81 miljun.

Imma possibbli din hija ħaġa daqshekk diffiċli biex wieħed jifhimha?

(Interruzzjonijiet) Il-verita' hi li tan-naħa l-oħra mhux qed jippruvaw jifhmu l-argumenti kollha, Sur President.

MR SPEAKER: Grazzi.

Il-ħin tal-mistoqsijiet għadda.

Ngħaddu għal Tqegħid ta` Karti.

Il-Aġent Ministru.

TQEGĦID TA' KARTI

ONOR.

LAWRENCE GONZI (Aġent Prim Ministru u Ministru għall-Politika Soċjali): Mr Speaker, inqiegħed fuq il-mejda tal-Kamra:

Tabella li turi l-għadd ta' applikazzjonijiet li saru lill-Awtorita' tad-Djar għal akkommodazzjoni fl-2001 u l-2002, bi tweġiba għal mistoqsija parlamentari 38221; u

f'isem il-Prim Ministru nqiegħed fuq il-mejda tal-Kamra:-

Avviż Legali Nru 32 ta' l-2003 – Ordni ta' l-2003 dwar ir-Reviżjoni tas-Salarji tal-President ta' Malta u ta' Uffiċjali oħra; u

Avviż Legali Nru 33 ta' l-2003 – Ordni ta' l-2003 dwar ir-Reviżjoni tas-Salarji ta' l-Imħallfin u Maġistrati.

MR SPEAKER: Grazzi.

Il-Ministru Ninu Zammit.

ONOR.

NINU ZAMMIT (Ministru għall-Agrikoltura u Sajd): F'isem il- Ministru ta' l-Edukazzjoni nqiegħed fuq il-Mejda tal-Kamra:

Tagħrif dwar għaqdiet li użaw il-faċilitajiet sportivi fi skejjel statali wara l-ħin ta' l-iskola, bi tweġiba għal mistoqsija parlamentari 38280;

f'isem il-Ministru għat-Trasport u Komunikazzjoni nqiegħed fuq il-Mejda tal- Kamra:

Dettalji tal-marka u ċ-ċilindraġġ ta' vetturi liċenzjati matul s-sena 2000, bi tweġiba għall-mistoqsija parlamentari numru 38256; u

f'isem il-Ministru ta' l-Intern u l-Ambjent inqiegħed fuq il-Mejda tal- Kamra:-

Tabella li tagħti tagħrif dwar armi tan-nar li ġew reġistrati mal- pulizija matul is-sena 2002, bi tweġiba għall-mistoqsija parlamentari numru 38282; u

Tabella li tagħti tagħrif dwar armi li ġew reġistrati mal-Pulizija matul l-2002, bi tweġiba għall-mistoqsija parlamentari numru 38283.

MR SPEAKER: Grazzi.

Stqarrijiet Ministerjali?

Mozzjonijiet.

Il- Ministru Josef Bonnici.

MOZZJONIJIET

ABBOZZ TA' LIĠI DWAR IL-KORPORAZZJONI MALTIJA GĦALL-INTRAPRIŻA

ONOR.

JOSEF BONNICI (Ministru għas-Servizzi Ekonomiċi): Mr Speaker, nipproponi l-Ewwel Qari ta' Abbozz ta' Liġi msejjaħ "Att ta' l-2003 dwar il- Korporazzjoni Maltija għall-Intrapriża".

MR SPEAKER: Min jissekonda?

ONOR.

NINU ZAMMIT: Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att ta' l- 2003 dwar il-Korporazzjoni Maltija għall-Intrapriża" jiġi moqri l-Ewwel Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta` Liġi ġie moqri l-Ewwel Darba.

MR SPEAKER: Grazzi.

Ordnijiet tal-Ġurnata.

ORDINIJIET TAL-ĠURNATA

ABBOZZ TA' LIĠI DWAR L-UGWALJANZA BEJN L-IRĠIEL U N-NISA

EQUALITY FOR MEN AND WOMEN BILL

MR SPEAKER: Il-Ministru tal-Finanzi.

ONOR.

JOHN DALLI (Ministru tal-Finanzi): F'isem il-Viċi Prim Ministru u Ministru għall-Politika Soċjali nipproponi t-Tielet Qari ta' l-Abbozz ta' Liġi msejjaħ "Att biex iġib 'il quddiem l-ugwaljanza għall-irġiel u n-nisa"

MR SPEAKER: Min jissekonda?

ONOR.

DOLORES CRISTINA: Nissekonda.

MR SPEAKER: Il-mistoqsija hija l-Abbozz ta' Liġi msejjaħ "Att biex iġib 'il quddiem l-ugwaljanza għall-irġiel u n-nisa" ikun moqri t-Tielet Darba.

Il-mozzjoni għaddiet nem. con. u l-Abbozz ta` Liġi ġie moqri t-Tielet Darba u għadda.

ABBOZZ TA' LIĠI LI JIMPLIMENTA MIŻURI TA' L-ESTIMI

BUDGET MEASURES IMPLEMENTATION BILL

L-ordni għat-Tieni Qari ġie moqri.

Ikompli mit-22 ta' Jannar 2003.

Il-mistoqsija reġgħet tqiegħdet.

MR SPEAKER: Il-Ministru John Dalli huwa in possession.

ONOR.

JOHN DALLI: Mr Speaker, waħda mill-kritika li kellna min-naħa ta' l- oppożizzjoni waqt li ressaqna dan l-abbozz ta' liġi kien li din hija cocktail ta' ħafna liġijiet u allura jkun hemm affarijiet ma' xiex wieħed jaqbel u ma' xiex wieħed ma jaqbilx.

Dan huwa l-mod kif fil-fatt għal xi snin ilna nagħmlu biex indaħħlu dawn it-tip ta' emendi li jirriżultaw mill- budget.

Ma ninsewx li aħna nkunu ddiskutejna dawn l-issues kollha li hemm inklużi f'din il-liġi, bl-eċċezzjoni ta' xi affarijiet amministrattivi li wkoll nieħdu okkażjoni nindaħħlu, ad nauseam waqt id-debate tal-budget.

Mr Speaker, għandna bżonn nieħdu ħsieb li anke dan il-Parlament nimmaniġġjawh daqsxejn aħjar.

Kieku, per eżempju, din il-liġi ma ressaqnihiex kif ressaqniha, kien ifisser li rridu nġibu tmien liġijiet u mhux liġi waħda.

Kieku, bl-iskuża li dawn huma money bills, kien iqum kulħadd jitkellem fuq kull waħda ħafna drabi fuq kollox barra fuq is- suġġett bħalma ġara f'dan il-każ.

Kieku ressaqna tmien liġijiet kien ikollna tliet xhur biex ngħadduhom, u dan jekk kull waħda tieħu tliet seduti normali tal-Parlament.

Jien naħseb li wieħed ma setax joqgħod jikkritika l-fatt li organizzajna ruħna b'dan il-mod.

Wara kollox f'dan il- Parlament illum, liġi wara liġi, mozzjoni wara mozzjoni qed nisimgħu l- istess affarijiet, dejjem l-istess diska għaddejja ad nauseam.

Smajna wkoll ħafna affarijiet li ftit jagħmlu sens.

Smajna.

Per eżempju, lill-Onor.

Rita Law titkellem dwar il-fatt li jekk nidħlu fl-Ewropa se jkun hawn 15% VAT fuq il-bini.

Mr Speaker, din hija assolutament ħrafa oħra mal- ħafna li qegħdin jixxerrdu llum min-naħa ta' dawk li jridu jikkonvinċu lill- poplu Malti biex jivvota le għall-Ewropa.

Dawn huma ħrejjef u gideb li qegħdin jiġu msawrin u mxerrdin biss biex ibeżżgħu lil kulħadd.

Jien smajt tnejn oħra.

Waħda minnhom smajtha l-bieraħ hija li jekk nidħlu fl-Ewropa l- overtime li jsir nhar ta` Ħadd jispiċċa.

Din hija gidba xxellerata oħra.

Imbagħad qaluli li semgħu oħra fuq wieħed mir-radjijiet tagħna, li mhux magħruf għall-fatt kemm ikun oġġettiv fil-kummenti tiegħu, li qal li meta nidħlu fl-Ewropea l-lira tagħna se ssir 40 ċenteżmu.

Dawn huma ħmerijiet.

Dawn huma affarijiet li ma jagħmlux sens u għalhekk dawk li qegħdin joħorġu b'dawn l-affarijiet fil-fatt qed jitilfu l-kredibilita` kollha.

Mr Speaker, fuq l-iskema tar-reġistrazzjoni li għamilna smajna wkoll lil min jgħidilna li r-rati ta' interess barra minn Malta huma aktar minn dawk li wieħed jista` jieħu hawn Malta.

Dan m'hu vera xejn.

Illum kulmin għandu flusu investiti barra minn Malta jaf li r-rati ta' l-interessi huma ħafna baxxi aktar minn dawk li l-banek Maltin qegħdin jagħtu lill-investituri tiegħu u lill-opportunitajiet li hawn f'pajjiżna biex jinvestu.

Naturalment dan sakemm xi ħadd ma jkunx irid jinvesti f'xi junk bond jew fl-Arġentina jew f'xi pajjiż ieħor b'riskji enormi.

Smajna wkoll lil min jikkritikana fuq taxxi barra l-budget.

L-Onor.

Brincat semma t-taxxa fuq il-fuels.

Allura ma nafux li llum f'pajjiżna ddaħħlet is- sistema u qiegħda taħdem u tiġi aċċettata wkoll mill-poplu Malti li l- prezzijiet tal-fuels ikunu aġġustati skond il-prezzijiet internazzjonali?

Mhux ħaġa tajba li meta jogħlew il-fuels barra minn pajjizna, flok nibqgħu nissussidjaw awtomatikament, nagħmlu mezz fejn in-nies ikunu konxji wkoll tal-prezzijiet u allura jkunu jistgħu jottemperaw ftit id-domanda tagħhom?

Dan, ekonomikament ikun ukoll ta' ġid għall-pajjiż.

Din tajba jew ħażina?

Ħafna kliem fieragħ fuq management professjonali, fuq kif se mmexxu l- pajjiż aħjar u mbagħad meta niġu biex nieħdu deċiżjonijiet li veru jkollhom impatt ta' management serju tal-pajjiż ninsew kollox, kif se ngħid ukoll ftit iktar 'il quddiem.

Mr Speaker, kien hemm min qalilna: Min iddiskuta l-budget fi żmien il- Milied?

Il-budget ma ġiex diskuss matul il-Milied għax huwa aċċettat mill- poplu Malti.

Il-poplu Malti ħa gost b'dan il-budget li ppreżentajnielu u l- oppożizzjoni waqgħet fil-muta.

Ma kellhiex xi tgħid, għax kieku naħseb kienu jiddiskutuh matul il-Milied.

Ma naħsibx li għandhom rispett għall- Milied, bħalma ma kellhomx rispett għall-Milied f'budgets oħrajn.

Jien naħseb ma ddiskutejniex il-budget fi żmien il-Milied għaliex ...

ONOR.

GEORGE VELLA: On a point of order, Mr Speaker.

MR SPEAKER: Point of order, l-Onor.

George Vella.

ONOR.

GEORGE VELLA: Sur President, jekk inti qiegħed hemmhekk aljenat u tħalli rimarki bħal dawn, li din in-naħa m'għandniex rispett għall-Milied, naħseb aħjar tqum u tara x'inhu jingħad f'din il-Kamra, jekk jogħġbok!

Jien għandi rispett lejn il-Milied u jekk m'għandux hu jgħid li m'għandux.

Jiena nitolbok tgħidlu biex jirtiraha.

(Interruzzjonijiet)

ONOR.

JOHN DALLI: Ħalqkom mimli bil-ħmieġ, ħalqkom mimli bil-ħmieġ!

Intom organizzati bil-ħmieġ!

(Interruzzjonijiet) Anke noqtlu n-nies fil- Milied.

MR SPEAKER: Jekk jogħġobkom inżommu l-kalma u l-ordni u nkunu meqjusin f'dak li ngħidu.

Onor. John Dalli, indirizza lis-Sedja, jekk jogħġbok.

ONOR.

JOHN DALLI: Sur President, kull min semagħni nitkellem u qed isegwini nitkellem jifhem x'qed ngħid.

Din is-sena l-Partit Nazzjonalista ħareġ direttiva għal kulħadd biex waqt il-jiem tal-Milied ma nitkellmux fuq politika, però huma m'għamlux hekk.

Fuq dak il-każ kont qed ngħid li ma jirrispettawx il-Milied, u m'hu se nirtira xejn.

(Interruzzjonijiet) Jista` jgħid li jrid l-Onor.

George Vella.

Jekk jieħu għalih b'dak li ngħid, iħallas hu!

Jien la se jintimidani George Vella u lanqas ħadd min-naħa ta' l-oppożizzjoni.

Ħadd ma jintimidani.

Lanqas bil-ħmieġ li ilhom jivvintaw is-snin m'hu se jintimidawni tan-naħa ta' l-oppożizzjoni, l-ebda wieħed minnhom.

Jistgħu jgħajtu u jheżżu snienhom kemm iridu għax la se jbeżżgħuni u lanqas se jintimidawni.

Dak li għandi ngħid ngħidu u ngħidu ċar biex il-poplu jifhem il-gideb li qed jgħidu min-naħa ta' l- oppożizzjoni.

Ħadd ma jdejjaqni lili.

Jekk xi ħadd minnhom jaħseb li se jdejjaqni b'xi ħaġa li se ngħid qed jgħarralu!

Jien nibqa` ngħid li għandi ngħid u nibqa` niftaħ għajnejn il-poplu kontra l-gideb li ġej min-naħa ta' l-oppożizzjoni.

Sur President, qalulna li hawn dlam dwar il-qagħda finanzjarja fl-aħħar tas- sena.

Fir-realtà r-riżultati jitħabbru...

(Interruzzjonijiet) X'nirtira?

Jien m'hu se nirtira xejn, Mr Speaker.

(Interuzzjonijiet) Jien m'hu se nirtira xejn.

M'għandix x'nirtira.

MR SPEAKER: L-Onor.

Carmelo Abela, on a point of order.

ONOR.

CARMELO ABELA: Is-Sedja semgħet id-diskors li qal il-Ministru John Dalli meta qal li din in-naħa m'għandhiex rispett lejn il-Milied u bħalma f'ċirkostanzi oħra s-Sedja talbet kelliema oħrajn jirtiraw ċertu diskors, illum trid titlob lill-Ministru Dalli jirtira dak id-diskors li qal fil- konfront tagħna għax m'hu veru xejn li aħna ma nirrispettawx il-Milied.

Nitolbok li tipproteġi lil kulħadd hawn ġew.

ONOR.

JOHN DALLI: Jien m'għandi xejn x'nirtira b'dak li għedt.

Jien tkellimt fil-kuntest tad-dibattitu politiku waqt il-Milied.

U m'għandi xejn x'nirtira, Mr Speaker.

MR SPEAKER: Jien jidhirli li ma kien speċifiku fil-konfront ta' ħadd, imma kien kumment ġenerali.

Però nitlob lill-membri kollha biex jużaw diskors parlamentari.

Ikompli l-ministru.

ONOR.

JOHN DALLI: Mr Speaker, dawn ngħidulhom li finalment....

(Interruzzjonijiet)

ONOR.

CARMELO ABELA: Mr Speaker, jew jirtiraha jew jieqaf.

ONOR.

JOHN DALLI: Mhux hekk!

Tgħid mhux se twaqqafni milli nitkellem Onor. Carmelo Abela!

(Interruzzjonijiet) Issa sirtu tiswew iktar minna intom, hux!

GĦandkom ċans twaqqfuna milli nitkellmu!

Kien hemm xi żmien meta kontu tisparaw fuqna biex twaqqfuna milli nitkellmu!

Imma m'għadux dak iż-żmien!

(Interruzzjonijiet)

MR SPEAKER: Jekk jogħġobkom, nitlob li żżommu l-kalma!

Jekk jogħġobkom, jekk se nibqgħu għaddejjin hekk ikolli nwaqqaf is-seduta.

(Interuzzjonijiet) (Għajat) Is-seduta hija sospiża għal ħames minuti.

Fis-6.45 p.m. is-seduta kienet sospiża minħabba diżordni u rriżumiet ħames minuti wara.

MR SPEAKER: Il-Ministru tal-Finanzi jkompli bl-intervent tiegħu.

ONOR.

JOHN DALLI: Sur President, wara li waqqfuni u ħlewli ħafna żmien bl-interuzzjonijiet inkompli bid-diskors tiegħi u nitkellem fuq it- tradizzjonijiet demokratiċi li għandna f'pajjiżna.

Ladarba tan-naħa l-oħra għażlu li fuq din il-liġi bażikament ma jitkellmu xejn u jitkellmu fuq l- Unjoni Ewropea, allura jien naħseb li għandi nagħmel l-istess fil-ħin ristrett u mnaqqas li għandi.

Bħalma kelli okkażjoni ngħid il-bieraħ fil- pubbliku, jien ngħid li bħala ċittadin ta' dan il-pajjiż nieħu għalija u nurta ruħi li jiġu min-naħa ta' l-oppożizzjoni, partit li jgħid li hu demokratiku, u jagħmlu dikjarazzjoni li biha jiddevalwaw l-vot tiegħi fl- elezzjonijiet f'dan il-pajjiż.

Jien ma nistax naċċetta, mhux bħala politiku nerġa' ngħid, imma bħala ċittadin - u hawnhekk indur lejn il- ġurnalisti li ma jagħmlux il-kummenti li għandhom jagħmlu fuq dawn it-tip ta' sagrileġġi u ereżijiet li jkollna kontra d-demokrazija - li xi ħadd jiġi jgħidli li l-vot ta' Joe Mizzi jiswa daqs vot u nofs tiegħi.

Jiġifieri biex niġu daqshom irridu nivvotaw tlieta għat-tnejn tagħhom.

Dawn huma ħniżrijiet.

Dawn huma sagrileġġi kontra d-demokrazija li kulmin jgħidhom jgħidhom - jekk kien f'sensih meta qalhom - u kulmin jipprova jiddefendihom b'xi mod imissu jistħi.

Kulmin ma jikkundannax dawn it-tip ta' pożizzjonijiet imissu jistħi u ma messux qiegħed hawn ġew jirrappreżenta istituzzjoni demokratika f'dan il-pajjiż!

(Interruzzjonijiet) Dawn l- attakki kontra d-demokrazija huma attakki li issa ilhom isiru mill- oppożizzjoni.

Dawn l-attakki kontra d-demokrazija huma fl-istess stil ta' meta jgħidulna li jekk jgħaddi r-referendum ma jagħtux kasu.

(Interruzzjonijiet) Issa oqgħod kwiet, Onor. Vella.

Jien għamilt ħames seduti nistaportikom.

MR SPEAKER: Jekk jogħġobkom, no cross debates.

ONOR.

JOHN DALLI: Ħames seduti ili nistaportikom, issa staportu lili.

Ħames seduti ilni nissaportikhom.

(Interruzzjonijiet) Lill-poplu Malti għidu, mela lil Verheugen!

Lill-poplu Malti tridu tagħtu kont dawn is- sagrileġġi li qed tagħmlu kontra d-demokrazija, mela lil Verheugen!

(Interruzzjonijiet) Noqogħdu nilagħqu l-warrani tal-barranin aħna!

Lill- poplu Malti trid tagħti rendikont inti, Onor. George Vella.

Lill-poplu Malti għid li l-vot ta' min jivvota "iva" ma jiswiex daqs il-vot ta' min jivvota "le".

(Interruzzjonijiet) Dak iridu jgħidulna, Mr Speaker.

Kemm qalulna affarijiet!

(Interruzzjonijiet) Ħalli nkompli fuq id-demokrazija għax wieħed mill-kummenti li smajna hawnhekk kien fuq l-MUT.

(Interruzzjonijiet) Mr Speaker, jien nista` nkompli nitkellem f'dan il- Parlament?

MR SPEAKER: Jekk jogħġobkom, inżommu l-kalma.

Ma jistax ikun li nibqgħu sejrin hekk.

Ma rridx iktar interruzzjonijiet.

ONOR.

JOHN DALLI: Kieku jistgħu jagħmlulna sarima ma' ħalqna dawn!

Dawn għandhom id-DNA tad-dittatorjat f'demmhom.

Id-DNA tad-dittatorjat għandhom f'demmhom!

(Interruzzjonijiet) Dawn m'għandhomx rispett għad-demokrazija, Mr Speaker.

(Interruzzjonijiet) Issa hu jaf.

Forsi kien imur jagħmilhom.

Ma nafx, inti taf donnok.

Inti taf donnok!

Toqgħodx tpaċpaċ fil-vojt u taqa' għaċ-ċajt kull meta tiftaħ ħalqek!

(Interruzzjonijiet) Iva kollha professuri!

(Interruzzjonijiet)

MR SPEAKER: Nitlobkom iżżommu l-ordni.

Il-Ministru Dalli jkompli bid- diskors tiegħu, jekk jogħġbu.

ONOR.

JOHN DALLI: Mr Speaker, staqsew jekk l-MUT għamlitx studju dwar l- impatt fuq il-ħaddiema u fuq it-teachers meta niġu biex nidħlu fl-Unjoni Ewropea.

Lill-MUT qed jistaqsu jekk għamiltx analisi ta' kif se mmorru meta nidħlu fl-Unjoni Ewropea?

Ma naħsibx li għandhom għalfejn imorru ħażin.

Il-General Workers' Union ikkummissjonat rapporti bi flus il-gvern biex jaraw x'se jkun l-impatt tas-sħubija u għażlu n-nies li riedu huma biex jagħmlulhom ir-rapporti.

Huma għażluhom in-nies.

Il-gvern ma mponielhom lil ħadd biex jagħmlilhom ir-rapporti.

Ħafna minn dawn ir- rapporti nkitbu qabel ma ġew konklużi t-trattattivi u allura wħud mill- pożizzjonijiet li hemm f'dawn ir-rapporti, li kienu tajbin, issa huma aħjar u f'ħafna każi fejn ċerti pożizzjonijiet setgħu jkollhom impatt negattiv ġew ikkorreġuti bit-trattativi li saru u bl-eċċezzjonijiet li Malta rnexxielha tieħu mill-Unjoni Ewropea fil-mod kif jiġi implimentat l-acquis f'Malta.

Pero` anke hawnhekk tispikka d-demokrazija!

Aħna kemm-il darba għedna lis-Sur Tony Zarb biex jippubblika dawn ir-rapporti ħalli jistma lill-membri tiegħu ta' nies intelliġenti u ta' ċittadini bi dritt sħiħ f'Malta u jħalli lilhom jiġġudikaw u jiddeċiedu x'inhu tajjeb u x'mhux tajjeb u mhux jaqbad jagħmel diktat u jgħid: Int ma jaqbillekx!

Xi smajna f'waħda mil-laqgħat li għamel Tony Zarb?

Is-Sur Tony Zarb, xempju ieħor tad-demokrazija f'dan il-pajjiż, qal li issa se jagħżel dawk il-biċċiet li huma negattivi fuq l-Ewropa u jippubblika lilhom biss u jqassam lilhom biss lill-membri tiegħu.

Din x'viltà hi?!

Din hi d-demokrazija?!

Din hija ċ-ċensura fl-eċċellenza tagħha li biha, bl-aktar mod arroganti, lill- membri tiegħek li qed isostnuk bil-miżati tagħhom qed tgħidlhom: Intom m'għandkomx moħħ biex taħsbu, ħa naħseb għalikom jiena.

Intom tridu tieklu biss l-għalf li se nagħtikom jien u tridu tiddeċiedu biss fuq dak li se ngħid jien.

Araw ftit fiex irridu inġibu lil dan il-pajjiż!

Araw ftit xi klassi politika għandna u x'tip ta' nies għandna li qegħdin jippumpjaw kontra l-Unjoni Ewropea.

Dan kollu juri kemm anke f'moħħhom jafu li l- Unjoni Ewropea hija tajba għal pajjiżna.

Kieku l-Unjoni Ewropea m'hijiex tajba għal pajjiżna, għalfejn jagħmlu din iċ-ċensura?

Kieku l-Unjoni Ewropea m'hijiex tajba għal pajjiżna s-Sur Tony Zarb kien jaqbad ir- rapporti kollha kif inhuma, iqassamhom lil kulħadd u jgħidilhom: Araw kemm hu veru dak li qed ngħidilkom jien, iddeċiedu.

Mela jaqta' dak kollu li huwa tajjeb u jippubblika dak biss li huwa ħażin, Mr Speaker?

Tajba din!

L-iskuża li ġab kienet li tant qed nisimgħu bit-tajjeb li fihom dawn ir- rapporti li m'hemmx għalfejn jippubblikahom hu.

Taf kemm hu bravu biex iġib il-boċċa qrib il-likk!

Araw ftit x'argument dan!

Din hija l- attitudni totalment anti-demokratika li qed jużaw l-oppożizzjoni u dawk li jappoġġjawhom.

Sur President, kien hemm min staqsa għaliex ma nġibux lil Farage jitkellem fil-Parlament.

Mela fil-Parlament aħna nġibu lil kulmin jiġi Malta jitkellem favur jew kontra.

F'dan il-Parlament inġibu nies li jkunu ta' ċertu livell fil-pożizzjonijiet tagħhom, bħalma hu s-segretarju tal-Lega Għarbija u l-iSpeaker tal-Kamra tal-Parlament Ewropew.

Lil dawn inġibu u mela jiġi Farage - ma jafu ħadd – u nġibuh biex jgħidilna x'nagħmlu u ma nagħmlux f'dan il-pajjiż!

Imbagħad noqogħdu ngħidu kemm hu tajjeb u lanqas inkunu nafu fuq xiex qed jitkellem, kif irriżultalna mid-debate fejn kien ikkwotat.

Sur President, dawn qed jgħidulna li l-Ingliżi lanqas għandhom kontroll fuq il-liġijiet tagħhom u jkollhom iħallu lill-Ewropa tiddeċiedi fuq il- liġijiet tagħhom.

U jien ngħidilhom: L-Ingilterra biss?

Ħalli nikkwota mill-ktieb li jismu "Forgotten Enlargement - Future EU Relations with Iceland, Norway and Switzerland" li ġie ppubblikat minn Euro MP ieħor, Diana Wallace.

Din qalet li n-Norveġja u l-Islanda - għax bħalhom iriduna dawn - inkorporaw fil-liġijiet tagħhom 80% ta' l-acquis comnunautaire.

Allura tagħmel il-punt u tgħid li l-Pollakki u ċ-Ċiprijotti se jkollhom iktar impatt fuq kif jinbidlu l-liġijiet fl-Islanda u n-Norveġja min- Norveġiżi u l-Islandiżi nfushom.

Jiġifieri biex aħna jkollna kontroll fuq kif jinbidlu l-liġijiet f'pajjiżna rridu nkunu fl-Unjoni Ewropea.

Jekk inkunu barra mill-Unjoni Ewropea se nabdikaw id-dritt li nbiddlu l-mod kif noperaw f'pajjiżna, mhux meta nkunu ġewwa.

Għalhekk anke fl-għeluq ta' dan id-diskors mqassar minħabba l-istorbju li kien hawn, inħeġġeġ lill-poplu Malti u Għawdxi biex verament jaħseb u jixtarr, ma jemminx il-ħmerijiet u t- tfesfis fil-widnejn li qed jinxtered u jara x'inhu fl-interess tiegħu, ta' wliedu u ta' pajjiżu.

Grazzi.

MR SPEAKER: Grazzi.

Il-mistoqsija hija li l-Abbozz ta' Liġi msejjaħ "Att biex jimplimenta diversi miżuri ta' l-estimi u miżuri amminsitrattivi oħra" ikun moqri t-Tieni Darba.

Dawk favur( (Onor. Membri: Aye) Dawk kontra( (Onor. Membri: No) Carried.

ONOR.

MEMBRU: Division.

MR SPEAKER: Id-division tittieħed minn hawn u 20 minuta oħra.

Billi ntalbet votazzjoni, is-seduta ġiet sospiża fis-7.02 p.m. u rriżumiet għoxrin minuta wara.

MR SPEAKER: Se nerġa' npoġġi l-mistoqsija.

Il-mistoqsija hija li l- Abbozz ta' Liġi msejjaħ "Att biex jimplimenta diversi miżuri ta' l-Estimi u miżuri amminsitrattivi oħra" ikun moqri t-Tieni Darba.

ONOR.

MEMBRU: Division.

VOTAZZJONI NRU.

FAVUR : 31 L-Onor. | | | |Abela Anthony |Galea Louis | |Agius Francis |Galea Mario | |Asciak Michael |Galea Pace | | |Victor | |Azzopardi |Gatt Austin | |Frederick | | |Azzopardi Jason |Gonzi Lawrence | |Bonnici Josef |Hyzler George | |Bonnici Michael |Mifsud Bonnici | | |Antoine | |Borg Tonio |Mifsud Bonnici | | |Carmelo | |Cristina Dolores |Mugliett Jesmond| |Dalli John |Muscat Claude | |D'Amato Helen |Pullicino George| |Debono Giovanna |Refalo Michael | |Deguara Louis |Vassallo Edwin | |Farrugia Jean |Zammit Ninu | |Pierre | | |Frendo Michael |Zammit Dimech | | |Francis | |Galea Censu | |

KONTRA : 23

L-Onor. | | | |Abela Carmelo |Farrugia Angelo | |Agius Chris |Farrugia Michael| |Bartolo Evarist |Farrugia Noel | |Borg Karmenu |Law Rita | |Brincat Leo |Mizzi Joe | |Buhagiar Charles |Parnis Silvio | |Buhagiar Louis |Sammut Joseph | |Chircop Karl |Sant Alfred | |Cilia Joe |Vassallo Adrian | |Coleiro Marie |Vella George | |Louise | | |Cuschieri Joseph |Vella Karmenu | |Dalli Helena | |

Il-mozzjoni għaddiet u l-Abbozz ta' Liġi nqara t-Tieni darba.

MR SPEAKER: L-Aġent Prim Ministru.

ONOR.

LAWRENCE GONZI (Aġent Prim Ministru): Sur President, bil-permess tal-Kamra nitlob biex ngħaddu għall-istadju ta' kumitat ta' dan l-abbozz ta' liġi.

MR SPEAKER: Hawn qbil?

(Onor. Membri: Iva)

Il-permess ingħata.

L-ordni għal Kumitat ġie moqri

FIL-KUMITAT

L-Onor.

Michael Bonnici, President tal-Kumitati, jippresjedi.

Klawsola 2 - Dħul fis-seħħ ta' din it-Taqsima.

Clause 2 - Coming into force of this Part.

THE CHAIRMAN: Rimarki?

Il-Ministru tal-Finanzi.

ONOR.

JOHN DALLI: Mr Chairman, l-ewwel taqsima tal-liġi qed tawtorizza lill-Ministru tal-Finanzi biex ikun jista` joħroġ b'self, stocks tal-gvern sa mhux iżjed minn Lm100 miljun.

Din il-klawsola tispeċifika d-data tal- bidu fis-seħħ ta` din it-taqsima.

THE CHAIRMAN: Hawn iktar rimarki( L-Onor.

Leo Brincat.

ONOR.

LEO BRINCAT: Mr Chairman, m'għandix x'inżid għax ir-riżervi tagħna għamilnihom fis-second reading ta' din il-liġi.

THE CHAIRMAN: Hawn iktar rimarki( (Onor. Membri: No) Il-mistoqsija hija klawosla 2.

Dawk favur?

(Onor. Membri: Aye) Dawk kontra?

Agreed.

Klawsola 2 għaddiet nem. con. u ġiet ordnata biex isir parti mill-Abbozz ta' Liġi.

Klawsola 3 - Tifsir.

Clause 3 - Interpretation.

THE CHAIRMAN: Hawn xi rimarki?

Il-Ministru.

ONOR.

JOHN DALLI: Mr Chairman, it-tliet klawsoli li ġejjin huma klawsoli standard kull meta ngħaddu liġijiet tal-loans.

Hawnhekk qegħdin niddefinixxu x'inhu "dħul".

THE CHAIRMAN: Hawn iktar rimarki( (Onor. Membri: No) Il-mistoqsija hija klawsola 3.

Dawk favur?

(Onor. Membri: Aye) Dawk kontra?

Agreed.

Klawosla 3 għaddiet nem. con. u ġiet ordnata biex isir parti mill-Abbozz ta' Liġi.

Klawosla 4 - Awtorità li jinġabar self.

Clause 4 - Authority to raise loan.

THE CHAIRMAN: Hawn rimarki?

Il-Ministru.

ONOR.

JOHN DALLI: Mr Chairman, ir-raba` klawsola tispeċifika l-massimu ta' self li jista' jsir, u tispeċifika wkoll li dawn se joħorġu stocks f'Malta.

THE CHAIRMAN: L-Onor.

Leo Brincat.

ONOR.

LEO BRINCAT: Mr Chairman, ir-riżerva tagħna fuq dan kollu hija li s-sena l-oħra l-gvern ta x'jifhem li kien se jipprova jiddependi biss fuq dak li huwa self għal żmien qasir, dawk li huma treasury bills.

Issa jidher li qed ikun kostrett li jerġa` jirrikorri għas-self għat-tul kif inhuma l-istocks tal-gvern, u aħna nħossu li dan ikompli jikkonferma li l- qagħda finanzjarja tal-pajjiż qalbet għall-agħar.

THE CHAIRMAN: Il-Ministru.

ONOR.

JOHN DALLI: Mr Chairman, naturalment il-loġika tiegħi ma twassalx għall-istess konklużjonijiet.

Aħna konna għedna x'se nagħmlu s-sena l- oħra, u hekk għamilna.

We relied fuq ix-short-term borrowing.

Pero` din is-sena qegħdin ngħidu li minħabba l-fatt li r-rati ta' l-interessi qegħdin jonqsu naħseb li huwa opportun ħafna li nibdew nikkonsidraw b'mod serju li nissellfu b'rati aktar baxxi long term għall-futur.

B'hekk inkunu qegħdin nillokkjaw lilna nfusna long-term fuq rati baxxi.

Jien naħseb li huwa tajjeb li jkollna din il-flessibilita` f'idejna.

THE CHAIRMAN: L-Onor.

Brincat.

ONOR.

LEO BRINCAT: Jien ma kontx se ngħaddi dawn ir-rimarki li kieku l- Ministru fl-introduzzjoni tiegħu ma ddiskriviex dan kollu bħala xi att ta' flessibilita` ġdida min-naħa tal-gvern.

Kull min il-bieraħ ra t-treasury bills limits fil-gazzetti seta` jara kemm il-gvern kien iddisprat biex jerġa` jissellef dawk il-Lm100 miljun li ssellef - għat-treasury bills qed ngħid mhux qed nitkellem fuq l-istocks - għaliex diġa` qabeż il-Lm200 miljun ceiling li kellu qabel grazzi għal dak il-Lm100 miljun li approvajna f'din il-Kamra xi jumejn jew tlieta wara li nqara l-budget.

ONOR.

JOHN DALLI: Sur President, jiena mhux se noqgħod niddibatti din il- klawsola qisna qegħdin fis-second reading, pero' nerġa` nirrepeti li wieħed jifhem li d-deficit irid jiġi finanzjat.

Fir-realta` minflok ħriġna long- term loans s-sena l-oħra għad-deficit, aħna ffinanzjajnih mis-short-term borrowing bit-treasury bills.

Jien qed ngħid li llum minflok nibqa` nestendi l-limitu tat-treasury bills nibqa` nissellef on a short-term.

Jien naħseb li jkun tajjeb li jkun hemm din il-flessibilita' din is-sena.

L- outlook għal din is-sena, f'dawk li huma interessi, huwa li l-interessi se jkunu baxxi, u forsi se jitbaxxew xi ftit ieħor, u allura rridu nsibu l-ħin opportun biex inkunu nistgħu nissellfu u nillokkjaw ruħna long-term u nirrilisjaw mit-treasury bills.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 4.

Dawk favur?

(Onor. Membri: Aye) Dawk kontra?

Agreed

Klawsola 4 għaddiet nem. con. u ġiet ordnata biex issir parti mill-Abbozz ta' Liġi.

Klawsola 5 - Skop

Clause 5 - Purpose

THE CHAIRMAN: Il-Ministru.

ONOR.

JOHN DALLI: Mr Chairman, din il-klawsola tispjega għal liema fini jridu jintużaw il-flus mislufa.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 5.

Dawk favur?

(Onor. Membri: Aye) Dawk kontra?

Agreed

Klawsola 5 għaddiet nem. con. u ġiet ordnata biex issir parti mill-Abbozz ta' Liġi.

Klawsola 6 - Emenda ta' l-Att dwar it-Taxxa fuq l-Income.

Clause 6 - Amendment of the Income Tax Act.

THE CHAIRMAN: Il-Ministru.

ONOR.

JOHN DALLI: Sur President, għal din il-klawsola għandi din l- emenda:

"A" Subklawsola (2) ta' klawsola 6 għandha tiġi emendata kif ġej:

(a) f'paragrafu (a) tagħha, minflok il-kliem "u l-artikolu 24", għandhom jidħlu l-kliem "u l-paragrafu (a) sa (d) ta' l-artikolu 24"; u

(b) f'paragrafu (b) tagħha, minnufih wara l-kliem "l-artikoli 12, 18" għandhom jidħlu l-kliem "il-paragrafu (c) ta' l-artikolu 19".

"A" Subclause (2) of clause 6 shall be amended as follows:

(a) in paragraph (a) thereof, for the words "and article 24", there shall be substituted the words "and paragraph (a) to (d) of article 24"; and

(b) in paragraph (b) thereof, immediately after the words "articles 12, 18" there shall be added the words "paragraph (c) of article 19".

THE CHAIRMAN: Hawn rimarki?

(Onor. Membri: No) Il-mistoqsija hi l-emenda ''A'' kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed

L-emenda 'A '' għaddiet nem. con.

THE CHAIRMAN: Il-mistoqsija hi klawsola 6, kif emendata.

Dawk favur?

(Onor. Membri: Aye) Dawk kontra?

Agreed

Klawsola 6, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 7 - Emenda ta' l-artikolu 2 ta' l-Att prinċipali.

Clause 7 - Amendment of article 2 of the principal Act.

THE CHAIRMAN: Il-Ministru.

ONOR.

JOHN DALLI: Sur President, bażikament din il-klawsola temenda d- definizzjoni ta' ''kumpannija b'kummerċ''.

Barra minn hekk qegħdin inbiddlu kliem bħal ''minn Malta imma mhux f'Malta''.

Dan għal dak li għandu x'jaqsam ma` fejn kumpannija tista` tagħmel in-negozju.

Naturalment dan se jkompli jsaħħaħ il-pożizzjoni tal-kumpanniji li jaħdmu fuq bażi internazzjonali biex ikun jista` jkollhom aktar attivita` ekonomika ġo pajjiżna.

Din l-emenda wkoll hija meħtieġa minħabba l-mixja li qiegħda tagħmel l-OECD f'dak li huwa negozjati dwar il-harmful tax practices.

THE CHAIRMAN: L-Onor.

Brincat.

ONOR.

LEO BRINCAT: Sur President, kif spjegajt fis-second reading, aħna ma kellniex oġġezzjoni għal din l-emenda u mhux se noqgħod infettaq fuqha.

Biss kont għamilt rimarka u għedt li minn informazzjoni li kelli – din kienet soġġetta għall-korrezzjoni – seta` kien hemm operaturi ta' l- international trading companies li setgħu kienu qed jieħdu benefiċċju minn żewġ għejjun, minn taħt id-dipartiment tat-taxxi interni u minn taħt l- Business Promotion Act.

Ma nafx jekk lill-Ministru jew il-ministeru tiegħu rriżultalux li kien hekk u li forsi din kienet waħda mir-raġunijiet għalfejn qed isir dan l-issikkar fil-leġislazzjoni kif proposta.

THE CHAIRMAN: Il-Ministru.

ONOR.

JOHN DALLI: Le, aħna ma jirriżultalniex dan il-fatt.

Naturalment dawn it-tip ta` kummenti aħna neħduhom bis-serjeta` u ninvestigaw fid- dettall l-kumpanniji.

ONOR.

LEO BRINCAT: M'għandix xi każ speċiku, ħalli nkun fair.

Imma kien hemm xi practitioners li qaluli hekk.

Jien frankament ma nafx kif tista` tiġri fil-prattika meta d-dipartiment ta` l-income tax ikollu l-company registration number tal-kumpannija nnifisha.

Imma tajjeb li wieħed forsi jinvestigaha.

ONOR.

JOHN DALLI: Jien sempliċement qiegħed ngħid li għalkemm ma jirriżultalniex hekk, meta nisimgħu dawn il-kummenti xorta waħda nieħdu l- briga biex niċċekkjaw li l-affarijiet qegħdin isiru sewwa.

Nassigurak li din l-emenda m'hijiex qed issir minħabba f'hekk imma qed issir, kif għedt, biex inkunu konformi mal-proċess ta' żvilupp li qed ikun hemm fi ħdan l- OECD dwar in-negozjati internazzjonali u globali fuq il-harmful tax practices.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 7.

Dawk favur?

(Onor. Membri: Aye) Dawk kontra?

Agreed

Klawsola 7 għaddiet nem. con. u ġiet ordnata biex issir parti mill-Abbozz ta' Liġi.

Klawsola 8 - Emenda ta' l-artikolu 4 ta' l-Att prinċipali.

Clause 8 - Amendment of article 4 of the principal Act.

THE CHAIRMAN: Il-Ministru.

ONOR.

JOHN DALLI: Sur President, din l-emenda qegħdin nagħmluha biex niċċaraw is-sitwazzjoni li għandna bħalissa li l-qligħ minn xi depożitu f'bank Malti, kemm jekk hu kkalkulat fuq rata u sew jekk hu kkalkulat b'xi mezz ieħor bħal, per eżempju, meta jkun abbinat ma' xi prestazzjoni ta' shares fuq xi stock exchange ikun meqjus bħala interessi.

Dan sabiex ma jkunx hemm dubju li 15% final withholding tax għandha tinżamm.

Hekk ineħħu l-ekwivoċi u l-grey areas li mill-esperjenza rriżultawlna li jeżistu.

THE CHAIRMAN: L-Onor.

Brincat.

ONOR.

LEO BRINCAT: Sur President, aħna min-naħa tagħna anything li jista' jwassal għall-fine-tuning u jelimina l-grey areas hija xi ħaġa tajba f'affarijiet li għandhom x'jaqsmu ma` finanzi għax b'hekk il-liġi tkun inqas neboluża fl-interpretazzjoni tagħha.

Jiġifieri ma naħsibx li hija xi ħaġa kontenzjuża.

THE CHAIRMAN: Hawn iżjed rimarki?

(Onor. Membri: No) Il-mistoqsija hi klawsola 8.

Dawk favur?

(Onor. Membri: Aye) Dawk kontra?

Agreed

Klawsola 8 għaddiet nem. con. u ġiet ordnata biex issir parti mill-Abbozz ta' Liġi.

Klawsola 9 - Emenda ta' l-artikolu 12 ta' l-Att prinċipali.

Clause 9 - Amendment of article 12 of the principal Act.

THE CHAIRMAN: Il-Ministru.

ONOR.

JOHN DALLI: Sur President, b'din l-emenda qed inġibu fis-seħħ il- miżura li ħadna fil-budget li l-manteniment li raġel jagħti lill-martu għat- tfal ma jkunx income li jrid jiġi dikjarat min-naħa tat-tfal.

ONOR.

LEO BRINCAT: Nirrepeti osservazzjoni li għamilt fis-second reading, iktar fuq punt ta' informazzjoni milli fuq punt ta' kritika.

X'inhu taħt l-awtorita` tal-qrati, is-separazzjoni nnifisha jew l-ammont finanzjarju miftiehem?

Minħabba d-diċitura qed ngħid hekk.

ONOR.

JOHN DALLI: Fil-liġi qed jingħad li ''kull assistenza finanzjarja stabbilita mill-Qrati ta' Malta jew kif miftiehem b'att pubbliku ta` separazzjoni personali taħt l-Awtorita` tal-Qrati ta` Malta''.

Hija ċara naħseb.

Hawnhekk qegħdin inneħħu l-element tat-taxxa doppja.

Aħna qegħdin ngħidu li dawn il-flus m'għandhomx jiġu ntaxxati kemm għand il-missier u kemm għand it-tfal, bħalma seta` sar sal-lum.

Pero` li qed nistabbilixxu hawnhekk huwa li l-għajnuna tkun kif stabbilita mill-qrati.

THE CHAIRMAN: Hawn iżjed rimarki?

(Onor. Membri: No) Il-mistoqsija hi klawsola 9.

Dawk favur?

(Onor. Membri: Aye) Dawk kontra?

Agreed

Klawsola 9 għaddiet nem. con. u ġiet ordnata biex issir parti mill-Abbozz ta' Liġi.

Klawsola 10 - Emenda ta' l-artikolu 14 ta' l-Att prinċipali.

Clause 10 - Amendment of article 14 of the principal Act.

THE CHAIRMAN: Il-Ministru.

ONOR.

JOHN DALLI: Sur President, b'din l-emenda qegħdin inpoġġu fis-seħħ miżura oħra tal-budget fejn qed inżidu l-ammont ta' għajnuna li l-gvern jagħti lil min jagħmel riċerka.

Qegħdin ngħidu li għalkemm sal-lum min jagħmel riċerka għal kull Lm100 li jonfoq jista` jnaqqas Lm120 mill- profitti tiegħu, b'din il-miżura jista` jibda jnaqqas Lm150.

THE CHAIRMAN: L-Onor.

Brincat.

ONOR.

LEO BRINCAT: Sur President, jien mhux se nagħmel kif għamel il- Ministru fil-winding-up u noqgħod indeffes l-Unjoni Ewropea f'issue bħal din.

Anzi jien ngħid li jekk hemm xi ħaġa li ż-żewġ partiti qed jagħtuha importanza, u dan irrispettivament mid-dibattitu sħun li għaddej bħalissa fuq l-Unjoni Ewropea, hija l-issue tar-research and development.

Fl- imgħoddi forsi dan l-aspett ma kienx jiġi trattat biżżejjed għax forsi l- industriji li kellna ma kenux iħarsu lejn it-tip ta' value added li jista' jkollok jekk ikollok input ta' research and development.

U qed nieħu gost li hawn din il-klawsola għax aħna naqblu magħha.

Dan huwa rifless anke fl- aġġornament għall-politika Laburista li approvajna f'Ottubru 2001.

Aħna nemmnu li biex l-industrija jew l-attivita` ekonomika – għax mhux l- industrija biss għax jista` jkollok anke l-qasam tas-servizzi fejn jidħol software u affarijiet oħra simili - timxi 'l quddiem waħda mill-ingredjenti tal-kompetittivita` hija proprju l-element ta` l-innovazzjoni.

Galhekk kwalunkwe miżura, iressaqha min irresaqha, fuq riċerka u żvillupp żgur mhux se nivvotaw kontra tagħha.

THE CHAIRMAN: Hawn iktar rimarki?

(Onor. membri: No) Il-mistoqsija hi klawsola 10.

Dawk favur?

(Onor. membri: Aye) Dawk kontra?

Agreed.

Klawsola 10 għaddiet nem. com. u ġiet ordnata biex issir parti mill-Abbozz ta` Liġi.

Klawsola 11 – Emenda ta` l-artiklu 15 ta` l-Att Prinċipali.

Clause 11- Amendment of article 15 of the Principal Act.

THE CHAIRMAN: Il-Ministru.

ONOR.

JOHN DALLI: Sur President, din il-klawsola qiegħda tesdendi l- benefiċċju li kienu jgawdu minnhom kumpanniji liċenzjati taħt l-investment services act, għal dak li huma rikonoxxuti wkoll taħt l-artiklu 9A ta' l- istess att.

ONOR.

LEO BRINCAT: Sur President, se nagħmel mistoqsija fuq punt ta' dettall.

Jagħmel sens li ngħidu biss "rikonoxxuta minn awtorita` kompetenti" mingħajr ma nispeċifikaw l-awtorita` kompetenti.

ONOR.

JOHN DALLI: Le, għax kif qed nagħmlu dejjem, billi l-awtorita' kompetenti tista` tinbidel allura ma nsemmuhomx b'isimhom normalment.

Ngħidu li hija l-awtorita` kompetenti naturalment skond l-awtorita` li jkollha d-dekasteru ta' din l-area fiż-żmien partikolari.

ONOR.

LEO BRINCAT: Imma fil-prattika, issa li saru ċerti tibdiliet fejn anke għaddew ċerti poteri mis-Central Bank għall-MFSA, ma naħsibx li l- amministrazzjoni qed tenvisiġja xi tibdiliet fil-medium terms, sakemm mhux qed nitkellmu fuq long term.

M'għandix oġġezzjoni għaliha.

Kif għedt, qed insemmiha fuq punt ta' dettall.

ONOR.

JOHN DALLI: Assolutament le.

Pero' jien nemmen li l-liġijiet tagħna għandhom ikunu flessibli xorta waħda.

Jekk jinqala` xi ħaġa, forsi jkun hawn gvern ieħor u jkollu ħsebijiet differenti kif jorganizza l-MFSA u kif jorganizza dan is-settur, għalfejn għandna noqogħdu norbtu fuq dawn l- ismijiet?

Jien m'għandi l-ebda ħsieb li nerġa` nibdel il-focus regolamentarju, imma jien temporanju hawn.

THE CHAIRMAN: Hawn iktar rimarki?

(Onor. membri: No) Il-mistoqsija hi klawsola 11.

Dawk favur?

(Onor. membri: Aye) Dawk kontra?

Agreed.

Klawsola 11 għaddiet nem. com. u ġiet ordnata biex issir parti mill-Abbozz ta`Liġi.

Klawsola 12 - Emenda ta` l-artiklu 27 ta` l-Att Prinċipali.

Clause 12 - Amendment of article 27 of the Principal Act.

THE CHAIRMAN: Il-Ministru.

ONOR.

JOHN DALLI: Sur President, hawnhekk qegħdin ukoll niċċaraw is- sitwazzjoni biex ma nħallux li telf li jsir mill-kumpanniji ta' l- assigurazzjoni li jista` jkunu parti minn gruppi jgħaddi lill-kumpanniji oħra fl-istess grupp.

ONOR.

LEO BRINCAT: Il-prinċipju huwa tajjeb għax ovvjament qed tagħlaq ċertu lok għal abbużi u wieħed ikun irresponsabbli jekk jgħid li hu kontra.

Imma forsi jkun tajjeb li l-Ministru jgħidilna jekk l-awtoritajiet, sal- lum, irriżultalhomx li kien hemm kumpanniji ta' l-assigurazzjoni li effetivament kienu qed jgħaddu telf lill-kumpanniji oħrajn fil-grupp li huma jifformaw parti minnu, u li ovvjament serva ta' katalista biex ġiegħlet lill-gvern biex iressaq din l-emenda.

ONOR.

JOHN DALLI: Ir-raġuni li ressaqna din l-emenda hija din.

Aħna għandna l-kumpanniji ta' l-assigurazzjoni li għandhom sistema ta' tassazzjoni differenti mill-oħrajn.

Allura wieħed ikun irid jiddivorzjahom mill-oħrajn meta tiġi għat-trasferibilita` ta' losses għax il-mod kif tikkalkula loss kumpannija ta' assigurazzjoni hija differenti minn kif jikkalkulaw l-loss il-kumpanniji l-oħrajn.

U hemm ikollna l-periklu, kif qal qabel l-Onor.

Leo Brincat u naqbel miegħu, li jkollok xi ħadd li qiegħed jieħu benefiċċju doppju fuq strutturi li jkollna.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 12.

Dawk favur?

(Onor. Membri: Aye) Dawk kontra?

Agreed.

Klawsola 12 għaddiet nem.com. u ġiet ordnata biex issir parti mill-Abbozz ta`Liġi.

Klawsola 13 - Żieda ta` l-artiklu 27A ma` l-Att Prinċipali.

Clause 13 - Additon of article 27A to the Principal Act.

THE CHAIRMAN: Il-Ministru.

ONOR.

JOHN DALLI: Sur President, b'din il-klawsola qegħdin nagħtu l- poter biex isiru r-regolamenti kif tiġi ttrattatata t-taxxa tal-kumpanniji u tal-membri tagħhom u ta` membri jew persuni simili oħra għar-rigward ta` amalgazzjonijiet u diviżjonijiet ta' kumpanniji, trasferiment ta` attiv bejn il-kumpanniji u skambju ta' azzjonijiet.

Dan biex inħaffu l-proċess mill-att burokratiku wkoll.

THE CHAIRMAN: L-Onor.

Brincat.

ONOR.

LEO BRINCAT: Sur President, minn dak li qal il-ministru hemm daqxejn konfort fil-fatt li qed jgħid li l-intenzjoni hija li jħaffef il- proċeduri.

Imma apparti dan, għandi żewġ osservazzjonijiet x'nagħmel.

L- ewwel waħda li hija f'forma ta` mistoqsija hija din: Dan it-tibdil kif propost fil-proċedura se jkun intiż biex ikun hemm iktar flessibilita` jew iktar riġidita` fl-interpretazzjoni?

It-tieni osservazzjoni hija din.

Naħseb li tajjeb li wieħed jieħu nota ta` l-osservazzjoni li għamlu tal- Malta Institute of Taxation dwar l-adeżjoni għall-mergers diretti.

Dawn qalu li jifhmu li ġaladarba l-gvern huwa kommess li jissieħeb fl-Unjoni Ewropea jrid jikkonforma l-leġislazzjoni tiegħu għal dawk li huma cross boarder transactions.

Pero` wrew it-tħassib tagħhom li dan jista` jkollu impatt negattiv fuq mergers u divisions li jistgħu jsiru domestikament.

Forsi l-Ministru jista` jitfa ftit dawl fuq dan l-aspett.

ONOR.

JOHN DALLI: Jien ma naħsibx li meta wieħed qed iħaffef fil- proċedura ta' mergers dan se jkun ifisser li mergers li se jinvolvu lil xi ħadd minn barra se jkun eħfef minn mergers li jinvolvu nies Maltin.

Dan huwa inkonċepibbli fil-punto di vista tiegħi.

Allura kulma qegħdin ngħidu huwa li rridu l-flessibilita` biex kemm jista` jkun inżommu aġġornati in real time ma' l-iżviluppi li jkunu qed isiru anke fl-Ewropa f'dawn l- affarijiet għax dawn huma l-brejkijiet burokratiċi li jistgħu jtellfu l- kompetittivita`.

Il-kompetittivita` saret xi ħaġa li kulħadd bending here and there fuqha.

Pero` dawn il-ħafna tikek ikollhom ukoll effett fuq il- kompetittivita` għaliex jekk inti ddeċidejt fuq ri-organizzazzjoni ta' kumpannija jrid ikollok il-flessibilita` kollha kemm jista` jkun malajr biex twettaq din ir-ri-organizzazjoni.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 13.

Dawk favur?

(Onor. Membri: Aye) Dawk kontra?

Agreed.

Klawsola 13 għaddiet nem. com. u ġiet ordnata biex issir parti mill-Abbozz ta`Liġi.

Klawsola 14 - Emenda ta` l-artiklu 32 ta` l-Att Prinċipali.

Clause 14 - Amendment of article 32 of the Principal Act.

THE CHAIRMAN: Il-Ministru.

ONOR.

JOHN DALLI: Sur President, din il-klawsola hija konsegwenzjali għall-klawsola li se niddiskutu wara, jiġifieri klawsola 15.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 14.

Dawk favur?

(Onor. Membri: Aye) Dawk kontra?

Agreed.

Klawsola 14 għaddiet nem.com. u ġiet ordnata biex issir parti mill-Abbozz ta`Liġi.

Klawsola 15 - Żieda ta` l-artiklu 32A ġdid ma` l-Att Prinċipali.

Clause 15 - Additon of new article 32A to the Principal Act.

THE CHAIRMAN: Il-Ministru.

ONOR.

JOHN DALLI: Sur President, hawnhekk qed ngħidu li dawk li għandhom income minn investiment li fuqu tista` tinżamm il-15% final witholding tax għandhom jirreġistraw mal-kummissarju tat-taxxi interni.

Dan sabiex ikun hemm aktar kontroll fuq id-dħul minn dan il-qasam.

Fuq din ukoll kien hawn ħafna diċeriji u jiena irrid niċċaraha.

Se jirreġistra mhux min irreġistra flusu.

Hawnhekk qegħdin nitkellmu għall-aġenti finanzjarji.

Dawk iridu jirreġistraw.

Jiġifieri mhux l-individwi jridu jirreġistraw, biex nifthemu.

Dawk li jridu jirreġistraw huma dawk li se jiġbru l-flus mingħand l- individwi biex jgħadduhom lill-kummissarju tat-taxxi interni, ħalli nkunu nafu min huma dawn.

Dawk se jirreġistraw.

Jiġifieri m'aħniex qed nitkellmu, b'mod assolut irrid ngħid, għall-individwi li rreġistraw flushom.

Dawk se jibqgħu kunfidenzjali u ħadd m'hu se jidħol, jekk ma jridux huma, fuq l-identita` tagħhom.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 15.

Dawk favur?

(Onor. Membri: Aye) Dawk kontra?

Agreed.

Klawsola 15 għaddiet nem. con. u ġiet ordnata biex issir parti mill-Abbozz ta' Liġi.

Klawsola 16 - Emenda ta` l-artiklu 34 ta` l-Att Prinċipali.

Clause 16 - Amendment of article 34 of the Principal Act.

THE CHAIRMAN: Il-Ministru.

ONOR.

JOHN DALLI: Sur President, f'din il-klawsola qegħdin ngħidu li kull min qed jiġbor din il-15% withholding tax irid jgħaddiha lill- kummissarju tat-taxxi interni flimkien ma` l-informazzjoni relatata magħha.

Jiġifieri jekk xi ħadd, jitlob li hu ma jridx li titnaqqaslu 15% withholding tax irid jgħaddi din l-informazzjoni, bħalma jagħmlu l-banek, mingħajr il-bżonn li l-kummissarju joqgħod jitlobha.

Jiġifieri din bħala ħaġa ta' proċess, kull l-aħħar tas-sena jrid jgħaddi din l-informazzjoni lill-kummissarju tat-taxxi interni.

THE CHAIRMAN: Hawn iżjed rimarki?

(Onor. Membri: No) Il-mistoqsija hija klawsola 16.

Dawk favur?

(Onor. Membri: Aye) Dawk kontra?

Agreed.

Klawsola 16 għaddiet nem. con. u ġiet ordnata biex issir parti mill-Abbozz ta' Liġi.

Klawsola 17 - Emenda ta` l-artiklu 35 ta` l-Att Prinċipali.

Clause 17 - Amendment of article 35 of the Principal Act.

THE CHAIRMAN: Il-Ministru.

ONOR.

JOHN DALLI: Sur President, b'din il-klawsola qed nagħmlu emenda favur l-investituri biex dawn ikunu jistgħu jagħżlu li jirċievu l-qligħ kapitali tagħhom gross li jista' jkun hemm mill-hekk imsejħa non-prescribed funds, jiġifieri l-fondi li jkunu investiti kważi totalment barra minn Malta.

S'issa s-sitwazzjoni kienet li dawk bilfors iridu jnaqqsu 15% withholding tax.

Allura dawk li ma jiġux taxxabbli ġibnihom ekwipari ma' l- oħrajn kollha.

ONOR.

LEO BRINCAT: Jiġfieri din fil-prattika tfisser li l-individwu jista' jmur hu nnifsu għand is-CIR biex iħallas?

ONOR.

JOHN DALLI: Le, aħna qegħdin ngħidu li l-individwu li finalment ma jkunx taxxabbli fuq l-income kollu tiegħu jista' jagħżel li ma jitnaqqsulux il-15% witholding tax.

Qabel ma kellux dik l-għażla.

Kif jaf kulħadd fil- final withholding tax għandna għażla, jew tagħżel li jintaxxa jew inkella le.

Dan it-tip ta' income ma kienx inkluż bħala tip ta' income li tista' teżerċita fuqu din l-għażla.

Issa qed ngħidu li anke fuq dan tista` teżerċita din l-għażla.

THE CHAIRMAN: Hawn iktar rimarki?

(Onor. Membri: No) Il-mistoqsija hija klawsola 17.

Dawk favur?

(Onor. Membri: Aye) Dawk kontra?

Agreed.

Klawsola 17 għaddiet nem. con. u ġiet ordnata biex issir parti mill-Abbozz ta' Liġi.

Klawsola 18 – Sostituzzjoni ta` l-artikolu 40 ta` l-Att Prinċipali.

Clause 18 - Substitution of article 40 of the Principal Act.

THE CHAIRMAN: Il-Ministru.

ONOR.

JOHN DALLI: Sur President, għal din il-klawsola għandi din l- emenda:

"B" Klawsola 18 għandha tiġi emendata kif ġej:

Minflok il-kliem "meta l-income fuq l-investiment imsemmi fl-artikolu 41(a)(iv) jinkiseb mingħand persuna" f'subartikolu (2) ta' artikolu 40 li hemm fi klawsola 18, għandhom jiġu sostitwiti l-kliem "meta l- income fuq l-investiment imsemmi fl-artikolu 41(a)(iv) u 41 (a)(vii) jinkiseb mingħand persuna".

"B" Clause 18 shall be amended as follows:

For the words "where investment income referred to in article 41(a)(iv) are derived from a person" in subarticle (2) of article 40 in clause 18, there shall be substituted the words "where investment income referred to in article 41(a)(iv) and 41(a)(vii) are derived from a person,".

F'din il-klawsola qegħdin ngħidu li l-kummissarju se jkollu d-dritt li jitlob l-informazzjoni meħtieġa mingħand min jirċievi u mingħand min iħallas jekk b'xi mod isir jaf li t-taxpayer kellu dħul u ma kienx irregolarizza l-pożizzjoni tiegħu.

Jiġifieri jekk xi ħadd ma jkunx irreġistra l-holding tiegħu u jipprova jgħaddi d-dħul tiegħu miċ-channel tal-15% u l-kummissarju jinduna b'xi mod, allura l-kummissarju jkollu dritt jitlob l-informazzjoni fuqha.

Dan biex aħna naffermaw li 15% withholding tax qiegħda hemm għal min għandu flusu above board, u mhux għal min għandu flusu moħbija.

Aħna m'aħniex se nagħtu inċentiv jew se naġevolaw lil min għandu flusu moħbija.

ONOR.

LEO BRINCAT: Aħna bħala oppożizzjoni noqogħdu dejjem ħafna attenti fuq dawn it-tip ta' emendi għax naħseb importanti li nibagħtu messaġġ serju li fejn tidħol tax evasion iż-żewġ naħat juru li they both means business, u naħseb li bid-difetti kollha taż-żewġ naħat tal-Kamra, dan il-messaġġ qed jirnexxielna nwassluh.

Għalhekk meta nagħmlu ċerta kritika ma noqogħdux niġu interpretati li aħna qegħdin niffavorixxu xi forma ta' tax evasion.

Jekk bniedem li abbuża mill-investment registration scheme, fis-sens li kien jaf bl-iskema u dan ipprova jisfida lill-gvern tal-ġurnata u ġab flusu xorta u lanqas daħal fl-iskema, żgur li lil dak se nkun l-aħħar wieħed li nipprova niddefendih għaliex ma nħossx li jekk il-gvern jagħmel skema, difettuża kemm hi difettuża, wieħed għandu jipprova jisfidaha.

Jiġifieri lil dak żgur li m'iniex se niddefendih.

Il-problema tqum - u hawnhekk jidħol anke l-kuntest ta' segretezza bankarja - għal dawk il-każi li jmorru lura għal qabel ma ġiet fis-seħħ l-investiment registration scheme.

Nerġa' ngħid m'iniex se nipprova nieħdu l-pożizzjoni tal-financial practioners għax il-financial practioners ovvjament jinterpretawha kif jaqbel lilhom.

Imma jien naħseb li kif inhi se tkun drakonjana wisq u tista' twassal, speċjalment meta l-financial practioners jiflu l- implikazzjoni ta' din l-emenda, biex jerġa` jkollna xi forma ta' flight of capital mill-pajjiż.

M'iniex qed ngħid li se twassal għaliex ma rridx inkun allarmista, imma din hija l-aħħar ħaġa li jrid il-pajjiżi jew xi partit jew ieħor.

ONOR.

JOHN DALLI: Jien naqbel li dan ma rriduhx li jiġri f'pajjiżna u aħna dejjem naraw kif se nkunu fair kemm jista' jkun ma' kulħadd.

Jien naħseb li meta għamilna din it-taxxa tar-reġistrazzjoni konna fair man- nies u widdibnihom minn qabel ta' x'jista' jsir fil-futur.

Fil-fatt ftaħnilhom għajnejhom, urejnihom il-problemi li jista' jkollhom u tajnihom il-mezzi biex il-pożizzjoni jirregolarizzawha ħalli ma jkollhomx problemi.

Jien naħseb li konna fair magħhom u mal-poplu Malti li ma kellux flusu barra meta ċċarġjajna xi ħaġa żgħira bħala penitenza ta' dan.

Issa meta tibda tagħmel l-affarijiet jibdew jinqalgħu każi oħrajn.

Per eżempju, każijiet ta' dawk in-nies, li semma` l-Onor.

Brincat u li naf bihom jien ukoll, li kienu diġa' ġabu flushom minn barra qabel.

Pero' aħna fil-legal notice li konna ħriġna konna għamilniha tassattiva li min iġib flusu irid ikollu l-flus tiegħu barra minn Malta f'data partikolari.

Issa x'nista' ngħid jien?

Jien inħares lejn din is-sitwazzjoni u nara jekk nekwiparahomx ma' dawk li tħallew iġibu flushom meta kienu barra, u ngħid: Dawn jistgħu jitħallew jirreġistraw flushom anke jekk kienu ġabuhom qabel?

Jiġifieri dawn huma affarijiet li wieħed jista' jara.

Din hija xi ħaġa li nistgħu nikkonsidrawha, u fil-fatt qegħdin nikkonsidrawha.

ONOR.

LEO BRINCAT: Jien nappella biss sempliċement biex is-sitwazzjoni tiġi monitored.

Dak biss li qed ngħid.

Jien mhux qed nieħu pożizzjoni allarmista u j'alla li l-emenda taħdem fil-prattika.

Imma ma rridux nagħmlu xi ħaġa bl-intenzjonijiet tajbin u jkollha rebound effect.

ONOR.

JOHN DALLI: Jien b'mod ġenerali kuntent kif il-poplu Malti rreaġixxa.

Bħalissa qed ikolli l-aħħar ċifri u nispera li nkun nista' nagħti informazzjoni ta' kif għalqet din l-iskema.

Naturalment aħna lesti nisimgħu, bħalma dejjem smajna, kummenti u mod kif nistgħu nagħmlu l- affarijiet tajjeb.

Ovvjament ma nistgħux immorru overboard u kulħadd joqgħod jivvinta xi jrid.

Irridu nkunu serji, kif qal l-Onor.

Brincat, u nagħmlu l-affarijiet anke b'mod li ma nċaqilqux iżżejjed l-edifiċju li bnejna b'tant sagrifiċċji.

THE CHAIRMAN: L-Onor.

Brincat.

ONOR.

LEO BRINCAT: Fid-dawl tal-kritika li kienet saret mill-MIT, il- Malta Institute of Taxation, wara li ppubblikaw ir-reaction tagħhom fil- media lokali, kien hemm xi konsultazzjonijiet magħhom min-naħa tal-gvern biex tiġi ċċarata l-pożizzjoni?

Billi qed ngħid hekk ma jfissirx li neċessarjament qed nabbel magħhom.

Imma dawn kellhom xi riżervi fosthom din:

"The trust of this article appears to grant powers to the revenue to obtain information regarding assets which were not declared for the purpose of the investment registration scheme, and the commissioner is now being empowered to request information regarding the relative income arising from such undeclared assets.".

Peress li, biex ngħid hekk, dan huwa l-istitut ewlieni ta' tassazzjoni, kien hemm xi forma ta' abbokkament bejn l-istitut u l-gvern wara li ppubblikaw il-kummenti tagħhom?

ONOR.

JOHN DALLI: Le, ma kienx hemm xi forma ta` abbokkament magħhom.

Pero` anke meta taqra dan il-kumment, bir-rispett kollu ....

(Interruzzjonijiet) Mhux għalik imma għal min kitbu għax naf li int qed tikkwota b'mod ġenwin.

Imma bir-rispett kollu, dak hu xogħol il-kummissarju u għandna nagħtuh il-poteri kollha li għandu bżonn biex min għandu l- affarijiet b'mod illegali jkun jista` jidħol fihom u jara x'inhuma u m'humiex.

Issa wieħed ukoll jifhimha li x-xogħol tal-practitioners hu li jgħinu lil klijenti tagħhom iħallsu kemm jista' ikun taxxa baxxa.

Kollox sew, imma ma jfissirx li l-kummissarju m'għandux jingħata l-poteri kollha li nistgħu nagħtuh biex ikun jista' jiġġieled kontra l-evażjoni tat-taxxa.

Diġa` għandu żvantaġġi kbar il-kummissarju, u min qiegħed f'din l-area ta' enforcement.

Għandhom żvantaġġi enormi meta jiġu biex jiġġieled kontra l-evażjoni.

Aħna għaddejna żmien, anke din l-aħħar sena, nipprovaw nagħmlu enforcement u nipprovaw naslu bil-persważjoni ma ħafna nies.

Imma tispiċċa li mbagħad tidħol il-qorti u l-qorti għandek is-snin biex tirrisolvi xi ħaġa u kulħadd jivvinta l-proċeduri u l-proċessi ħalli ddum ma tiddeċiedi ma nafx kemm.

Jiġifieri ejjew noqogħdu attenti.

Jien nista` nifhem il- motivazzjoni tas-sinjuri li kitbu dawn il-kummenti, pero` wieħed irid jifhem ukoll il-pożizzjoni min-naħa tal-gvern li ried jagħti s-saħħa lill- awtoritajiet ta' enforcement biex jagħmlu l-enforcement.

U iva, jekk il- kummissarju għandu bżonn l-awtorita` li jinvestiga biex jara ċerti flus minn fejn ġew għandna nagħtuh din l-awtorita`.

Għalhekk għamilna l- firewall.

Il-firewall għamilnih biex ladabrba l-kummissarju jkollu l- karta tar-reġistrazzjoni ma jkomplix ixammem warajk imma jekk m'għandekx dik il-karta tar-reġistrazzjoni issa, wara ngħatajt iċ-ċans se noqogħdu kid gloves!

Le, mhux dak il-każ.

Lil kulħadd tajna ċ-ċans li jirregolarizza l- pożizzjoni tiegħu u min irregolarizza l-pożizzjoni tiegħu m'għandu għax jiddejjaq xejn.

Se jibqa` anonimu u jekk xi ħadd se jistaqsih xi ħaġa għandu l-karta u jgħidlu: Issa daqshekk, din hija l-pożizzjoni.

Imma issa min ma rregolarizzax il-pożizzjoni tiegħu, dawk affarijiet oħra.

THE CHAIRMAN: Hawn iktar rimarki?

(Onor. Membri: No) Il-mistoqsija hi l-emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "B" għaddiet nem. con.

THE CHAIRMAN: Il-mistoqsija hi klawsola 18, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 18 kif emendata għaddiet nem. con. u ġiet ordnata biex issir parti mill-Abbozz ta' Liġi.

Klawsola 19 – Emenda ta' l-artikolu 41 ta` l-Att Prinċipali.

Clause 19 - Amendment of article 41 of the Principal Act.

THE CHAIRMAN: Il-Ministru.

ONOR.

JOHN DALLI: Sur President, dan li hemm f'din il-klawsola tista' wkoll issejjaħlu dettall biex kemm jista` jkun jinżamm il-level playingfield fil-każi kollha.

Qed nitkellmu fuq emenda li tagħti ċans li jinqabad wkoll bil-15% final withholding tax dak id-dħul kapitali minn boroż ta' assigurazzjoni li huma linked u fejn dħul minn dawn il-poloz minflok ma jkun kollu kemm hu marbut ma' funds liċenzjati f'Malta jkun 85% marbuta ma' funds f'Malta.

Allura dawn qed ngħidu li wkoll għandhom jiġu fl-istess skema.

Sur President, għandi emenda għal din il-klawsola li taqra hekk:

"C" Klawsola 19 għandha titħassar u tiġi sostitwita b'dan li ġej:

Il-paragrafu (a) ta' l-artikolu 41 ta' l-Att prinċipali għandu jiġi emendat kif ġej:

(a) fil-partita (2) tas-subparagrafu (v) tiegħu, minflok il-kliem "l- benefiċċji huma għalkollox stabbiliti", għandhom jiġu sostitwiti l- kliem "l-benefiċċji huma mill-inqas ħamsa u tmenin fil-mija stabbiliti";

(b) fil-paragrafu (i) tal-proviso mal-partita (2) tas-subparagrafu (v) tiegħu, minflok il-kliem "miżmuma f'fond preskritt" għandhom jiġu sostitwiti l-kliem "li kienu miżmuma f'fond preskritt għal perjodu kontinwu li jtul għall-ħajja kollha tal-kuntratt ta' assigurazzjoni linked għal żmien twil rilevanti jew tliet snin mid-data tal-maturita` jew ċessjoni relattiva skond liema perjodu jkun l-inqas;"; u

(c) minnufih wara s-subparagrafu (vi) tiegħu, għandu jidħol is- subparagrafu (vii) li ġej:

"(vii) imgħax li jitħallas minn persuna li tmexxi kummerċ bankarju skond il-liġi barra minn Malta, dwar somma ta' flus, li tkun depożitata magħha f'liema munita tkun li tkun u f'liema kont ikun li jkun u l-pagament ta' income minn investiment isir permezz ta' financial intermediary awtorizzat skond kif provdut fil-partiti (i), (ii) jew (iii) tal-paragrafu (c) ta' l-artikolu 41A.".".

"C" Clause 19 shall be deleted and shall be substituted by the following:

Paragraph (a) of article 41 of the principal Act shall be amended as follows:

(a) in item (2) of subparagraph (v) thereof, for the words "the benefits are wholly determined" there shall be substituted the words "the benefits are at least eighty five per cent determined";

(b) in paragraph (i) of the proviso to item (2) of subparagraph (v) thereof, for the words "that are held in prescribed funds;" there shall be substituted the words "that were held in prescribed funds for a continuous period spanning the whole life of the relevant linked long term contract of insurance or three years from the date of the relevant maturity or surrender whichever period is the lesser;";

(c) immediately after sub-paragraph (vi) thereof, there shall be inserted the following new sub-paragraph (vii):

"(vii) interest payable by a person carrying on the business of banking in accordance with foreign legislation in respect of a sum of money in whatever currency deposited with it in any account whatever where the payment of the income from investment is made through an authorised financial intermediary as is provided for in items (i), (ii) or (iii) of paragraph (c) of article 41A.".".

THE CHAIRMAN: Hawn iktar rimarki?

(Onor. Membri: No) Il-mistoqsija hi l-emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "C" għaddiet nem. con.

THE CHAIRMAN: Il-mistoqsija hi klawsola 19, kif emendata.

Dawk favur?

(Onor. Membri: Aye) Dawk kontra?

Agreed?

Klawsola 19 kif emendata għaddiet nem. con. u ġiet ordnata biex issir parti mill-Abbozz ta' Liġi.

Klawsola 20 - Żieda ta` l-artiklu 50A ma` l-Att Prinċipali.

Clause 20 - Addition of article 50A to the Principal Act.

THE CHAIRMAN: Il-Ministru.

ONOR.

JOHN DALLI: Sur President, għal din il-klawsola għandi din l- emenda:

"D" Klawsola 20 għandha tiġi emendata kif ġej:

Minflok in-nota marġinali tagħha għall-artikolu 50A li hemm fiha, għandha tidħol in-nota marġinali li ġejja:

"Meta għandha titħallas it-taxxa fuq arretrati ta' pensjoni.".

"D" Clause 20 shall be amended as follows:

For the marginal note to article 50A therein, there shall be substituted the following marginal note:

"When arrears of pension are to be brought to charge.".

F'din il-klawsola għandna l-miżura tal-budget dwar il-mod kif titħallas it- taxxa fuq l-arretrati tal-pensjonijiet.

THE CHAIRMAN: Rimarki?

L-Onor.

Leo Brincat.

ONOR.

LEO BRINCAT: Sur President, nirripeti l-istess osservazzjoni li kont għamilt fit-tieni qari.

Aħna din mhux qed inqisuha bħala emenda kontroversjali.

L-unika mistoqsija tagħna hija din: Ġaladarba qed isir dan il-provvediment għas-sistema tal-pensjonijiet, għaliex mhux qed ninkludu wkoll arretrati oħrajn?

ONOR.

JOHN DALLI: Aħna qed nitkellmu fuq arretrati ta' pensjonijiet għax bażikament dawn huma l-arretrati li l-iktar kienu in vigore.

Irridu noqogħdu attenti fuq arretrati oħra għaliex dawk jistgħu jkunu determinati minn terzi persuni u mhux mill-gvern.

Aħna ċerti li l-payer tal- pensjonijiet huwa governattiv u allura żgur li m'għandniex sitwazzjonijiet fejn noqogħdu nilgħabu biċ-ċifri.

Kieku, per eżempju, kellna nagħmluhom fuq il-pagi jkun ħafna faċli li wieħed jgħid li se jagħti Lm3,000 arretrati ta` Lm100-il waħda għall-aħħar 30 sena, u mbagħad nidħlu f'dan it-tip ta' matassa ta` problemi.

Allura amministrattivament u anke mil-lat ta' kontroll ikun diffiċilissimu.

Fil-każ tal-pensjonijiet, is-sitwazzjoni hija li llum dawn jitħallsu kollha mill-gvern u żgur li l-gvern mhux se jagħmel dawn l-affarijiet.

THE CHAIRMAN: Hawn iktar rimarki?

(Onor. Membri: No) Il-mistoqsija hi l-emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "D" għaddiet nem. con.

THE CHAIRMAN: Il-mistoqsija hi klawsola 20, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 20 kif emendata għaddiet nem. con. u ġiet ordnata biex issir parti mill-Abbozz ta' Liġi.

Klawsola 21 – Emenda ta' l-artikolu 56 ta` l-Att Prinċipali.

Clause 21 - Amendment of article 56 of the Principal Act.

THE CHAIRMAN: Il-Ministru.

ONOR.

JOHN DALLI: Sur President, b'din il-klawsola qegħdin indaħħlu in vigore ir-rati ġodda ta' income tax li se jiġu ċċarġjati mill-1 ta' Jannar ta' din is-sena.

Jiġifieri issa anke l-FSS, il-final settlement system, tal-pagi li se tibda topera minn dan ix-xahar se tkun b'dawn ir-rati mnaqqsa ta' taxxa.

Ta' min jinnota li kif għedt qabel dawn ir-rati ta' taxxi llum fuq l-istess livell ta' salarju wieħed se jħallas inqas income tax.

Il-biċċa l-kbira se jħallsu inqas income tax milli kienu jħallsu meta bdiet din il-leġislatura erba' snin ilu.

B'din il-klawsola qegħdin ukoll nagħmlu l-aġġustament tat-taxxa fuq il-barranin.

U din qed inżiduha bi ftit wara 14-il sena fuq il-permanent residents għaliex qabel konna ngħidu li dawn kellhom idaħħlu Malta Lm6,000 u kienu jiġu intaxxati fuq hekk.

Naħseb li minn kien jiswa Lm6,000 14-il sena ilu m'għadux jiswa Lm6,000 illum, u naħseb li kien tajjeb li nemendaw kif fil-fatt emendajna.

Din il-parti tiċċara wkoll id-definizzjoni ta' ommissjoni mir-return tat-taxxa billi tinkludi dak kollu li b'xi mod jista' jnaqqas it-taxxa.

B'dan il-mod neħilsu mill-problemi ta' definizzjoni ta' x'inhu omission u ta' dak li jiġi charged u x'ma jridx jiġi charged mid-dipartiment.

THE CHAIRMAN: L-Onor.

Brincat.

ONOR.

LEO BRINCAT: Mr Chairman, fuq l-aspett ta' l-income tax il-kumment tiegħi huwa li qed isir too little to late, kif jgħidu l-Ingliżi, għax naħseb li t-tax burden li ġarrew il-Maltin tul din l-aħħar leġislatura kienet xi ħaġa notevoli.

Din ikkummentaw dwarha mhux biss kummentaturi lokali, għax forsi aħna l-kummentaturi lokali naraw biss l-affarijiet minn lenti politika, imma kkummentat dwarha l-IMF li kien qal li meta jkollok tassazzjoni qawwija żżejjed li m'hijiex sostenibbli tista' twassal biex tikber l-evażjoni tat-taxxa fil-pajjiż u mhux il-kuntrarju.

It-tieni nett fuq l-aspett li għandu x'jaqsam mal-barranin diġa` kkummentajt fis-second reading.

Li xtaqt mingħand il-Ministru huwa jekk kienx hemm xi forma ta' konsultazzjoni mar-residents association tagħhom.

Dawn ħassew li ġew taken forgranted wisq u ġew injorati.

Jekk ma sarx abbokkament min-naħa tal-gvern kien nuqqas, għax m'hemm xejn ħażin billi wieħed jikkonsulta mingħajr ma wieħed jidħol fil-merti tal-miżura nnifisha.

It-tielet ossevazzjoni hija li jekk Malta b'xi mod jew ieħor tibqa` miexja fit-triq ta' adeżjoni sħiħa bħala membru prospettiv fl-Unjoni Ewropea, hemm xi ħsieb li l-gvern ikollu jbiddel jew beħsiebu jħalli l-affarijiet kif inhuma?

THE CHAIRMAN: Il-Ministru tal-Finanzi.

ONOR.

JOHN DALLI: Mr Chairman, l-ewwelnett vis-à-vis l-abbokkament ma' l- assoċjazzjoni tal-permenant residents rrid ngħid li meta ministru tal- finanzi jagħmel budget u jaġġusta t-taxxi ma jagħmilx konsultazzjonijiet ma' min se jintlaqat.

Ma naħsibx li lil dawn il-barranin għandna nistmawhom b'mod differenti milli nistmaw il-Maltin.

Pero` nista' ngħid lill-Onor.

Membru li qabel m'għamilna l-miżuri, għamilna abbokkamenti ma' nies professjonisti li jieħdu ħsieb il-biċċa l-kbira ta' dawn il-permanent residents biex naraw x'impatt jista' jkun hemm fil-mod ta' kif se naġġustaw din it-tassazzjoni.

Nista' ngħid li f'dan il-kollokwju li kellna ma' dawn il-professjonisti li ma kenux direttament milquta, biddilna l-pożizzjoni tagħna minn kif konna qegħdin naħsbu li se nagħmlu t-taxxi ħalli tkun iktar xi ħaġa li ma jkollhiex impatt.

ONOR.

LEO BRINCAT: Ħa ngħidlek għaliex għamilt din l-osservazzjoni.

Jiena mhux qed nippretendi li l-gvern, biex jagħmel xi taxxa, għandu jikkonsulta lill-permenant residents association, kif lanqas nippretendi li l-gvern għandu jikkonsulta liċ-ċittadin Malti qabel jagħmel taxxa fuqu.

It- taxxa ħadd ma jieħu gost biha, u l-ebda gvern ma jagħmel konsultazzjoni qabel jimponi taxxa.

Jiena nieħu l-kelma tal-Ministru li sar xi forma ta' kuntatt mal-practitioners li jieħdu ħsieb dawn in-nies.

Pero` jista` jkun li b'hekk forsi ġew koperti dawk l-iktar li għandhom mezzi kbar u dawk ir- residenti li qegħdin hawnhekk u li forsi kienu qed iżommu mat-threshold imposta mil-liġi ħassew li qishom ġew injorati kompletament.

Din qed ngħidha fis-sens biex ikun hemm a better feeling ħalli dawn in-nies, li wara kollox huma welcome fil-pajjiż, iħossu ruħhom integrati iktar fis- soċjeta` Maltija.

Nerġa' ngħid li dan il-punt li għadni kif għamilt m'huwiex xi wieħed kontenzjuż.

ONOR.

JOHN DALLI: L-ewwelnett dawk li għandhom income iktar u jġibuh f'Malta ma ntlaqtu xejn minn din il-miżura, għax dawn dejjem ħallsu iktar mill-minimum.

Ma ninsewx li hawnhekk m'aħniex qegħdin nitkellmu fuq tassazzjoni ta' kemm jistgħu jħallsu dawn in-nies, imma qed nitkellmu fuq il-minimum li jistgħu jħallsu, u nafu b'nies li ħallsu ħafna iktar minn hekk.

Għandna nies li jħallsu eluf ta' liri f'taxxa.

Dawn ma ntlaqtu xejn.

Fil-fatt din il-miżura ma kenitx intiża biex inżidu r-rata ta' taxxa fuq il- permanent residents.

Aħna ċaqlaqna l-minimum u nista' nassigura lill-Onor.

Membru li fil-fatt dawn li tkellimna magħhom jirrappreżentaw faxxa enormi li tinkludi anke nies li kienu fuq il-minimum.

Il-messaġġ li tajna huwa li m'aħniex se nerġgħu nbiddlu s-sena d-dieħla jew ħames snin oħra.

Issa għandna b'dawn il-minimums snin twal.

Pero` mill-banda l-oħra ma nistgħux ngħidu li kollox huwa huwa cast in concrete u ma jinbidel xejn.

Irridu nagħtu messaġġ li hawnhekk qegħdin nitkellmu fuq sistema ta' tassazzjoni li kollha kemm huma jridu jkunu qed jagħmlu sens fil-kuntest ta` x'qed nagħmlu u ma jistax ikollna mqar ħaġa waħda li tista' b'xi mod tinfluenza l- perception ta' pajjiżna bħala ċentru finanzjarju li m'huwiex ċentru intiż biex tiġi evitata t-taxxa.

Dan fl-opinjoni tiegħi huwa importanti għax dan huwa edifiċju li bnejna b'ħafna sagrifiċċji u b'kunsens.

Hija waħda mill- ftit affarijiet f'pajjiżna li bnejna b'kunsens u rnexxa anke minħabba li hemm il-kunsens fuqu, u hawnhekk fejn wieħed jista' jagħti indikazzjoni ta' x'nistgħu nagħmlu f'dan il-pajjiż kieku naqblu fuq l-affarijiet oħra bejnietna.

Irridu nifhmu kemm hu fraġli ċ-ċentru finanzjarju, u rridu noqogħdu dejjem b'seba' mitt għajn biex nipproteġuh.

THE CHAIRMAN: Hawn iktar rimarki( (Onor. Membri: No) Il-mistoqsija hija klawsola 21.

Dawk favur?

(Onor. Membri: Aye) Dawk kontra?

Agreed.

Klawsola 21 għaddiet nem. con. u ġiet ordnata biex isir parti mill-Abbozz ta' Liġi.

Klawsola 22 – Emenda ta' l-artiklu 60 ta' l-Att prinċipali.

Clause 22 – Amendment of article 60 of e the principal Act.

THE CHAIRMAN: Rimarki?

Il-Ministru.

ONOR.

JOHN DALLI: Mr Chairman, nipproponi din l-emenda: "E" It-test Malti ta' klawsola 22 għandu jiġi emendat kif ġej:

Minflok il-kliem "mogħtija bl-artikolu jew taħt l-artikolu 12 ta' dan l-Att," għandhom jidħlu l-kliem "mogħtija bl-artikolu jew skond l- artikolu 12 ta' dan l-Att".

"E" The Maltese text of clause 22 shall be amended as follows:

For the words "mogħtija bl-artikolu jew taħt l-artikolu 12 ta' dan l- Att," there shall be substituted the words "mogħtija bl-artikolu jew skond l-artikolu 12 ta' dan l-Att".

Din l-emenda qegħdin nagħmluha għal-liġi prinċipali biex jiġi ċċarat li kulħadd qiegħed fl-istess pożizzjoni, jiġifieri li kull persuna eżenti mit- taxxa, ġejja minn fejn ġejja din l-eżenzjoni, ma tistax tingħata refund tat- taxxa miżmuma minn ras il-għajn.

Dan qed ngħidu, per eżempju, għal korporazzjoni li minn banda tkun tax free u li aħna nikkalkolaw l-income tagħha bħala n-net tax li tkun irċeviet u ma tistax tiggrossja u tieħu refund tat-taxxa li tkun imħallsa minn qabel.

Din hija emenda teknika li tapplika l-iktar għall-awtoritajiet governattivi pero` hija xi ħaġa li tajba tkun fil-liġi.

THE CHAIRMAN: Hawn iktar rimarki?

(Onor. Membri: No) Il-mistoqsija hija l-emenda "E" kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "E" għaddiet nem. con.

THE CHAIRMAN: Il-mistoqsija hija klawosla 22, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 22, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 23 – Emenda ta' l-artiklu 96 ta' l-Att prinċipali.

Clause 23 – Amendment of article 96 of e the principal Act.

THE CHAIRMAN: Rimarki?

Il-ministru.

ONOR.

JOHN DALLI: Mr Chairman, nipproponi din l-emenda:

"F" Klawsola 23 għandha tiġi emendata kif ġej:

Fit-test Malti ta' paragrafu (b) li hemm f'subartikolu (2) li hemm fi klawsola 23, minflok il-kelma "pubblikati" għandha tidħol il-kelma "applikati".

"F" Clause 23 shall be amended as follows:

In the Maltese text of paragraph (b) in subarticle (2) in clause 23, for the word "pubblikati" there shall be substituted the word "applikati".

Din l-emenda u l-klawsola li temenda l-att prinċipali qed tawtorizza l- kummissarju biex joħroġ guidelines dwar kwalunkwe regola jew kwalunkwe ħaġa oħra li għandha x'taqsam ma' l-atti dwar it-taxxa.

THE CHAIRMAN: L-Onor.

Brincat.

ONOR.

LEO BRINCAT: Mr Chairman, aħna żgur ma naraw xejn ħażin li l- kummissarju joħroġ ċerti guidelines, imma rrid ngħid li qed isiru diversi tibdiliet fis-sistema tat-taxxa.

Jien mhux qed nikkritika dak li qed isir bħala fine tuning, imma naħseb li r-registered tax payer ħafna drabi jkun fil-għama mhux biss dwar dak li jkun għaddej imma anke dwar il-lingwa teknika li tkun użata.

Naħseb li ma jsirx ħażin jekk id-dipartiment tat-taxxi interni, biex ikun iktar user friendly, perijodikament jibgħat ċerti updates lir-registered taxpayer b'lingwa li tkun tiftiehem.

Dawn l-updates għandu joħroġhom minħabba emendi fil-leġislazzjoni li mhux bilfors jirriżultaw mill-budget imma anke minn miżuri oħrajn.

Dan ħalli t-taxpayer Malti lanqas ikollu bżonn joqgħod jirrikorri għand persuni oħra biex jifhem l-obbligi, id- drittijiet u d-dmiritijiet bħala taxpayer.

Dan qed ngħidu b'mod ġenerali u mhux fil-kuntest ta' din l-emenda, imma naħseb li jkun tajjeb, għalkemm id- dipartiment tat-taxxi interni qatt ma jħares lejh b'mod benign, importanti li fl-istess ħin li filwaqt id-dipartiment tat-taxxi interni jkun qiegħed hemmhekk bħala għassies u jiżgura li jkun hemm compliance mat-tax standards tal-pajjiż, fl-istess ħin ikun hemm relationship aħjar u ta' fiduċja bejn it-taxpayer u d-dipartiment.

Din tnaqqas il-livell ta' ostilita' li tradizzjonalment tul is-snin taħt diversi amministrazzjoni dejjem kienet tinħass fil-perception tat-taxpayer lejn id-dipartiment.

Nerġa' ngħid li dan huwa kumment ġeneriku u mhux marbut mal-klawsola nnifisha.

Imma naħseb li bħala medium term objective, id-dipartiment anke bħala parti mill-public relations exercise tiegħu, naħseb li ma jkunx ħażin li dawn it-tip ta' guidelines jiffilterjaw u jippenetraw 'l isfel b'mod li ċ-ċittadin komuni jirċevihom f'mod u għamla u sura li tkun tiftiehem minnu.

ONOR.

JOHN DALLI: Jien naqbel u nilqa' s-suġġerimenti ta' l-Onor.

Membru u inħeġġeġ li dan isir għax huwa veru li għandna bżonn nispjegaw tajjeb lill-pubbliku dak li nkunu qegħdin nagħmlu.

Ħaġa li qed nagħmlu aħna bħalissa hija li qed nagħtu l-faċilita' anke fuq l-internet li wieħed isir jaf dak kollu li jirrigwarda l-gvern.

Naturalment id-dipartiment ta' l- inland revenue huwa wieħed mid-dipartimenti li qiegħed fuq l-internet, u allura għandna nieħdu l-opportunita' li mhux biss nispjegaw, imma ninformaw dwar l-emendi uffiċjali u tekniċi li jkunu ħarġu.

Issa l-problema hi li ħafna drabi, meta tiġi biex tispjega legal notice jew tispjega l-liġi u tagħtiha awra uffiċjali trid toqgħod attent, għax jekk ma tkunx preċiż bil- ħafna konnatazzjoni u sfumaturi ta' kelma li wieħed jista' juża jew ma jużax, allura tista' tiġi fl-inkwiet.

Naħseb dan huwa li ħafna drabi jżomm lura lill-uffiċjali tagħna milli jagħmlu paraphrase tal-liġijiet tagħna u tal-kodiċi, inkluż il-legal notices.

Pero' nilqa' s-suġġeriment li qed jagħmel l-Onor.

Membru.

THE CHAIRMAN: Hawn iktar rimarki?

(Onor. Membri: No) Il-mistoqsija hija l-emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-Emenda "F" għaddiet nem. con.

THE CHAIRMAN: Il-mistoqsija hija klawsola 23, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 23, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 24 – Emenda ta' l-Iskeda ta' l-Att prinċipali.

Clause 24 – Amendment of the Schedule of the principal Act.

THE CHAIRMAN: Il-Ministru.

ONOR.

JOHN DALLI: Mr Chairman, għal din il-klawsola għandi se nipproponi din l-emenda:

"G" Klawsola 24 għandha tiġi emendata kif ġej:

Minnufih wara paragrafu (d) tagħha, għandu jiżdied dan il-paragrafu ġdid li ġej:

"(e) fil-partita 10 tagħha, il-paragrafu (b) għandu jitħassar u jiġi sostitwit b'dan li ġej:

"(b) Għall-għanijiet tal-paragrafu (a) ta' din il-partita, il-Ministru responsabbli għall-finanzi jista' jagħmel regoli li jipprovdu dwar iċ- cirkostanzi u l-mod kif it-taxxa addizzjonali tista' tiġi mnaqqsa kollha jew parti minnha.

(c) L-użu tad-diskrezzjoni tal-Kummissarju għall-fini ta' din il- partita ma hi sindakabbli f'ebda appell."".

"G" Clause 24 shall be amended as follows:

Immediately after paragraph (d) thereof, there shall be added the following new paragraph:

"(e) in item 10 thereof, paragraph (b) shall be deleted and shall be substituted by the following:

"(b) For the purposes of paragraph (a) of this item, the Minister responsible for finance may make rules providing for the circumstances and the manner in which the additional tax may be remitted in whole or in part.

(c) The use of the Commissioner's discretion for the purpose of this item shall not be questioned in any appeal."".

THE CHAIRMAN: Rimarki?

L-Onor.

Brincat.

ONOR.

LEO BRINCAT: Sur President, li qed jiġri huwa li ma' kull emenda fuq l-Att tat-taxxa ħafna drabi ma tonqosx li tidħol xi penalita' ġdida, u din ovvjament barra l-interessi ta' kull xahar li jinżammu fuq it- taxpayers.

Filwaqt li napprezza li ċerti penali huma meħtieġa biex iservu ta' deterrent kontra min jista' jabbuża, irridu noqogħdu attenti li ma jkollniex penali eċċessivi fuq it-taxpayers li jkunu sporporzjonati għall- effett li jixtiequ jiksbu.

Dan qed ngħidu għaliex il-feeling li għandi jew l-informazzjoni li għandi minn ċerti nies li huma midħla tad-dipartiment tat-taxxi interni hi anke d-dipartiment innifsu donnu qisu konxju li ċerti penali qed ikunu kważi counter-productive u eċċessivi.

Filwaqt li jien m'iniex qed ngħid li l-gvern għandu jneħħi l-penali, fl-istess ħin jien naħseb li sakemm jiġi żgurat ċertu livell ta' compliance u effiċjenza, il- gvern għandu jara li l-penali jkunu raġonevoli u ma jkunux sporzjonati, sakemm ikollu moħħu mistrieħ li jista` jilħaq l-għanijiet tiegħu.

ONOR.

JOHN DALLI: Jien naqbel ma' l-Onor.

Membru hawn ukoll.

Fil-fatt li qed nagħmlu huwa li qed innaqqsu l-penali f'ħafna każi.

Qed innaqsuhom b'mod li jkunu iktar raġonevoli u li verament ikunu jistgħu jiġu amministrati.

Jiġifieri qegħdin inneħħu l-prassi li antika fejn kien hemm penalitajiet eżorbitanti u mbagħad kienet tidħol ħafna diskrezzjoni jekk jiġux iċċarġjati jew le.

Dik irridu nneħħuha kollha u qegħdin ngħidu li l- penalitajiet għandhom ikunu raġonevolissimi, pero' mbagħad m'hemmx diskrezzjonijiet lil ħadd ta' kif għandhom jiġu implimentati.

THE CHAIRMAN: Hemm iktar rimarki?

(Onor.Membri: No) Il-mistoqsija hija l-emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-Emenda "G" għaddiet nem. con.

THE CHAIRMAN: Il-mistoqsija hija klawsola 24, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 24, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 25 – Emenda ta' l-Att dwar il-Professjoni ta' l-Accountancy.

Clause 25 - Amendment of the Accountancy Profession Act.

THE CHAIRMAN: Il-Ministru.

ONOR.

JOHN DALLI: Mr Chairman, issa bdejna t-taqsima III u din hija taqsima biex tagħmel emendi żgħar fl-Accountancy Profession Act.

Jien diġa' ħabbart li qegħdin naħdmu fuq accountancy profession act ġdid li jagħti iktar robustness lis-superviżjoni u regolamentazzjoni tal- professjoni ta' l-accountancy u jimmodernizza għaż-żmenijiet tal-lum.

Pero' ħassejna li qabel ma ngħaddu dan l-att kollu hemm bżonn li ċerti affarijiet nagħmluhom daqsxejn b'urġenza.

Dawn huma bażikament fi klawsola 25 li qegħdin nipproponu bħala bidu għal din it-taqsima, li hija bidu fis-seħħ tat-taqsima kollha.

THE CHAIRMAN: L-Onor.

Brincat.

ONOR.

LEO BRINCAT: Fid-dawl ta' l-assigurazzjoni li kien ta l-ministru l- ġimgħa li għaddiet fejn anke kkonfermali li saret il-konsultazzjoni mal- professjonijiet konċernati, naħseb li iżjed u iżjed m'għandux ikun hemm oġġezzjoni min-naħa tagħna.

THE CHAIRMAN: Hawn iktar rimarki?

(Onor. Membri: No) Il-mistoqsija hija Klawsola 25.

Dawk favur?

(Onor. Membri: Aye) Dawk kontra?

Agreed.

Klawsola 25 għaddiet nem. con. u ġiet ordnata biex issir parti mill-Abbozz ta' Liġi.

Klawsola 26 – Emenda ta' l-artiklu 5 ta' l-Att prinċipali.

Clause 26 – Amendment of article 5 of the principal Act.

THE CHAIRMAN: Il-Ministru.

ONOR.

JOHN DALLI: Mr Chairman, fi klawsola 26 qegħdin insaħħu l-fatt biex kull min ikun qed jagħmel xi audit ikun taħt superviżjoni ta' persuna li għandha kemm training u kif ukoll esperjenza f'dak li huwa auditing.

Naturalment qed nagħmlu dan biex naċċertaw professjonalita` f'dak li jkun qed isir.

THE CHAIRMAN: L-Onor.

Brincat.

ONOR.

LEO BRINCAT: Fl-aħħar l-emenda tgħid "minn persuni li jkunu qegħdin jipprovdu dawk il-garanziji adegwati dwar it-taħriġ bħalma jistgħu jiġu ordnati".

Forsi m'hijiex daqshekk ċara minn min u kif.

ONOR.JOHN DALLI: Jiġu ordnati mill-accountancy board.

ONOR.

LEO BRINCAT: All right.

THE CHAIRMAN: Hawn iktar rimarki?

(Onor.Membri: No) Il-mistoqsija hija klawsola 26.

Dawk favur?

(Onor. Membri: Aye) Dawk kontra?

Agreed.

Klawsola 26 għaddiet nem. con. u ġiet ordnata biex issir parti mill-Abbozz ta' Liġi.

Klawsola 27 – Emenda ta' l-artiklu 7 ta' l-Att prinċipali.

Clause 27 – Amendment of article 7 of the principal Act.

THE CHAIRMAN: Il-Ministru.

ONOR.

JOHN DALLI: Sur President, biex kulħadd ikun jaf min huma dawn l- accountants, f'din il-klawsola sempliċement qegħdin ngħidu li meta jiġu ppubblikati l-ismijiet ta' l-acountants, meta nippubblikaw partnerships ma nibqgħux biss bl-isem tal-partnership imma nagħtu d-dettalji tal-partners min huma.

THE CHAIRMAN: Hawn iktar rimarki?

(Onor.Membri: No) Il-mistoqsija hija klawsola 27.

Dawk favur?

(Onor. Membri: Aye) Dawk kontra?

Agreed.

Klawsola 27 għaddiet nem. con. u ġiet ordnata biex issir parti mill-Abbozz ta' Liġi.

Klawsola 28 – Emenda ta' l-Att dwar id-Dazji ta' l-Importazzjoni.

Clause 28 – Amendment of the Import Duties Act.

THE CHAIRMAN: Il-Ministru.

ONOR.

JOHN DALLI: Mr Chairman, issa bdejna Taqsima IV li hija t-taqsima dwar id-dwana.

Din il-klawsola hija sempliċement id-data ta' meta jiġi fis- seħħ.

THE CHAIRMAN: Hawn iktar rimarki?

(Onor. Membri: No) Il-mistoqsija hija klawsola 28.

Dawk favur?

(Onor. Membri: Aye) Dawk kontra?

Klawsola 28 għaddiet nem. con. u ġiet ordnata biex issir parti mill-Abbozz ta' Liġi.

Klawsola 29 – Emenda ta' l-iskeda ta' l-Att prinċipali.

Clause 29 – Amendment of schedule of the principal Act.

THE CHAIRMAN: Il-Ministru.

ONOR.

JOHN DALLI: Mr Chairman, għal din il-klawsola għandi emenda li taqra hekk:

"H" Fl-Iskeda relattiva għal klawsola 29 li tinsab ma' l-Abbozz minflok il-figuri "1514901000" li jidhru fl-Ewwel Kolonna tagħha għandhom jidhru l-figuri "1514991000".

"H" In the Schedule relating to clause 29 of the Bill for the figures "1514901000" appearing in the First Column thereof there shall be substituted the figures "1514991000".

Din hija Sempliċement bidla fl-HS code ta' xi prodott u hawnhekk għandna x-schedule li fiha ġew emendati r-rati kollha tad-dazji biex nibqgħu naġġustawhom 'il fuq u 'l isfel ħalli fl-aħħar tas-sena d-dieħla jkunu konformi mal-common external tariff Ewropew u wkoll biex ninkludu l-miżuri li ħadna fil-budget dwar karozzi u dwar affarijiet oħra ta' l-ambjent, il- bozoz u l-karta u affarijiet l-oħra li kellna.

THE CHAIRMAN: Iktar rimarki?

(Onor. Membri: No) Il-mistoqsija hi l- emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-Emenda "H" għaddiet nem. con.

THE CHAIRMAN: Il-mistoqsija hija klawsola 29 u l-Iskeda, kif emendati.

Dawk favur?

(Onor. Membri: Aye) Dawk kontra?

Klawsola 29 u l-iskeda, kif emendati, għaddew nem. con. u ġew ordnati jsiru parti mill-Abbozz ta' Liġi.

Klawsola 30 – Emenda ta' l-Att dwar it-Taxxa fuq Dokumenti u Trasferimenti.

Clause 30 – Amendment of the Duty on Documents and Transfers Act.

THE CHAIRMAN: Il-Ministru.

ONOR.

JOHN DALLI: Mr Chairman, issa bdejna Taqsima V fuq l-Att dwar it- taxxa fuq il-boll u din il-klawsola tagħti l-elenku ta' meta dawn il- klawsoli differenti li se nagħmlu se jiġu fis-seħħ.

THE CHAIRMAN: Hawn rimarki?

(Onor. Membri: No) Il-mistoqsija hi klawsola 30.

Dawk favur?

(Onor. Membri: Aye) Dawk kontra?

Agreed

Klawsola 30 għaddiet nem con. u ġiet ordnata issir parti mill-Abbozz ta' Liġi.

Klawsola 31- Tħassir ta' l-artikolu 24 ta' l-Att prinċipali.

Clause 31 – Repeal of article 24 of the principal Act.

THE CHAIRMAN: Il-Ministru.

ONOR.

JOHN DALLI: Hawnhekk qed inħassru artiklu 24 ta' l-att prinċipali.

Dan kien l-artiklu li jagħti diskrezzjoni lill-kummissarju li jnaqqas il- penalitajiet fuq assessments li jagħmel.

THE CHAIRMAN: Hawn iżjed rimarki?

(Onor. Membri: No) Il-mistoqsija hi klawsola 31.

Dawk favur?

(Onor. Membri: Aye) Dawk kontra?

Agreed

Klawsola 31 għaddiet nem con. u ġiet ordnata issir parti mill-Abbozz ta' Liġi.

Klawsola 32 – Emenda ta' artiklu 32 ta' l-Att prinċipali.

Clause 32 – Amendment of article 32 of the principal Act.

THE CHAIRMAN: Il-Ministru.

ONOR.

JOHN DALLI: Sur President, b'din il-klawsola qegħdin inġibu fis- seħħ miżura oħra tal-budget li biha l-ammont ta' Lm20,000 li fuqu kien jitħallas rata ta' boll inqas, fir-rigward ta' dawk li jakkwistaw darhom, issa qed jiżdied għal Lm30,000.

B'dan il-mod żidna s-sussidju fuq dan ix- xiri.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 32.

Dawk favur?

(Onor. Membri: Aye) Dawk kontra?

Agreed

Klawsola 32 għaddiet nem con. u ġiet ordnata issir parti mill-Abbozz ta' Liġi.

Klawsola 33 – Emenda ta' artiklu 40 ta' l-Att prinċipali.

Clause 33 – Amendment of article 40 of the principal Act.

THE CHAIRMAN: Il-Ministru.

ONOR.

JOHN DALLI: Mr Chairman, hawnhekk qed nagħmlu l-istess ħaġa li għamilna fil-klawsola ta` qabel, pero` fuq ċnus.

Naturalment dawn imorru id f'id u waħda tiddependi mill-oħra.

THE CHAIRMAN: Hawn iżjed rimarki?

(Onor. Membri: No) Il-mistoqsija hi klawsola 33.

Dawk favur?

(Onor. Membri: Aye) Dawk kontra?

Agreed

Klawsola 33 għaddiet nem con. u ġiet ordnata issir parti mill-Abbozz ta' Liġi.

Klawsola 34 – Emenda ta' artiklu 52 ta' l-Att prinċipali.

Clause 34 – Amendment of article 52 of the principal Act.

THE CHAIRMAN: Il-Ministru.

ONOR.

JOHN DALLI: Mr Chairman, din il-klawsola qiegħda temenda l-artiklu 52 ta' l-Att prinċipali u bażikament qed ngħidu li qed innaqqsu r-rata ta' penalitajiet.

Dan ukoll konformi ma' dak li għadu kemm qal l-Onor.

Brincat, anke f'dan ir-rigward.

Qed innaqqsu l-penali minn għaxar darbiet li kienu għad-doppju tat-taxxa, fis-sens għal 100%.

Jiġifieri t-taxxa perikolata jkollha daqstant equal il-penali.

Pero` fl-istess ħin qed ngħidu wkoll li fil-każ li din il-penali titħallas fi żmenijiet stipulati, allura anke din tonqos.

Per eżempju, jekk titħallas matul 30 ġurnata allura l-penali tkun ta' 10%, matul 60 ġurnata tkun ta' 20%, matul 90 ġurnata tkun ta' 30%, matul 120 ġurnata tkun ta' 40%, matul 150 ġurnata tkun ta` 50%, matul 180 ġurnata tkun ta` 60%, matul 210 ġurnata tkun ta` 70%, matul 240 ġurnata tkun ta` 80%, matul 270 ġurnata tkun ta` 90% u wara 270 ġurnata, jiġifieri kważi disa' xhur, allura l-penali tkun 100%.

THE CHAIRMAN: L-Onor.

Brincat.

ONOR.

LEO BRINCAT: Sur President, nixtieq nagħmel żewġ osservazzjonijiet.

L-ewwel waħda hija din.

Biex tkun fair ma tistax tinstab soluzzjoni jew sistema fejn is-CIR jagħti l-fehma tiegħu fuq applikazzjoni tal-bejjiegħa jew tax-xerrejja qabel isir il-kuntratt u b'hekk jinqatgħu l-penalitajiet?

It-tieni waħda hija din.

Ġaladarba t-taxxa titħallas mill-bejjiegħ u se jkollna sitwazzjoni fejn it-taxxa addizzjonali titħallas mill-bejjiegħ u mix-xerrej, x'jiġri jekk il-bejjiegħ idum ma jħallas it-taxxa?

Jista' x- xerrej iħallas il-multa qabel effettivament titħallas it-taxxa nnifisha?

ONOR.

JOHN DALLI: Normalment il-boll jitħallas mix-xerrej u mhux mill- bejjiegħ.

ONOR.

LEO BRINCAT: Mhux mill-bejjiegħ?

ONOR.

JOHN DALLI: Le, normalment il-boll jitħallas mix-xerrej.

M'hemm xejn fil-liġi li tgħid hekk.

ONOR.

ANTHONY ABELA: Il-liġi tistipula li sakemm ma jkunx hemm ftehim ieħor l-ispejjeż huma pagabbli mill-kompratur.

ONOR.

JOHN DALLI: Jiġifieri l-liġi fiċ-ċivil tistipula li jħallas il- kompratur.

THE CHAIRMAN: L-Onor.

Abela.

ONOR.

ANTHONY ABELA: Mr Chairman, jien għandi żewġ punti x'inqajjem.

L- ewwel ħaġa nixtieq ngħid li ma jagħmilx sens iżjed li fil-każ tal-causa mortis id-dipartiment għandu sitt snin perjodu sa meta jibgħat perit jispezzjona proprjeta` għax f'perjodu daqstant twil jista` jkun hemm ħafna tibdil fl-istrateġija, fl-ambjent u fil-lokalita`.

Jiena ngħid li l-perjodu ta' meta jista` jintbagħat iI-perit għandu jiġi regolari sa sena minn meta l-bniedem jippreżenta d-dokumenti lill-gvern u mhux sa sitt snin kif qiegħed.

Ladarba qed nemendaw għandna nemendaw f'dan is-sens ukoll.

Iżjed minn hekk nixtieq niġbed l-attenzjoni għall-kwestjoni tal-penali li bniedem jista` jeħel.

Li rrid ngħid huwa dan.

Jekk bniedem jagħmel u l- oġġezzjoni ddum ma tiġi dealt with xahrejn jew tlieta l-penali se tiżdiedlu b'10% kull darba?

Jiġifieri jekk jien nagħmel oġġezzjoni u d-dipartiment idum ma jirrispondini sitt xhur se jwaħħalni 60% talli jkun dam ma rrispondieni sitt xhur?

Ma jreġix dan l-argument.

Jekk id-dipartiment joħroġ kont jien għandi żmien xahar biex noġġezzjona għalih.

Issa jekk jien noġġezzjona u d-dipartiment jirrifjutali, nemmen li minn dak il-mument għandha tgħaddi din.

Però jekk jien nasal f'arranġament mad-dipartiment u jkun qiegħed jikkonsidrah, ma jagħmilx sens li l-bniedem jibda jħallas l-imgħax fuq kwestjoni li għadha pendenti.

Assolutament ma jreġix l-argument.

Nipproponi li jien stess inlesti emenda għal din, gax meta nirċievi kont fejn għandi miktub li jew nirrispondi fi żmien tmint ijiem jew nagħmel oġġezzjoni fi żmien tletin ġurnata, fil-każ li noġġezzjona m'għandux jibda jiġri ż-żmien għax allura n-nies lanqas ikunu jistgħu joġġezzjonaw.

Drakonjana totalment.

Jien naħdem regolarment mad- dipartiment, bħalma jaħdem l-Onor.

Charles Mangion u l-Onor.

Cilia, u sal- lum kontra kull perception li għandhom in-nies, in-nies tad-dipartiment jipprovaw jaslu għal soluzzjoni.

Veru xi kultant idejhom ikunu marbutin bl- istima tal-perit, però ma nistgħux li nħalluha li l-multa tiżdied sakemm qed tiġi diskussa oġġezzjoni.

Jekk imbagħad id-dipartiment jibgħatlek ittra li l-oġġezzjoni tiegħek ġiet rifjutata, minn hemm jiġri l-perjodu li qed insemmu.

Imma ma jagħmilx sens li jibda jiġri l-perjodu li qed insemmu meta l-liġi stess tagħtini d-dritt li jien noġġezzjona.

Għax waħda tmur totalment kontra l-oħra.

Apparti minn hekk, meta wieħed iqis li f'sena jsiru xi 20,000 kuntratt ta' bejgħ, ma jistax ikun li jkollna sitwazzjoni fejn il-gvern għandu sena żmien biex jibgħat perit sabiex jara l-proprjetà ħalli jiddeċiedi jekk inbigħetx b'valur reali jew le, waqt li f'każ ta' eredità għandu sitt snin żmien.

F'sitt snin wieħed jista' jiret il-proprjetà u jbigħha.

Imbagħad xi dritt legali għandu li jitlob lil min joqgħod fid-dar biex imur perit ħalli jerġa' jispezzjona dik id-dar li tkun inbiegħet erba', ħames snin qabel?

Naħseb li hawnhekk hawn bżonn rethinking biex issir emenda ħalli l- affarijiet jagħmlu sens waħda ma' l-oħra.

Ma nafx kif jaħsibha l-Ministru imma dan assolutament ma jagħmilx sens.

Fl-inter vivos, fejn ikun hemm il- massa tal-bejgħ tal-proprejtà, il-perit tal-gvern għandu żmien sena biex jagħmel l-ispezzjoni u joħroġ il-kont minn meta inti tippreżenta d- dokumenti.

Fil-causa mortis għandu żmien sitt snin.

Ejja nimmaġinaw li bniedem ikun wiret post, wara sentejn biegħu, għamel il-causa mortis regolari, u tliet snin wara tmur tħabbatlu l-bieb biex jidħol il-perit tal- gvern biex jara l-causa mortis ta' missierek.

Il-proprjetarju l-ġdid ikun laħaq irranġa l-post.

Imbagħad jiddependi wkoll mill-perit li jmur.

THE CHAIRMAN: Il-Ministru.

ONOR.

JOHN DALLI: Sur President, fuq il-kwestjoni tal-causa mortis irridu nagħmlu impenji amministrattivi iktar milli legali biss.

Nagħmlu impenn amministrattiv li l-perit jintbagħat malajr kemm jista' jkun, mhux biss fuq il-causa mortis imma anke fl-inter vivos li ħafna drabi ...

ONOR.

ANTHONY ABELA: Le, fil-każ ta' l-inter vivos il-perit tal-gvern imur fi żmien xahrejn jew xahar u nofs.

Bħalissa qed jiġu nies b'assessments ta' kuntratti li saru xahrejn, tliet xhur ilu.

Jiġifieri f'dak li hu inter vivos sar l-exercise min-naħa ta' l-amministrazzjoni.

Imma jekk bniedem tibgħatlu ittra sitt darbiet u ma jiġikx ...

ONOR.

JOHN DALLI: Jeħtieġ nagħmlu l-istess impenn fil-causa mortis.

Again, it-tul ta' żmien ħafna drabi - u rrid nidħol aktar fid-dettall fuq jekk għandux jiċkien jew le - huwa riżultat ta' komplikazzjonijiet enormi li jkun hemm fl-ereditajiet.

Ħafna drabi tant ikun hemm komplikazzjonijiet bejn il-werrieta li tieħu ż-żmien biex issolvihom.

ONOR.

ANTHONY ABELA: Imma nista' nibgħat bniedem jispezzjona dar li jien begħt tliet snin ilu għax mietli missieri ħames snin ilu?

ONOR.

JOHN DALLI: Però rridu naraw kemm jiġru dawn l-affarijiet fir- realtà.

ONOR.

ANTHONY ABELA: Nista` ngħidlek li jiġru.

ONOR.

JOHN DALLI: Jiġru bħalma kienu jiġru affarijiet oħra qabel.

Irridu nimpenjaw ruħna amministrattivament li kemm jista' jkun inkunu aktar effiċjenti f'dawn l-affarijiet.

ONOR.

ANTHONY ABELA: Issa fuq il-kwestjoni tal-multi.

ONOR.

JOHN DALLI: Fuq il-kwestjoni tal-multi wieħed irid jifhem ukoll li hawnhekk qegħdin nagħtu konċessjoni.

Jiġifieri qed nistabbilixxu li l- multa tkun daqs it-taxxa li ġiet perikolata.

Issa qed nitkellmu f'każ li wieħed vera ipperikola t-taxxa.

Jiġifieri l-multa se tiġi eżerċitata f'każ meta l-valur tal-proprjetà huwa aktar minn dak iddikjarat.

Il-multi jsiru mhux biss biex wieħed jikkastiga lil min għamel żball, imma biex iġiegħlu lin-nies ma jagħmlux dawn l-iżbalji.

Għalhekk il-multi ma jkunux frivoli, ma jkunux żgħar għaliex bil-multi żgħar kulħadd jagħmel li jrid għax wieħed jgħid: Jekk ninqabad inħallas Lm10 u barra bid-daqq!

Il-multi jkunu ta' ċerta portata għaliex ikun hemm il-bżonn li nagħmlu deterrent biex ma jsirux l-affarijiet ħżiena.

Però hawnhekk qegħdin ngħidu li ladarba tiġi stabbilita l-multa, jekk wieħed iħallas qabel se jkollu discount fuqha.

Naturalment jekk wieħed jagħmel oġġezzjoni u tiġi aċċettata mhux se jħallas multi.

Il-multa se jħallasha meta l-oġġezzjoni tiegħu ma tiġix milqugħa.

ONOR.

ANTHONY ABELA: Imma jekk jien nagħmel att u l-att stess lili jagħtini d-dritt li noġġezzjona fi żmien 30 ġurnata u għandek xahrejn, tlieta biex jiddeċiedu dwarha, dan ifisser li se tiżdiedli l-multa b'30% f'dawn ix-xahrejn, tlieta?

ONOR.

JOHN DALLI: Inti trid tiddeċiedi għandekx każ fuqhiex toġġezzjona jew le.

Aħna żgur ma rridux li f'dan il-pajjiż kulħadd jieħu d-drawwa li joġġezzjona għal kull kont li jirċievi, għandu raġun u m'għandux.

Dan huwa deterrent kontra l-oġġezzjonijiet frivoli.

Jekk inti taf li għandek tort taqbad u tmur tħallas 10% tal-multa.

Imma jekk inti taf li għandek raġun toġġezzjona, u jekk tingħata r-raġun - kif nispera li tingħata jekk għandek raġun - allura m'intix se tħallas multa.

ONOR.

ANTHONY ABELA: Il-problema hija li d-dipartiment kważi huwa kostrett li joqgħod bl-idea tal-perit li jkun mar on site.

ONOR.

JOHN DALLI: Imma x'tista' tagħmel?

Allura se noqogħdu nagħmlu erba' periti on site u nieħdu l-average ta' l-istima tagħhom?

Noqogħdu attenti x'inkunu qegħdin ngħidu.

ONOR.

ANTHONY ABELA: Huwa l-każ li jiżdied ftit il-perjodu "within thirty days".

Jekk wieħed iħallas fi żmien xahar l-ammont ikun nominali, jekk idum iżjed imbagħad l-multa tiġi b'dawk l-ammonti.

B'hekk wieħed jilħaq joġġezzjona għax ħafna min-nies jaqtgħu qalbhom joġġezzjonaw għax jibżgħu jmorru l-qorti.

ONOR.

JOHN DALLI: Inti qed tgħid li tinbidel din l-iskeda?

ONOR.

ANTHONY ABELA: Tinbidel l-iskeda biex tiġi li wieħed jeħel ammont nominali jekk iħallas within thirty days, imbagħad tiżdied minn sixty days 'il fuq ħalli tagħti ċans lin-nies biex joġġezzjonaw.

ONOR.

JOHN DALLI: Mhux xorta qegħdin ngħidu?

Ngħidu within thirty days ma teħel xejn, bla multa allura?

ONOR.

ANTHONY ABELA: Mhux bla multa, agħmilha Lm25, Lm50.

ONOR.

JOHN DALLI: Bir-rispett kollu, ma naqbel xejn ma' din it-teżi.

Il-multa qiegħda hemm, jekk inti għandek teħel il-multa.

Il-multa qiegħda hemm meta int iddikjarajt ħażin.

Minn hemm irridu nibdew.

ONOR.

ANTHONY ABELA: Illum is-sitwazzjoni hija li jekk wieħed jirċievi kont sa Lm2,000, flok imur jonfoq Lm200 biex imur il-qorti u jiġġilidha l- qorti, għax jaf li xorta se tiġih spiża ta' Lm200, jaqbad u jmur iħallsu.

ONOR.

JOHN DALLI: Skużi, jien qed ngħid li kulħadd għandu jiddikjara l- ammont sewwa fuq il-kuntratt tal-bejgħ tal-proprjetà.

ONOR.

ANTHONY ABELA: Naqbel miegħek jien fuq dan.

ONOR.

JOHN DALLI: Għandu jkun hemm penali li għandha sservi mhux biss bħala kastig imma anke bħala deterrent kontra min ma jiddikjarax l-ammont sewwa.

Però jekk wieħed jammetti li ma ddikjarax l-ammont sewwa u jaqbad u jħallas within thirty days minn meta jirċievi l-assessment, minflok iħallas il-penali kollha se jħallas 10% tagħha.

Qed nagħtu konċessjoni.

Jiġifieri ma tistax titqies bil-kontra, li qed nikkastigaw lil min iħallas tard.

U nirrepeti li wieħed ikollu jħallas meta l-penali hija dovuta, għax meta jagħmel oġġezzjoni u jingħata raġun, m'hu dovut iħallas ebda penali.

M'hu se tħallas xejn anke jekk il-każ jinqata' sentejn wara.

ONOR.

ANTHONY ABELA: Il-persentaġġi tad-deċiżjonijiet favur in-nies huma baxxi ħafna.

ONOR.

JOHN DALLI: Mr Chairman, jien ma naħsibx li għandna nbiddlu dawn il-penali.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 34.

Dawk favur?

(Onor. Membri: Aye) Dawk kontra?

Agreed.

Klawsola 34 għaddiet nem.com. u ġiet ordnata biex issir parti mill-Abbozz tal-liġi.

Klawsola 35 – Emenda ta' l-artikolu 60 ta' l-Att prinċipali.

Clause 35 – Amendment of article 60 of the principal Act.

THE CHAIRMAN: Il-Ministru.

ONOR.

JOHN DALLI: Din hija konsegwenzjali għat-tibdil li għamilna fid- differenza fil-ħlas tad-dazju.

THE CHAIRMAN: Hawn iktar rimarki?

(Onor. Membri: No) Il-mistoqsija hi klawsola 35.

Dawk favur?

(Onor. Membri: Aye) Dawk kontra?

Agreed.

Klawsola 35 għaddiet nem. com. u ġiet ordnata biex issir parti mill-Abbozz ta`Liġi.

Klawsola 36 - Emenda ta' l-Att dwar Taxxa tar-Reġistrazzjoni ta' Vetturi bil-Mutur.

Clause 36 - Amendment of the Motor Vehicle Registration Tax Act.

THE CHAIRMAN: Il-Ministru.

ONOR.

JOHN DALLI: Din it-taqsima qed temenda l-Att dwar it-Taxxa tar- Reġistrazzjoni ta' vetturi bil-Mutur.

Bażikament din hija emenda għall- iskeda ta' l-Att prinċipali fejn qed indaħħlu ċerti items li bi żvista ma kenux inklużi fl-emenda li għamilna s-sena l-oħra.

THE CHAIRMAN: Hemm aktar rimarki?

(Onor. Membri: No) Il-mistoqsija hi klawsola 36.

Dawk favur?

(Onor. Membri: Aye) Dawk kontra?

Agreed.

Klawsola 36 għaddiet nem. com. u ġiet ordnata biex issir parti mill-Abbozz tal-liġi.

Klawsola 37 – Emenda ta' l-artikolu 2 ta' l-Att prinċipali.

Clause 37 – Amendment of article 2 of the principal Act.

THE CHAIRMAN: Il-Ministru.

ONOR.

JOHN DALLI: F'din il-klawsola qegħdin ninkludu t-tifsira ta' "karozza tat-tlielaq".

THE CHAIRMAN: Hemm aktar rimarki?

(Onor. Membri: No) Il-mistoqsija hi klawsola 37.

Dawk favur?

(Onor. Membri: Aye) Dawk kontra?

Agreed.

Klawsola 37 għaddiet nem.com. u ġiet ordnata biex issir parti mill-Abbozz tal-liġi.

Klawsola 38 – Sostituzzjoni ta' l-Ewwel Skeda li tinsab ma' l-Att prinċipali.

Clause 38 – Substitution of the First Schedule to the principal Act.

THE CHAIRMAN: Il-Ministru.

ONOR.

JOHN DALLI: F'din il-klawsola qegħdin indaħħlu l-miżuri tal-budget dwar go-karts, vetturi klassiċi u vintage u t-tneħħija ta' reġistrazzjoni fuq il-motorcycles.

Qegħdin nieħdu wkoll l-opportunità biex indaħħlu l- kodiċi l-ġodda msejħa VERA fil-kodiċi tagħna.

THE CHAIRMAN: Hemm aktar rimarki?

(Onor. Membri: No) Il-mistoqsija hi klawsola 38.

Dawk favur?

(Onor. Membri: Aye) Dawk kontra?

Agreed.

Klawsola 38 għaddiet nem.com. u ġiet ordnata biex issir parti mill-Abbozz tal-liġi.

Klawsola 39 – Emenda ta' l-Att dwar l-Amministrazzjoni tat-Taxxa.

Clause 39 – Amendment of the Income Tax Management Act.

THE CHAIRMAN: Il-Ministru.

ONOR.

JOHN DALLI: Mr Chairman, għal din il-klawsola se nipproponi din l- emenda:

"I" Klawsola 39 għandha tiġi emendata kif ġej:

F'paragrafu (b) ta' subklawsola (2) tagħha, minflok il-kliem "u ta' l- artikolu 41" għandhom jidħlu l-kliem "ta' l-artikolu 41 u tal- paragrafu (c) ta' l-artikolu 43".

"I" Clause 39 shall be amended as follows:

In paragraph (b) of subclause (2) thereof , for the words "and of article 41" there shall be substituted the words "of article 41 and of paragraph (c) of article 43".

Dan bażikament huwa l-bidu fis-seħħ ta' din it-taqsima dwar l-Att dwar l- Amministrazzjoni tat-Taxxa.

THE CHAIRMAN: Hemm aktar rimarki?

(Onor. Membri: No) Il-mistoqsija hi l-emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "I" għaddiet nem. con.

THE CHAIRMAN: Il-mistoqsija hi klawsola 39, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 39, kif emendata, għaddiet nem. com. u ġiet ordnata biex issir parti mill-Abbozz tal-liġi.

Klawsola 40 – Emenda ta' l-artikolu 4 ta' l-Att prinċipali.

Clause 40 – Amendment of article 4 of the principal Act.

THE CHAIRMAN: Il-Ministru.

ONOR.

JOHN DALLI: F'din il-klawsola qegħdin nagħtu l-awtorizzazzjoni lill-kummissarju tat-taxxi interni biex jgħaddi l-informazzjoni lill- awtoritajiet barranin meta jkun hemm qbil u protokolli dwar bdil ta' informazzjoni.

THE CHAIRMAN: L-Onor.

Brincat.

ONOR.

LEO BRINCAT: Sur President, hawnhekk għandna xi ħaġa li barra minn Malta kienu mexjin fuqha fuq żewġ binarji, kemm fuq livell ta' l-OECD u anke fil-kuntest ta' l-Unjoni Ewropea.

Kif jaf kulħadd dan l-aħħar, jekk m'iniex sejjer żball, fil-bidu tal-ġimgħa ltaqa' l-ECOFIN li huwa l-kumitat tal-ministri ekonomiċi u finanzjarji ta' l-Unjoni Ewropea u nstabet speċi ta' compromise solution fuq l-hekk imsejħa EU savings tax directive.

L- ironija hija li l-presidenza Griega ta' l-Unjoni Ewropea tidher li ħarġet b'soluzzjoni ta' kompromess li hija piu' o meno identika għas-soluzzjoni ta' kompromess li kienu pproponew saħansitra l-Isvizzeri xi ftit tal- ġimgħat ilu.

Ironikament fl-interim period l-Isvizzeri kienu ġew mhedda mill-Unjoni Ewropea li jekk ma jċedux id-dritt tas-segretezza bankarja kienu se jkunu soġġetti saħansitra għal sanzjonijiet min-naħa ta' l-UE.

Issa rriżulta li s-sanzjonijiet ma seħħewx u l-presidenza Griega ta' l- Unjoni Ewropea addottat piu' o meno s-suġġeriment li għamlet in-naħa Żvizzera.

U n-naħa Żvizzera mhux biss żammet ir-raison d'être tas-settur bankarju Żvizzeru, is-segretezza bankarja, imma ġejna fis-sitwazzjoni li biex ikun hemm level playing field u biex ovvjament pajjiżi ta' l-Unjoni Ewropea ma jitilfux il-competitive edge tagħhom stess - hawnhekk qed nitkellem għall-Belġju, il-Lussemburgu u l-Awstrija, jekk m'iniex sejjer żball - ingħataw huma wkoll l-opportunità li japplikaw witholding tax minflok ma jirrikorru għal dak li huwa bdil ta' informazzjoni.

Issa filwaqt li napprezza li din hija xi ħaġa li nħadmet fuq iż-żewġ binarji, bejn l-OECD u anke l-Unjoni Ewropea, jien naħseb li l-gvern Malti qed jgħaġġel li qed iressaq din l-emenda.

Qed jgħaġġel fis-sens li mhux qed iħares lejha biss fil-kontest ta' l-Isvizzera.

GĦax l-Isvizzera m'hijiex pajjiż li qed tipprevedi sħubija sħiħa fl-UE fil-ġejjieni qarib, jista' jkun li l-politiċi Svizzeri jixtiequ jissieħbu imma l-poplu Svizzeru jidher li fil-biċċa l-kbira tiegħu huwa hesitant ħafna milli jissieħeb fl-UE.

Tant hu hekk li l-bankers' association Svizzera ġiet irrapportata li beżbżet lill-gvern Svizzeru li, jekk jagħmel konċessjonijiet ġenerużi wisq lill-Unjoni Ewropea, kienet lesta saħansitra biex issejjaħ referendum fil-pajjiż għax kienet tkun taf li l-gvern seta' faċilment jiġi mblukkat milli jkompli miexi fit-triq fejn jista' jagħmel xi konċessjonijiet.

Sur President, għalfejn qed nagħmel dan il-preambolu kollu fuq l-emenda li qed iressaq il-ministru?

Dan huwa rilevanti għax filwaqt li Malta naf li tixtieq li taderixxi ma' ċerti normi ta' l-OECD, Malta hija pajjiż applikant u jekk nifhem sew - il-ministru jista' jikkonfermali jew le - il- pajjiżi applikanti, bħal fil-każ ta' l-Euro, m'għandhomx id-dritt li jagħmlu opting out, fis-sens li m'għandhomx id-dritt li jagħżlu waħda flok l-oħra.

M'għandhomx id-dritt li jagħmlu kif qed jagħmlu l-Lussemburgu, il- Belġju u l-Awstrija, li jirrikorru għall-witholding tax flok jirrikorru għall-bdil ta' informazzjoni.

Kif fhimtha jien, dawn se jkunu soġġetti awtomatikament għall-bdil ta' informazzjoni.

GĦalhekk tajjeb li l-ministru jgħidilna l-ewwelnett x'inhuma l-obbligi tagħna, anke jekk ninsew l-OECD, bħala pajjiż applikant għal sħubija fl-Unjoni Ewropea.

Qed ngħid hekk għax anke fil-kuntest ta' l-Euro, kulħadd jaf li hemm kejl differenti.

Qed ngħid hekk ukoll għax filwaqt li ċerti pajjiżi sal-lum kellhom id-dritt ta' l-opting out - hawnhekk qed nitkellem għad-Danimarka, għall-Isvezja u anke għall-Ingilterra u fil-każ ta' l-Ingilterra tidher li kulma tmur iktar qed titbiegħed din l-issue ta' l-Euro - il-pajjiżi applikanti, fosthom Malta, jekk jiddeċiedu minn rajhom li jridu jidħlu membri fl-Unjoni Ewropea jkollhom jadottaw l-Euro fi żmien stipulat.

Galhekk tajjeb li l-ministru jgħidilna x'wassal lill-gvern biex jagħmel din l-emenda, jekk iħossx li din l-emenda hijiex prematura jew le, u x'inhuma l- obbligi tagħna bħala pajjiż applikant għall-Unjoni Ewropea, jekk il-poplu Malti jiddeċiedi li aħna nsiru membri sħaħ.

Qed ngħid hekk għaliex jekk ma qbiltx ma' ċerti kummenti li għamlet il-Malta institute of taxation, naqbel mal-kumment li għamlet li, filwaqt li hija m'għandha l-ebda intenzjoni li tiddefendi t-tax evasion, ċerti tip ta' proposti bħal dawn li qed jitressqu hawnhekk jistgħu jwasslu għall-iżmantellar ta' ċerti prattiċi li fuqhom ġew mibnija b'tant fiduċja taħt iż-żewġ gvernijiet is-servizzi finanzjarji f'pajjiżna.

ONOR.

JOHN DALLI: L-ewwelnett il-pożizzjoni tagħna vis-à-vis l-exchange of information ma tteħditx in vista ta' l-Unjoni Ewropea, imma ttieħdet in vista tan-negozjati li kellna fl-OECD.

U r-realtà hija li l-pożizzjoni li ħadna aħna fl-OECD kienet taqbel ma' dawk li huma requirements ta' l-Unjoni Ewropea, allura ma kienx hemm għalfejn inbiddlu l-pożizzjoni tagħna meta ġejna biex ninnegozjaw ma' l-Unjoni Ewropea.

Hawnhekk irrid nenfasizza li d-deċiżjoni li qegħdin nieħdu bħala strateġija għaċ-ċentru finanzjarju Malti hija li dan m'għandux ikun ibbażat fuq flus li niġbru mill-barranin biex jaħarbu t-taxxa minn pajjiżhom, imma jrid ikun ibbażat fuq attivita` ekonomika li ssir minn ażjendi li joperaw minn Malta u li jkunu tax efficient fir-riżultati li jkollhom.

Aħna qed nibbażaw iċ- ċentru finanzjarju tagħna mhux bħala l-kaldarun fejn jiġu flus maħruba, imma l-lokalita` minn fejn l-ażjendi serji jkunu jistgħu jibbażaw l- attivita` tagħhom vera, a real activity, f'pajjiżna.

Dak huwa l-kunċett tagħna ta' ċentru finanzjarju.

Vis-à-vis l-agreement li għamlet l-Isvizzera l-ġimgħa l-oħra, jien se npoġġi dan l-agreement fuq il-Mejda tal-Kamra biex kulħadd ikun jaf eżattament x'inhu.

Dan l-agreement jipprovdi li l-Isvizzera tiġbor taxxa li tlaħħaq sa 35% fl-2010 - din titla' bil-mod il-mod - fuq l-interessi kollha fuq depożiti ta' nies li m'humiex Svizzeri li jkollhom flus fil- banek Svizzeri.

Jiġifieri kulmin se jkollu flusu fl-Isvizzera se jħallas 35% taxxa fuq dawk il-flus.

Pero` l-Isvizzera mhux se żżommhom hi dawn il- flus għax tliet kwarti minnhom trid tgħaddihom lill-pajjiż minn fejn ġejjin dawn il-flus.

Kważi kważi kieku kelli nagħmel is-somom ngħid li l-gvern Malti jaqbillu jkollu lin-nies bi flushom fl-Isvizzera għax minflok jieħu 15% withholding tax, se jieħu 26% taxxa fuqhom għax l-Isvizzera se tiġbor 35% u se tgħaddi 26% minnhom lill-gvern Malti tal-flus tal-Maltin li jkunu fl-Isvizzera.

Jiġifieri jekk l-Isvizzera hijiex kompetittiva fl-operat tagħha b'dan il-mod, wieħed irid jara.

Pero` n-negozjaturi ta' l-Unjoni Ewropea nnegozjaw ma' l-Isvizzera għax l- Isvizzera ma qabditx u qalet li hi tista' tagħmel li trid ladarba qiegħda barra mill-Unjoni Ewropea, bħalma hawn min jagħti x'jifhem f'pajjiżna.

M'hu hekk xejn.

Lanqas l-Isvizzera li għandha din is-saħħa kollha fil- qasam finanzjarju ma tista' tgħid li tagħmel li trid.

Mela ma tagħmilx li trid!

Inti qed taħdem f'kuntest internazzjonali u kellha toqgħod għal dak li qed jgħidulha fil-kuntest internazzjonali.

Fil-fatt lill-Isvizzera qed jgħidulha li allavolja qiegħda tiġbor din it-taxxa ta' 35%, xorta trid tgħaddi l-informazzjoni lill-istati l-oħrajn fil-każ ta' rikjesta fuq criminal and civil misfeasance.

U l-kelma "civil" trid tinkludi kwestjonijiet ta' taxxa.

Nixtieq insibha ħalli nikkwotaha preċiż.

Pero` l-Isvizzera ma ħellsitx mill-bżonn li tagħti exchange of information.

U iktar minn hekk il-kunsill qed jgħid li se jkompli jiddiskuti ma' l- Isvizzera biex finalment ikompli jagħfas biex the ultimate aim ikun li jkun hemm exchange of information totali.

Kien hawn min kiteb artiklu fil-gazzetti lokali li ried jagħti x'jifhem li meta tkun b'sistema ta' partnership tista' tagħmel li trid.

Qal li jekk inżommu dawn il-ftit flus li kieku jkollna nkunu nistgħu nagħtuhom il- flight b'xejn u nipprovdulhom il-lukandi b'xejn biex jiġu jinvestu hawn.

Dawk m'humiex it-tip ta' servizzi finanzjarji li rridu f'pajjiżna.

Is- servizzi finanzjarji li rridu f'pajjiżna jridu jkunu serji, ta' nies li verament ikollhom attivita` f'pajjiżna.

Sur President, bil-permess tal-Kumitat nixtieq inpoġġi fuq il-Mejda tal- Kamra l-agreement li għamlet ma' l-Isvizzera.

THE CHAIRMAN: Hawn permess?

(Onor. Membri: Iva)

Il-permess ingħata.

ONOR.

JOHN DALLI: Sur President, inqiegħed fuq il-Mejda tal-Kamra:-

Kopja tar-riżultat tal-Kunsill tal-Ministri tal-Finanzi u l-Ekonomija li ltaqa` fi Brussell dwar it-Tassazzjoni fil-21 ta` Jannar, 2003

Dan jistgħu jniżżluh mill-internet.

Jiġifieri m'iniex qed nagħmel xi scoop għax m'hijiex.

Imma tajjeb li dan il-Parlament ikun informat bil-fatti għax dan juri li jekk tkun barra mill-Ewropa m'għandek ebda vantaġġ fil-mod kif tagħmel l-strateġiji tiegħek f'dan is-settur.

THE CHAIRMAN: L-Onor.

Brincat.

ONOR.

LEO BRINCAT: Mr Chairman, il-Minsitru ta biss parti mill-verżjoni.

M'iniex qed ngħid li kien skorrett f'dak li qal, imma ma semma xejn dwar it-tliet ġurisdizzjonijiet li hemm fl-Unjoni Ewropea nnifisha.

Qed nitkellem espressament, kif għedt iktar kmieni, dwar il-Lussemburgu, l- Awstrija u l-Belġju.

ONOR.

JOHN DALLI: Kieku qegħdin membri aħna stajna ninnegozjaw.

ONOR.

LEO BRINCAT: Xort waħda l-kritika tiegħi hija li l-gvern Malti għaġġel, anke jekk wieħed iħares lejha fil-kuntest ta' pajjiż li jrid jissieħeb fl-Unjoni Ewropea.

Ejja ngħidu li qed naqblu lkoll - li mhux il- każ - li Malta għandha tissieħeb, xorta waħda l-fatt li l-gvern għandu dan l-oneru fuqu lilna qed ipoġġina f'pożizzjoni żvantaġġjata vis-à-vis - insiha l-Isvizzera - ġurisdizzjonijiet oħrajn li aħna nħarsu lejhom, irrispettivament minn jekk aħniex favur is-sħubija sħiħa jew le fl-Unjoni Ewropea, b'ċertu għira għall-mod kif inhuma s-servizzi finanzjarji tagħhom.

Hawnhekk qed nirriferi b'mod partikolari għal-Lussemburgu, li l-gvern Malti tant jipprova jġib paraguni magħhom.

Jiġifieri ma naqbilx ma' l-idea li rridu nkunu verġni iktar minn ħaddieħor li saħansitra qiegħed fl-Unjoni Eworpea, anke jekk ninsew l-Isvizzeri.

Irid ikollna daqsxejn realpolitik fil-pajjiż.

Naħseb kien daqsxejn unfair il-Ministru li semma biss l-oneri li hemm fuq l-Isvizzera u ma semmiex l-oneri li hemm fuq dawn it-tliet pajjiżi.

ONOR.

JOHN DALLI: Mhux l-oneri, il-vantaġġi li għandhom.

ONOR.

LEO BRINCAT: At the end of the day l-Isvizzera fil-prinċipju żammet il-kunċett tal-banking secrecy.

Tant hu hekk li l-OECD ikkritikat lill-Unjoni Ewropea li kienet ġeneruża wisq fil-compromise solution li għamlet u kkritikatha li se ddgħajfilhom il-miżuri li qed jipprovaw jieħdu huma bħala OECD biex jikkumbattu dawn il-harmful tax measures.

Naħseb irridu nammettu li kienet a compromise solution u mhux noqogħdu niżolaw l- Isvizzera, qisha l-Isvizzera għamlet xi climb down kbira meta żammet il- banking secrecy.

Jekk xi ħadd ħareġ bl-edge fiha il-biċċa xogħol kienet l- Isvizzera u gawdew minnha wkoll t-tliet ġurisdizzjonijet l-oħra li qegħdin fl-Unjoni Ewropea.

ONOR.

JOHN DALLI: Il-morali ta' din l-istorja huma varji.

L-ewwel wieħed huwa li tkun qawwi kemm tkun qawwi fid-dinja ma tistax topera waħdek, trid bilfors topera bil-kunsens tal-partners tiegħek kollha fil- globalised economy li għandna llum.

L-Isvizzera ma setgħetx topera waħedha u kellha bilfors tbaxxi rasha għar-requirements u l-impożizzjonijiet li għamlulha l-pajjiżi l-oħra.

It-tieni nett mhux l-Unjoni Ewropea waħedha tagħmel ir-regolamenti fid- dinja.

F'dan is-settur għandna l-OECD li hija iktar iebsa mill-Unjoni Ewropea f'dak li jirrigwardja regolamentazzjoni f'dan is-settur.

L-OECD diġa` qalu lill-Unjoni Ewropea li għalkemm huma għamlu dak l-agreement ma' l-Isvizzera, pero` huma m'humiex sodisfatti u se jkomplu jagħfsu lill- Isvizzera.

Allavolja l-Isvizzera m'hijiex membru fl-Unjoni Ewropea l-OECD se jibqgħu jagħfsu lill-Isvizzera biex tasal għal dak li qed jgħidu huma.

L-OECD m'hijiex marbuta bl-agreement li għamlet l-Isvizzera ma' l-Unjoni Ewropea.

Allura, kif ngħidu aħna, hemm organizzazzjonijiet oħrajn dinjija, irrispettivament mill-Unjoni Ewropea, li fil-kuntest globalizzat jimponu fuq kulħadd ir-regoli u l-istandards tagħhom.

Pero` dawk il-pajjiżi li kienu fl-Unjoni Ewropea - u hawnhekk qed nitkellmu fuq il-pajjiżi ż-żgħar fl-Unjoni Ewropea - għax kienu madwar il-mejda tan-negozjar u l-ministri tal-finanzi tagħhom kienu fl-ECOFIN li kien qed jiddeċiedi fuq dawn l- affarijiet, dawn innegozjaw għal pajjiżhom eċċezzjonijiet, temporanji kemm trid, f'dan ir-rigward.

Imma għaliex?

GĦax kienu hemm ġew.

U dan hu li qed ngħidu aħna, Mr Chairman!

ONOR.

LEO BRINCAT: Imma int qed tagħti l-impressjoni li kieku kont hemm ġew ma kontx tinnegozja din il-pożizzjoni minħabba l-OECD.

ONOR.

JOHN DALLI: Le, minuta waħda.

Fuq il-moral qed ngħid jien.

ONOR.

LEO BRINCAT: Fuq il-prinċipju qegħdin nitkellmu issa.

ONOR.

JOHN DALLI: Le, m'iniex qed ngħid hekk.

Kont ġej għaliha biex nikkonkludi.

M'iniex qed ngħid hekk.

Pero` r-realta` hija din; li peress li kienu hemm ġew u kienu madwar il-mejda, dawn il-pajjiżi żgħar - l-iżgħar pajjiżi li hemm fl-Unjoni Ewropea - innegozjaw għalihom infushom dak li ħasbu li jaqbel lilhom.

Issa l-pożizzjoni tagħna x'inhi?

Il-pożizzjoni tagħna hija differenti minn tal-Lussembrugu.

Aħna m'aħniex nikkompetu f'dan il-qasam, aħna m'aħniex nikkompetu fil-flus maħruba minn pajjiżi oħra.

Il-Lussemburgu u pajjiżi oħrajn, bħall-Awstrija li għad għandha l- bearer accounts u l-affarijiet l-oħra, bnew is-servizzi finanzjarji tagħhom fuq din il-ħaġa għal għexieren ta' snin.

Per eżempju ̧ il-Ġermaniżi u l- Franċiżi jmorru jiddepożitaw fil-Lussemburgu.

Pero' ċ-ċentru tas-servizzi finanzjarji tagħna m'huwiex mibni fuq hekk imma huwa mibni fuq tip ta' prodott kompletament differenti.

Nerġa' ngħid li din id-deċiżjoni ma ħadnihiex minħabba l-Ewropa imma ħadniha meta bdejna ninnegozjaw snin ilu ma' l-OECD għax din ma tweġġagħniex.

Din il-linja ma tagħmlilniex differenza għaliex il-linja li mexjin biha f'pajjiżna hija l-linja ta' attivita` ekonomika li tirrendi spin-offs ekonomiċi.

THE CHAIRMAN: L-Onor.

Brincat.

ONOR.

LEO BRINCAT: Jien naħseb li minkejja li ma naqblux fuq l-Unjoni Ewropea jidher li fil-financial services irnexxielna nilħqu ċertu sens ta' kunsens f'dawn l-aħħar snin.

Dan huwa fatt posittiv u sinjal ta' maturita` u naħseb li ż-żewġ naħat ma tantx jaqblu fuq l-enfasi fuq private banking.

Issa jien naħseb li l-private banking ġewwa Malta ma rnexxietx daqskemm wieħed kien jixtieq u naħseb li hemm possibbilta` li l-private banking jiżviluppa aktar fil-pajjiż jekk ikun hemm din it-tip ta' flessibbilta ` li qed nitkellem dwarha.

Għalhekk jien għedt li it does not pay li kultant tkun verġni aktar minn min huwa verġni.

Jien m'iniex qed ngħid li għandna nattiraw bilfors il-hot money, imma din il- flessibbilta` għaliex għandek tirrinunzjaha?

Jien nieħu l-kelma tal- ministru fuq l-OECD imma anke li kieku l-gvern Malti ma kellux l-impenn vis- a-vis l-OECD ̧ bħala pajjiż applikant fl-Unjoni Ewropea l-gvern ma kellux id-dritt ta' l-għażla kif kellhom il-Lussemburgu.

ONOR.

JOHN DALLI: Imma għax ma konniex ġewwa.

ONOR.

LEO BRINCAT: Le, le, mhux għax m'aħniex ġewwa.

(Interruzzjonijiet) Ippermettili ftit.

Din bħal ta' l-Euro.

ONOR.

JOHN DALLI: Monaco li m'huwiex dieħel fl-Unjoni Ewropea se jkollu għażla?

ONOR.

LEO BRINCAT: Mhux dan il-punt tiegħi.

Il-punt tiegħi huwa li l- pajjiżi applikanti ma kellhomx the right of choice imma kellhom jaderixxu għar-regoli.

ONOR.

JOHN DALLI: Pero' għax għadna barra.

ONOR.

LEO BRINCAT: Le, mhux għax għadna barra.

ONOR.

JOHN DALLI: Ladarba nkunu ġewwa nkunu wieħed minnhom.

ONOR.

LEO BRINCAT: Din tgħodd anke għall-pajjiżi applikanti li l-poplu tagħhom se jiddeċiedi li jidħlu, jiġifieri m`hijiex kwestjoni ta' min ma jridx jidħol.

Naħseb li fuq din m'aħniex niftehmu.

Min-naħa tiegħi kont ċar imma l-ministru xorta ma rrispondiex il-mistoqsija tiegħi anzi rrisponda indirettament li bħala pajjiż applikant aħna ma kellniex dritt li neżerċitaw flessibbilta` imma ridna noqogħdu għal waħda mill-options.

Issa aħna ma kellniex iż-żewġ options li għandhom it-tliet pajjiżi membri flimkien ma' l-Isvizzera.

ONOR.

JOHN DALLI: Hija s-sħubija li żżidilna l-flessibbiltà.

ONOR.

LEO BRINCAT: Aħna ma naqblux ma' dan anzi naħseb li neħħejna l- flessibbilta`.Dan ammettewh Pricewaterhouse Coopers fi studju li għamlu li fih semmew it-tajjeb u l-ħażin taż-żewġ options.

Jien ma rridx nagħti l- impressjoni li dawn qalu li kulma qed nipproponu aħna huwa tajjeb jew jaqblu miegħu jew inkella kulma għandu x'jaqsam ma' membership huwa tajjeb jew jaqblu miegħu, imma meta semmew il-vantaġġi u l-iżvantaġġi fl-istudju li għamlu Pricewaterhouse Coopers ta' l-Olanda dwar il-membership option u l-free trade area option dawn qalu ċar u tond li fl-option Laburista se jkun hemm aktar flessibbilta` fis-settur finanzjarju.

Dan huwa l-punt li ridt nagħmel.

Jien ma rridx infettaq iżjed u naħseb li dan is-suġġett huwa talked out.

THE CHAIRMAN: Hawn iktar rimarki?

(Onor. Membri: No) Il-mistoqsija hija klawsola 40.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 40 għaddiet u ġiet ordnata biex issir parti mill-Abbozz ta' Liġi.

Klawsola 41 - Żieda ta' l-artikolu 10A ġdid ma' l-Att prinċipali.

Clause 41 - Addition of new article 10A to the principal Act.

THE CHAIRMAN: Il-Ministru.

ONOR.

JOHN DALLI: Din il-klawsola qed tagħti d-dritt lill-kummissarju biex jitlob l-informazzjoni meħtieġa li jkollu bżonn jagħti.

THE CHAIRMAN: Hawn iktar rimarki?

(Onor. Membri: No) Il-mistoqsija hija klawsola 41.

Dawk favur?

(Onor. Membri: Aye) Dawk kontra?

Agreed.

Klawsola 41 għaddiet nem. con. u ġiet ordnata biex issir parti mill-Abbozz ta' Liġi.

Klawsola 42 – Emenda ta' l-artikolu 14 ta' l-Att prinċipali.

Clause 42 - Amendment of article 14 of the principal Act.

THE CHAIRMAN: Il-Ministru.

ONOR.

JOHN DALLI: Din il-klawsola qed tagħti aktar poter fuq il- kummissarju biex jakkwista informazzjoni.

THE CHAIRMAN: Hawn iktar rimarki?

(Onor. Membri: No) Il-mistoqsija hija klawsola 42.

Dawk favur?

(Onor. Membri: Aye) Dawk kontra?

Agreed.

Klawsola 42 għaddiet nem. con. u ġiet ordnata biex issir parti mill-Abbozz ta' Liġi.

Klawsola 43 – Emenda ta' l-artikolu 23 ta' l-Att prinċipali.

Clause 43 - Amendment of article 23 of the principal Act.

THE CHAIRMAN: Il-Ministru.

ONOR.

JOHN DALLI: Din hija preparazzjoni għal meta ndaħħlu l-iskema tal- bdiewa.

Hawnhekk qed ngħidu li income li jkun ġej min-negozju jista' jkun soġġett għal tnaqqis.

THE CHAIRMAN: Hawn iktar rimarki?

(Onor. Membri: No) Il-mistoqsija hija klawsola 43.

Dawk favur?

(Onor. Membri: Aye) Dawk kontra?

Agreed.

Klawsola 43 għaddiet nem. con. u ġiet ordnata biex issir parti mill-Abbozz ta' Liġi.

Klawsola 44 – Emenda ta' l-artikolu 28 ta' l-Att prinċipali.

Clause 44 - Amendment of article 28 of the principal Act.

THE CHAIRMAN: Il-Ministru.

ONOR.

JOHN DALLI: Din il-klawsola qed tillegalizza l-firma tal- Kummissarju tat-Taxxi Interni anke f'każ li din tkun stampata fuq l- irċevuta tal-ħlas tat-taxxa.

THE CHAIRMAN: Hawn iktar rimarki?

(Onor. Membri: No) Il-mistoqsija hija klawsola 44.

Dawk favur?

(Onor. Membri: Aye) Dawk kontra?

Agreed.

Klawsola 44 għaddiet nem. con. u ġiet ordnata biex issir parti mill-Abbozz ta' Liġi.

Klawsola 45 – Emenda ta' l-artikolu 31 ta' l-Att prinċipali.

Clause 45 – Amendment of article 31 of the principal Act.

THE CHAIRMAN: Il-Ministru.

ONOR.

JOHN DALLI: Hawnhekk qed ngħidu li f'każ li persuna ma tkunx bagħtet formola, il-Kummissarju jkun jista' joħroġ assessment u jinvestigaha mingħajr ma jkun obbligat li jinnotifikaha.

THE CHAIRMAN: Aktar rimarki?

(Onor. Membri: No) Il-mistoqsija hija klawsola 45.

Dawk favur?

(Onor. Membri: Aye) Dawk kontra?

Agreed.

Klawsola 45 għaddiet nem. con. u ġiet ordnata biex issir parti mill-Abbozz ta' Liġi.

Klawsola 46 – Emenda ta' l-artikolu 44 ta' l-Att prinċipali.

Clause 46 - Amendment of article 44 of the principal Act.

THE CHAIRMAN: Il-Ministru.

ONOR.

JOHN DALLI: Mr Chairman, għal din il-klawsola għandi din l- emenda:-

"J" Klawsola 46 għandha titħassar u tiġi sostitwita kif ġej:

"Emenda ta' l-artikolu 44 ta' l-Att prinċipali.

L-artikolu 44 ta' l-Att prinċipali għandu jiġi emendat kif ġej:

a) fis-subartikolu (1) tieghu, minflok il-kliem "fl-artikolu 43" għandhom jidħlu l-kliem "fl-artikolu 42"; u

(b) minnufih wara s-subartikolu (2C) tiegħu, għandu jiżdied is- subartikolu ġdid li ġej:

"(2D) Il-Kummissarju jista', fid-diskrezzjoni tiegħu, jaħfer għal kollox jew f'parti l-interessi li għandhom jitħallsu skond is- subartikolu (2A) ta' hawn, skond regoli maħruġa apposta għal dan il- għan mill-Ministru responsabbli għall-finanzi."".

"J" Clause 46 shall be deleted and shall be substituted by the following:

"Amendment of article 44 of the principal Act.

Article 44 of the principal Act shall be amended as follows:

(a) in subarticle (1) thereof, for the words "in article 43" there shall be substituted the words "in article 42"; and

(b) immediately after subarticle (2C) thereof there shall be added the following new subarticle:

"(2D) The Commissioner may, at his discretion, remit wholly or in part any interest chargeable under subarticle (2A) hereof in accordance with rules issued for this purpose by the Minister responsible for finance."".

THE CHAIRMAN: Hawn rimarki?

(Onor. Membri: No) Il-mistoqsija hija l- emenda kif imressqa mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "J" għaddiet.

THE CHAIRMAN: Il-mistoqsija hija klawsola 46 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 46, kif emendata, għaddiet u ġiet ordnata biex issir parti mill- Abbozz ta' Liġi.

Klawsola 47 – Emenda ta' l-artikolu 48 ta' l-Att prinċipali.

Clause 47 - Amendment of article 48 of the principal Act.

THE CHAIRMAN: Il-Ministru.

ONOR.

JOHN DALLI: Din hija emenda konsegwenzjali.

THE CHAIRMAN: Hawn iktar rimarki?

(Onor. Membri: No) Il-mistoqsija hija klawsola 47.

Dawk favur?

(Onor. Membri: Aye) Dawk kontra?

Agreed.

Klawsola 47 għaddiet nem. con. u ġiet ordnata biex issir parti mill-Abbozz ta' Liġi.

Klawsola 48 – Att dwar Dazju tas-Sisa.

Clause 48 - Excise Duty Act.

THE CHAIRMAN: Il-Ministru.

ONOR.

JOHN DALLI: Mr Chairman, din hija klawsola dwar id-dazju fuq is- sisa u hawnhekk bażikament qed nitkellmu dwar iż-żieda fuq is-sigaretti.

Din il-klawsola qed turi d-data minn meta tiġi fis-seħħ.

THE CHAIRMAN: Aktar rimarki?

(Onor. Membri: No) Il-mistoqsija hija klawsola 48.

Dawk favur?

(Onor. Membri: Aye) Dawk kontra?

Agreed.

Klawsola 48 għaddiet nem. con. u ġiet ordnata biex issir parti mill-Abbozz ta' Liġi.

Klawsola 49 – Emenda tat-Tielet Skeda li tinsab ma' l-Att prinċipali.

Clause 49 - Amendment to the Third Schedule to the principal Act.

THE CHAIRMAN: Il-Ministru.

ONOR.

JOHN DALLI: Mr Chairman, f'din il-klawsola hemm skeda li hija l- emenda għat-Tielet Skeda.

THE CHAIRMAN: Aktar rimarki?

(Onor. Membri: No) Il-mistoqsija hija klawsola 49.

Dawk favur?

(Onor. Membri: Aye) Dawk kontra?

Agreed.

Klawsola 49 għaddiet nem. con. u ġiet ordnata biex issir parti mill-Abbozz ta' Liġi.

KLAWSOLA ĠDIDA 50

NEW CLAUSE 50

ONOR.

JOHN DALLI: Mr Chairman, nitlob il-permess tal-Kamra ħalli nressaq Klawsola Ġdida 50 għall-Ewwel Qari.

L-Iskrivan tal-Kumitat qara n-nota marġinali, u din il-klawsola ġdida tqieset li nqrat l-Ewwel Darba, skond l-Ordni Permanenti Nru. 101.

ONOR.

JOHN DALLI: Sur President, nipproponi t-Tieni Qari ta' Klawsola Ġdida 50 li hija emenda ta' l-artikolu 41A tal-liġi prinċipali:

"K"Minnufih wara klawsola 49 għandha tiżdied din il-klawsola ġdida 50 li ġejja, li għandha tidher fl-Att finali minnufih wara l-artikolu 19 fit- Taqsima II ta' l-Att:

"Emenda ta' l-artikolu 41A ta' l-Att principali.

Fil-paragrafu (c) ta' l-artikolu 41A ta' l-Att prinċipali minflok il- kliem "permezz tas-servizzi tiegħu." għandu jidħol dan li ġej:

"permezz tas-servizzi tiegħu.

Pagament ta' income minn investiment isir permezz ta' financial intermediary awtorizzat meta pagament bħal dan:

(i) isir lill-intermediary li f'ismu jkun reġistrat l-investiment għall-benefiċċju ta' riċevitur;

(ii) isir direttament lir-riċevitur li jitlob li financial intermediary awtorizzat jiġbor ammont ta' taxxa li tkun daqs ħmistax fil-mija ta' l-income imsemmi biex jitħallas lill-Kummissarju;

(iii)-isir permezz ta' arranġament approvat mill-Kummissarju li jagħmilha possibbli li tinġabar it-taxxa fuq id-dħul imsemmi permezz ta' financial intermediary awtorizzat;"".

"K" Immediately after clause 49 there shall be added the following new clause 50 which shall appear in the final Act immediately after clause 19 in Part II of the Act:

"Amendment to article 41A of the principal Act.

In paragraph (c) of article 41A of the principal Act, for the words "through his services;" there shall be substituted the following:

"through his services.

A payment of investment income is effected through the services of an authorised financial intermediary when such payment –

i) is made to the intermediary who holds the relevant investment for the benefit of the recipient;

ii) is made directly to the recipient who requires that an authorised financial intermediary collects an amount of tax equal to fifteen percent of such income for onward payment to the Commissioner;

iii) is made through an arrangement approved by the Commissioner, which arrangement enables the collection of tax on such income through an authorised financial intermediary;"".

THE CHAIRMAN: Hawn xi rimarki?

(Onor. Membri: No) Il-mistoqsija hija li Klawsola Ġdida 50 tiġi moqrija t-Tieni Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u Klawsola Ġdida 50 ġiet moqrija t-Tieni Darba.

ONOR.

JOHN DALLI: Sur President, nipproponi li Klawsola Ġdida 50 tkun tifforma parti mill-Abbozz ta' Liġi.

THE CHAIRMAN: Hawn xi rimarki (Onor. Membri: No) Il-mistoqsija hi li Klawsola Ġdida 50 tifforma parti mill-Abbozz ta' Liġi.

Dawk favur?

(Onor. Membri: Aye) Dawk kontra?

Agreed.

Klawsola Ġdida 50 għaddiet nem. con. u ġiet ordnata ssir parti mill-Abbozz ta' Liġi.

Klawsola 1 u t-Titolu għaddew nem. con. u ġew ordnati biex isiru parti mill- Abbozz ta' Liġi.

ONOR.

JOHN DALLI: Niitlob il-peremss tal-Kumitat biex l-Iskrivan tal- Kamra jkun awtorizzat li jikkoreġi xi żbalji ta' l-ortografija u jagħmel xi emendi żgħar u r-renumbering li jista' jkun hemm bżonn.

THE CHAIRMAN: Il-Kumitat jaqbel?

(Onor. Membri: Iva)

Il-Kumitat qabel li jawtorizza lill-Iskrivan tal-Kamra jikkoreġi xi żbalji ta' l-ortografija, jagħmel xi emendi żgħar u r-renumbering li jista' jkun hemm bżonn.

Fid-9.20 p.m. il-Kamra rriżumiet u l-President tal-Kumitati rrapporta l- Abbozz ta' Liġi mgħoddi b'emendi.

MR SPEAKER: L-Onor.

Tony Abela.

ONOR.

TONY ABELA: Mr Speaker, nixtieq inqiegħed fuq il-Mejda tal-Kamra l- Minuti tal-Laqgħa Nru. 180 tal-Kumitat Permanenti għall-Konsiderazzjoni ta' Abbozzi ta' Liġi kif ukoll id-draft minutes tal-Laqgħa Nru. 181.

Nirringrazzjak.

MR SPEAKER: Grazzi.

Issa nsejjaħ lill-Aġent Prim Ministru biex, jekk jogħġbu ̧ iressaq l-Aġġornament.

AĠĠORNAMENT

ONOR.LAWRENCE GONZI: Sur President, nipproponi l-aġġornament tal-Kamra għal nhar it-Tlieta, 28 ta' Jannar 2003, fid-9.00 a.m. b'din l-agenda:

Mozzjonijiet

Estimi ta' nfiq tal-Korporazzjoni għax-Xogħol u Taħriġ għas-sena 2002-2003.

Ordnijiet tal-Ġurnata

Abbozz ta' Liġi dwar il-Mediċini - Tieni Qari;

Abbozz ta' Liġi li jemenda l-Kodiċi Ċivili - Tieni Qari;

Abbozz ta' Liġi dwar Tpaċija u Netting f'każ ta' Insolvenza - Tieni Qari;

Abbozz ta' Liġi dwar Verifika Interna u Investigazzjonijiet - Tieni Qari;

Abbozz ta' Liġi dwar il-Kummissarju għat-Tfal - Tieni Qari;

Abbozz ta' Liġi li Jimplimenta Miżuri ta' l-Estimi – Tielet Qari; u

Riżoluzzjoni tal-Prim Ministru dwar il-qagħda fil-pajjiż – Kontinwazzjoni.

MR SPEAKER: Grazzi.

Rimarki?

L-Onor.

Michael Asciak.

ONOR.

MICHAEL ASCIAK: Sur President, illum nixtieq nikkumenta fuq dak li ġara nhar il-Ġimgħa meta l-Kummissarju Verheugen żar il-Kumitat ta' l- Affarijiet Barranin li għalih kienu mistiedna l-membri parlamentari kollha u li sfortunatament mit-30 membru ta` l-oppożizzjoni kienu tlieta biss li attendew, l-Onor.

George Vella, l-Onor.

Louis Buhagiar u l-Onor.

Jose` Herrera.

Tajjeb li ngħidu daqsxejn x'ġara f'din il-laqgħa li kienet magħluqa għal press għax kien hemm punti interessanti li ħarġu u jkun tajjeb li l-poplu Malti jkun jaf bihom.

F'din il-laqgħa, il-Kummissarju Verheugen appella lil-Partit Laburista biex jieqaf jimmiżlidja lill-poplu Malti dwar il-flus li l-UE se tagħti lil Malta.

Il-Kummissarju Verheugen enfasizza li l-poplu Malti se jieħu ammont ta' Lm81 miljun wara li jitnaqqsu l-kontribuzzjonijiet tiegħu.

Dawn il- flus marbutin ma' proġetti se jibqgħu tal-poplu Malti anke jekk ma jissottomettix proġetti.

Dan hu l-ewwel punt li għamel il-Kummissarju Verheugen u għamlu minħabba dak il-famuż billboard li jgħid li l-poplu Malti se jieħu biss Lm1.5 miljun flus kontanti.

Il-Kummissarju Verheugen qal ukoll li mhux veru li wara s-sena 2006 Malta se tieħu inqas flus milli qiegħda tieħu llum.

Anzi qal b'mod ċar li l-flus li se tieħu fit-tliet snin li ġejjin huma flus speċjali li qegħdin hemm għall-pajjiżi li se jkunu għadhom kemm daħħlu ġodda u li wara s-sena 2006 Malta tidħol f'kategorija ta' flus separati u huwa konvint li aħna mhux talli nibqgħu nieħdu l-flus talli hemm probabbilita` li nieħdu iżjed.

Qal wkoll li fil-budget il-ġdid li se jsir fl-2006 Malta se jkollha l-vot u aħna nafu li l-budget ta' l-UE irid jgħaddi b'unanimita` fil-kunsill.

Dan ifisser li aħna se jkollna l-poter tal-veto u nkunu nistgħu nwaqqfu l- proċess kollu jekk ikun hemm xi ħaġa li ma togħġobniex.

Għalhekk jiena naħseb li kemm-il kummissjoni kif ukoll il-kunsill se jieħdu l-passi biex jaraw li l-flus ta' Malta ma jonqsux.

Dan hu punt importanti ħafna għax il- Labour Party qed jgħid li wara l-2006 Malta ma tibqax tieħu l-Lm81 miljun.

Imma f'dik il-laqgħa li kellna Verheugen għamilha ċara li din m'hijiex il- verita`.

Sfortunatament, l-oppożizzjoni qiegħda tinfexx f'eżeċizzju ta' scaremongering u qiegħda tbeżża' n-nies b'affarijiet li assolutament m'humiex veri u nasal ukoll biex ngħid li huma gideb.

Sur President, il-kummissarju enfasizza wkoll li jippretendi li f'pajjiż demokratiku, l-istil tad-dibattitu fuq l-UE għandu jkun wieħed demokratiku.

Dan kien punt li laqatni ħafna għax Malta hija pajjiż demokratiku u qiegħda tapplika biex isir membru ta' blokk politiku, ekonomiku u soċjali li bħala kondizzjoni jitlob li l-membri jridu jkunu pajjiżi demokratiċi.

Għalhekk, Verheugen jippretendi li f'pajjiż bħal m'hi Malta, l-istil tad-dibattitu jkun jirrispetta d-demokrazija u, fl-opinjoni tiegħi, dan kien qed jirreferi għal fatt li l-Oppożizzjoni qegħda tgħid li m'hijiex lesta li tagħti kas tar-riżultat tar-referendum.

Din hija ħaġa li ma ssir fl-ebda pajjiż demokratiku ieħor.

Dan hu żball kbir u l-appell ta' Verheugen għal Labour Party kien li hemm bżonn nirrispettaw id-demokrazija għax il-blokk li deħlin fih m'huwiex se jaċċetta li jkun hemm xi tip ta' diskors ieħor, għax huwa fl-interess taċ-ċittadini Maltin kollha li d-demokrazija tirbaħ.

Sur President, fid-dawl ta' dan irrid insemmi wkoll dak li l-Labour Party ivvintaw issa u cioe` li dawn se jagħtu kas tar-riżultat tar-referendum jekk ikun 60% jew aktar.

Ma nistax nifhem minn fejn qalgħuha din.

Din hi xi ħaġa tad-daħk, jekk mhux tal-biki, li l-Partit Laburista jgħid li hu mhux se jagħti kas tal-konsultazzjoni li se ssir mal-poplu jekk kemm-il darba ma jkunx ma jkunx hemm 60% li vvotaw favur.

Din hija xi ħaġa li mkien fid- dinja ma ssir.

Malta diġa` kellna l-okkażjoni fejn fl-1981 partit li ġab il- maġġoranza assoluta tal-voti mitfugħa baqa' fl-oppożizzjoni u l-partit bil- minoranza tal-voti kompla jiggverna.

Imma li jiġi l-Kap ta' l-Oppożizzjoni hawnhekk u jgħid li jrid is-60% tal-voti biex jaċċetta r-referendum bħallikieku aktar minn 50% mhux biżżejjed, jiena ngħid li dan huwa insult għall-poplu Malti u juri li l-Partit Laburista m'huwiex lest li jilgħab il- logħba demokratika.

Jiena ma nafx jekk xi darba għadx iqum fil-għodu u dawn is-60% isiru 70 % jew 80%?

Jiena kemm-il darba għedt li Paul Tillich kien ħabbar b'mod ċar li meta partit politiku jenfasizza b'mod estrem fuq l-awtonomija, it-tieni pass ta' dak il-partit ikun li jibda jirrikmanda affarijiet li m'humiex demokratiċi.

Hekk ġara fi żmien Hitler u jekk dawn il-ħmerijiet li qed jgħid il-Labour Party se nimxu magħhom u nagħżlu t-triq ta' l-awtonomija falza, it-tieni pass huwa li dak il-partit jissuġġerixxi affarijiet mhux demokratiċi bħal din tas-60%, fejn il-vot ta' Laburist ikun vot u nofs ta' wieħed Nazzjonalist.

Dawn huma ħmerijiet li lanqas nippretendihom li jingħadu f'pajjiż demokratiku.

Ara veru l-Partit Laburista ma jafx jistħi biex kellu l-wiċċ jippreżenta proposta bħal dik!

Missirijietna ġġieldu u stinkaw biex niġu one man, one vote u mbagħad jiġi l-Partit Laburista u jagħmel suġġeriment bħal dan.

Hawnhekk niftakar f'dak li qal il-kummissarju Verheugen meta qal li jippretendi li l-istil tad-dibattitu jkun wieħed demokratiku.

Hawnhekk nitlob lil kulħadd biex jaħseb naqra jekk l-istil tad- dibattitu li qed joħloq il-Labour Party huwiex wieħed demokratiku.

Nistgħu ma niftiehemu fuq xejn imma fuq il-kunċetti bażiċi tad-demokrazija m'għandniex għalfejn nintilfu.

Hawnhekk għandna l-Partit Laburista li għadu jilgħaba tal-vavu u mhux qed jaċċetta li f'Malta jkun hawn one man one vote democracy u ma jridx jaċċetta l-fatt li min għandu l-maġġoranza ta' iktar minn 50% għandu jirbaħ.

Għall-Kap ta' l-Oppożizzjoni 40% huma iktar minn 60%.

Issa jekk aħna nġibu 59.9% u hu jġib 40.1% xorta hu jkun rebaħ!

Jiena rari nistgħaġeb b'dak li tgħid l-Oppożizzjoni imma din it's over the top.

Niftakar iż-żmien meta l-Partit Laburista kien fil-gvern u konna inqumu filgħodu bil-ħsieb dwar fuqhiex se jkun ħolom il-gvern dakinhar.

Issa erġajna ġejna f'dawk iż-żmenijiet, tmur torqod u ma tafx biex se jqum il-Labour Party l-għada.

Bħalissa qed jinfexx fil-kumpanniji u qed jgħid li dawn se jagħlqu jekk aħna nidħlu fl-UE mentri fil-realta` dan m'hu veru xejn għax dawk li qed jiddeċiedu li se jagħlqu, iddeċidew xi sentejn ilu minħabba affarijiet li m'għandhom x'jaqsmu xejn ma' l-UE.

Sur President, Il-kummissarju Verheugen qal li l-pożizzjoni tal-Labour Party dwar li Malta se titlef is-sovranita` hija waħda falza għax kull pajjiż se jkollu kummissarju u kull kummissarju se jkollu vot wieħed fil- Kunsill.

Dan ifisser li Malta se jkollha vot daqs il-Ġermanja, daqs Franza u daqs l-Italja.

Verheugen qal ukoll li filwaqt li s-sitt kummissarji tal- pajjiżi l-kbar se jkunu qed jirrapreżentaw 400 miljun ruħ, id-dsatax-il kummissarju tal-pajjiżi ż-żgħar se jkunu jirrappreżentaw 100 miljun ruħ.

Araw x'saħħa kbira għandhom il-pajjiżi ż-żgħar meta komparati mal-pajjiżi l- kbar.

Dan tajjeb li ngħiduh għaliex dan igiddeb dak li dejjem jgħid il- Partit Laburista, jiġifieri li se nitilfu s-sovranita`.

Mhux talli mhux se nitilfu s-sovranita` talli se nkabbruha u se naqsmuha ma' pajjiżi oħra, pero` żgur li l-influwenza tagħna f'dawn iċ-ċirkostanzi se tkun ħafna ikbar.

Sur President, Verheugen qal ukoll li Malta rnexxiela tikseb kondizzjonijiet tajba ħafna għaliex kienet persistenti ħafna u rnexxiela tikseb kondizzjonijiet u derogi li jixirqu l-kondizzjonijiet speċifiċi ta' pajjiżna.

Verheugen qal ukoll li l-kummissjoni u l-kunsill kienu sensittivi ħafna lejn ir-rikjesti ta' Malta u qal li sa lejliet il-kunsill ta' Copenhagen kienu ħafna li taw appoġġ lill-pożizzjoni ta' Malta, fosthom – u semmihom b'isimhom – il-Prim Ministru Taljan Silvio Berlusconi, il- President Franċiż Chirac, il-Kanċellier Ġermaniż Schroeder kif ukoll il- Prim Ministru tar-Renju Unit, Tony Blair.

Semmihom b'isimhom għaliex kienu determinanti biex Malta ngħatat pakkett daqstant tajjeb u qal li l-ebda pajjiż ieħor ma ħa kondizzjonijiet tajbin daqs kemm ħadet Malta, u dan bis- saħħa tan-negozjati ebsin li għamel il-gvern Malti.

Il-Kummissarju Verheugen qal ċar u tond li:

"Negotiations for this round are finished.

There will be no further re- negotiations"

Dan għamilha ċara li d-deċiżjoni li se jieħu l-poplu Malti fir-referendum se torbot lill-poplu Malti, mhux għal għaxar snin, mhux għal għoxrin sena imma għas-seklu li ġej.

Għadna fil-bidu tas-seklu u l-kummissarju uża kliem iebes magħna d-deputati biex jenfasizza li d-deċiżjoni li se nieħdu se torbot lill-poplu tagħna għas-seklu li ġej.

MISTOQSIJIET GĦAL TWEĠIBIET ORALI MWIEĠBA BIL-MIKTUB

UE – TEMPORARY STATE AID FUQ L-IMPORTAZZJONI TAR-ROSS

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' il-Ministru jgħid kemm fil-fatt hu l-prezz intern u dak estern tar- ross li ġie nnegozjat bejn il-Gvern Malti u l-Unjoni Ewropea?

Fuq liema bażi nħadem l-ammont ta' state aid temporanju li jrid joħroġ il-gvern wara s-sħubija, ħalli ma jinħassx l-għoli fil-prezz ta' dan il-prodott?

ONOR.

JOSEF BONNICI: Nirriferi lill-Onor.

Interpellant għat-tweġiba li tajtu għall-mistoqsija parlamentari 38140.

BELT VALLETTA – FLOODLIGHTING TAS-SWAR

L-ONOR.

NOEL FARRUGIA staqsa lill-Ministru għar-Riżorsi u l- Infrastruttura: Jista' il-Ministru jara li jinxtegħlu r-reflectors li hemm ftit 'il isfel mill-pixkerija?

ONOR.

FRANCIS ZAMMIT DIMECH: It-talba ta' l-Onor.

Interpellant tidħol fil-programm ta' manutenzjoni regolari tas-sistema tal-floodlighting.

UE – TEMPORARY STATE AID FUQ L-IMPORTAZZJONI TA' ĠOBON

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' il-Ministru jgħid kemm fil-fatt hu l-prezz intern u dak estern tal- ġobon cheddar li ġie nnegozjat bejn il-Gvern Malti u l-Unjoni Ewropea?

Fuq liema bażi nħadem l-ammont ta' state aid temporanju li jrid joħroġ il- gvern wara s-sħubija, ħalli ma jinħassx l-għoli fil-prezz ta' dan il- prodott?

ONOR.

JOSEF BONNICI: Nirriferi lill-Onor.

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' il-Ministru jgħid kemm fil-fatt hu l-prezz intern u dak estern tal- ġobon Edam li ġie nnegozjat bejn il-Gvern Malti u l-Unjoni Ewropea?

Fuq liema bażi nħadem l-ammont ta' state aid temporanju li l-gvern irid joħroġ wara s-sħubija, ħalli ma jinħassx l-għoli fil-prezz ta' dan il-prodott?

ONOR.

JOSEF BONNICI: Nirriferi lill-Onor.

UE – LEVY FUQ L-IMPORTAZZJONI TAL-LARINĠ

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' il-Ministru jgħid għaliex tneħħiet il-levy ta' xahar u nofs mill-Unjoni Ewropea fuq il-larinġ u daħlet levy oħra ta' 12-il xahar wara Mejju 2004 fuq l-importazzjoni minn non-EU countries?

Liema frott wara s- sħubija ta' Malta fl-Unjoni se jibqa' bil-levy meta jkun ġej minn non-EU countries?

ONOR.

NINU ZAMMIT: Nirriferi lill-Onor.

Interpellant għar-risposta li tajtu għall-mistoqsija parlamentari 38123.

NEFQA FUQ MEDIĊINI

L-ONOR.

EVARIST BARTOLO staqsa lill-Ministru tas-Saħħa: Jista' il- Ministru jgħid kemm għandu jagħti l-gvern fuq ix-xiri ta' mediċini akkwistati tul l-2002?

Kemm hemm ħsieb li jsiru minn dawn il-ħlasijiet fis-sena 2003?

ONOR.

LOUIS DEGUARA: Ninsab informat li n-nefqa totali fuq mediċini, surgical materials u prosthetics/orthotics matul is-sena 2002 kienet ta' Lm16,277,145, bil-ħlas bħala regola jsir tliet xhur bl-lura.

Informat ukoll li sa l-aħħar ta' Diċembru 2002 il-gvern kellu jagħti s- somma ta' Lm6,845,613.

Huwa ppjanat li l-ammont dovut jitħallas kollu matul is-sena 2003.

ŻGĦAŻAGĦ B'DIŻABILITA' - TAĦRIĠ

L-ONOR.

EVARIST BARTOLO staqsa lill-Viċi Prim Ministru u Ministru għall-Politika Soċjali: Jista' il-Viċi Prim Ministru jgħid xi pjani hemm maħsuba għat-taħriġ u l-edukazzjoni ta' żgħażagħ b'diżabilita' wara li jagħlqu s-16-il sena?

X'iniżjattivi ttieħdu f'dan il-qasam f'dawn l-aħħar erba' snin?

ONOR.

LAWRENCE GONZI: Ninforma lill-Onor.

Interpellant li l- informazzjoni qiegħda tinġabar u risposta tingħata f'xi seduta oħra.

RATIFIKA TAL-ĦAMES PROTOKOL FINANZJARJU MA' L-ITALJA

L-ONOR.

EVARIST BARTOLO staqsa lill-Ministru għall-Affarijiet Barranin: Jista' il-Ministru jgħid meta hemm il-ħsieb li n-naħa Taljana tapprova l-protokol ma' Malta u tgħaddih mill-proċess kollu?

Jirriżulta li hemm nuqqas ta' qbil fil-kabinett Taljan dwar il-protokol?

ONOR.

JOE BORG: Jekk il-protokol li qed jirriferi għalih l-Onor.

Interpellant hu l-ħames wieħed finanzjarju ffirmat bejn Malta u l-Italja fl- 20 ta' Diċembru 2002, il-Gvern Malti qed isegwi mal-Gvern Taljan il- proċess meħtieġ min-naħa ta' l-Italja għar-ratifika ta' dan il-protokol, liema ratifika hija mistennija li sseħħ fil-futur qarib.

Il-Gvern Malti ma jaf bl-ebda nuqqas ta' qbil fil-kabinett Taljan dwar il- protokol.

JUNIOR LYCEUM - EŻAMIJIET

L-ONOR.

EVARIST BARTOLO staqsa lill-Ministru ta' l-Edukazzjoni: Jista' il-Ministru jgħid x'bidliet sostanzjali se jkun hemm fl-eżamijiet tal-junior lyceum għal din is-sena?

Kif se jiġu kkalkolati l-marki ta' studenti kandidati fl-eżamijiet, b'differenza mill-eżamijiet li ġew organizzati s'issa?

ONOR.

LOUIS GALEA: S'issa qed isir xogħol ta' riċerka fuq kif jistgħu jsiru l-bidliet bla skossi, b'mod validu u fl-aħjar vantaġġ tat-tfal.

Id- dipartiment tal-kurrikulu mhux biss jagħti sentejn notice qabel xi bidla bħal din iżda jħarreġ ukoll l-għalliema, l-istudenti u l-ġenituri stess għall-bidla.

Waqt li l-preparazzjoni għal dan it-tibdil se tibda għaddejja permezz ta' programm pilota f'numru ta' skejjel primarji, żgur li jkun prematur li wieħed jagħmel xi bidliet sostanzjali minn din is-sena.

JUNIOR LYCEUMS - KAPIJIET TA' L-ISKEJJEL

L-ONOR.

EVARIST BARTOLO staqsa lill-Ministru ta' l-Edukazzjoni: Jista' il-Ministru jgħid kemm hemm junior lyceums tal-bniet u subien li bħalissa jew matul din is-sena skolastika, se jispiċċaw bla kap?

Xi pjani hemm biex jilħqu persuni oħra flok dawk li jispiċċaw?

ONOR.

LOUIS GALEA: Informat li se jispiċċaw żewġ kapijiet ta' l-iskola.

L-interview ta' wieħed minnhom diġa` sar u r-riżultat hu magħruf.

Meta kap ta' skola li jkun fiha aktar minn 500 student jasal biex jispiċċa, toħroġ sejħa interna fost il-kapijiet li huma diġa' fil-post.

L-għażla tal- kap il-ġdid tkun minn din is-sejħa.

GĦALLIEMA – ĦRUĠ WARRANTS

L-ONOR.

EVARIST BARTOLO staqsa lill-Ministru ta' l-Edukazzjoni: Jista' il-Ministru jgħid kemm persuni applikaw u qed jistennew li jingħataw il-warrant ta' għalliema, peress li dan id-dewmien qed jikkaġuna tbatija għall-persuni li qed jitħallew jistennew, b'detriment għall-kondizzjonijiet tax-xogħol tagħhom?

ONOR.

LOUIS GALEA: Informat li matul is-sena li għaddiet il-bord iltaqa' 33 darba u għadda 383 warrant permanenti, 120 warrant temporanju u ġedded 259 warrant temporanju.

Bħalissa hemm pendenti 59 applikazzjoni għal warrant permanenti u 41 applikazzjoni għal warrant temporanju.

PRIVATE ADOPTIONS

L-ONOR.

CHARLES BUHAGIAR staqsa lill-Viċi Prim Ministru u Ministru għall-Politika Soċjali: Jista' il-Viċi Prim Ministru jirrispondi mistoqsija parlamentari 38093 u jgħid x'inhi l-policy tal-gvern dwar private adoptions tat-tfal?

Kemm saru private adoptions matul dawn l-aħħar erba' snin?

Kemm hu n-numru pendenti ta' talbiet għal private adoptions?

ONOR.

LAWRENCE GONZI: Adozzjoni privata ssir minn koppja jew individwu eliġibbli skond il-liġi Maltija dwar l-adozzjoni, b'rikors fis-sekond'awla.

Mar-rikors jiġu ppreżentati ċ-ċertifikati u d-dokumenti ta' l-applikanti, kif ukoll il-kunsens tal-ġenituri tal-minuri li jkun se jiġi adottat.

Skond Artiklu 116 (2) tal-Kodiċi Civili (Cap.

16), id-direttur tal-ħarsien tal-familja jiġi informat dwar l-adozzjoni mill-avukat li jressaq ir- rikors.

Mill-1998 sa l-2001 saru 61 adozzjoni privata.

Minn dawn 15 saru fl-1998, 17 fl-1999, 14 fl-2000 u 15 fl-2001.

Id-dipartiment tal-ħarsien tal- familja għandu erba' talbiet pendenti ta' adozzjonijiet privati li qed isir xogħol fuqhom.

IL-KUNĊIZZJONI - RESTAWR TA' ARKATA

L-ONOR.

CHARLES BUHAGIAR staqsa lill-Ministru għar-Riżorsi u l- Infrastruttura: Jista' il-Ministru jara li jitkompla x-xogħol ta' restawr fuq l-arkata storika li hemm mal-ġenb tal-kappella tal-Kunċizzjoni, peress li dan ix-xogħol ilu wieqaf għal diversi ġimgħat?

ONOR.

FRANCIS ZAMMIT DIMECH: Ix-xogħol ta' restawr fuq l-arkata storika li hemm mal-ġenb tal-kappella tal-Kunċizzjoni, limiti tar-Rabat, jinsab wieqaf temporanjament minħabba raġunijiet loġistiċi.

Ix-xogħol għandu jerġa' jibda fil-ġimgħat li ġejjin.

ĦAŻ-ŻEBBUĠ : TRIQ IL-GANDLORA – ROAD SURFACING

L-ONOR.

CHARLES BUHAGIAR staqsa lill-Ministru għat-Trasport u Komunikazzjoni: Jista' il-Ministru jgħid meta hemm il-ħsieb li ssir Triq Ġdida fi Triq il-Gandlora, Żebbuġ, peress li din it-triq hi prattikament mibnija kollha?

ONOR.

ĊENSU GALEA: Jien informat illi l-awtorita' dwar it-trasport lestiet l-istima neċessarja sabiex jitlesta x-xogħol fit-triq imsemmija.

Għalhekk hu mistenni li fil-ġimgħat li ġejjin toħroġ sejħa għal offerti sabiex ix-xogħol meħtieġ ikun jista' isir.

LUQA : DUN PAWL STREET – ROAD SURFACING

L-ONOR.

CHARLES MANGION staqsa lill-Ministru għat-Trasport u Komunikazzjoni: Jista' il-Ministru jieħu l-passi neċessarji biex New Street u Dun Pawl Street, Luqa, jiġu mogħtija t-tarmac, li t-tnejn li huma nqalgħu kollha wara li ġew mgħoddija s-servizzi?

ONOR.

ĊENSU GALEA: Jien informat li l-korporazzjoni għas-servizzi ta' l- ilma qiegħda twettaq proġett biex jinbidlu l-mains ta' l-ilma f'dawn it- toroq u x-xogħol għar-reinstatement tagħhom qiegħed inkluż f'dan il- proġett.

HAŻ-ŻEBBUĠ : TRIQ IL-GANDLORA - DWAL

L-ONOR.

CHARLES BUHAGIAR staqsa lill-Ministru għas-Servizzi Ekonomiċi: Jista' il-Ministru jara li l-parti ta' ġewwa ta' Triq Ġdida fi Triq il-Gandlora, Ħaż-Żebbuġ, tiddawwal b'mod adegwat għax mal-lejl ikun hemm dlamm ċappa u peress li t-triq għadha ma saritx, qiegħda tagħti lok għal ħafna inċidenti?

ONOR.

JOSEF BONNICI: It-talba ta' l-Onor.

Interpellant ġiet mgħoddija lill-korporazzjoni Enemalta sabiex tiġi kkonsidrata flimkien ma' talbiet oħra bħalha.

AWTORITA' TAD-DJAR – APPLIKAZZJONIJIET

L-ONOR.

MARIO GALEA staqsa lill-Viċi Prim Ministru u Ministru għall- Politika Soċjali: Jista' il-Viċi Prim Ministru ġentilment jgħid matul l- aħħar sentejn kemm kien hemm applikazzjonijiet lill-awtorita' tad-djar għal akkomodazzjoni minn koppji miżżewġa ġodda, individwi/familji b'akkomodazzjoni substandard, għarajjes u individwi bi bżonnijiet speċjali?

Kemm units ġew allokati u lil liema kategorija?

Kemm kienet il-kontribuzzjoni lejn it-taxxa fuq dokumenti u trasferimenti mħallsa mill-awtorita' tad-djar u/jew id-dipartiment ta' l-akkomodazzjoni soċjali fuq il-proprjeta' allokata f'kull każ, jekk kien hemm?

Kemm kienet il-kontribuzzjoni ta' dawk li bbenefikaw mill-għotja lejn it- taxxa li titħallas fuq id-dokumenti u trasferimenti, jekk kien hemm?

ONOR.

LAWRENCE GONZI: Qed inpoġġi fuq il-Mejda tal-Kamra tabella li turi l-informazzjoni mitluba fl-ewwel żewġ partijiet tal-mistoqsija.

L-awtorita' tad-djar ma tħallasx taxxa fuq dokumenti u trasferimenti ta' proprjeta'.

It-taxxa dovuta mix-xerrejja tinġabar direttament minn nutara magħżula mix-xerrejja stess u għalhekk l-awtorita' m'għandhiex l- informazzjoni mitluba fl-aħħar parti tal-mistoqsija.

KALKARA - ĊIMITERJU TAL-LHUD

L-ONOR.

CARMELO MIFSUD BONNICI staqsa lill-Ministru għar-Riżorsi u l-Infrastruttura: B'riferenza għad-domandi parlamentari preċedenti, jista' il-Ministru jinforma lill-Kamra x'xogħol beda jsir ġewwa ċ-ċimiterju tal- Lhud fil-Kalkara?

X'inhuma l-ispejjeż previsti?

ONOR.

FRANCIS ZAMMIT DIMECH: Ninsab informat li l-kumitat għar- riabilitazzjoni tal-Kottonera beda proġett sabiex jiġi rrestawrat iċ- ċimiterju tal-Lhud fil-Kalkara, l-eqdem ċimiterju tal-Lhud eżistenti.

Il-proġett bħalissa jikkonsisti f'tindif u dokumentazzjoni fuq ġewwa minn grupp ta' arkeoloġisti peress li l-post kien mimli siġar u materjal.

Qiegħed ukoll jiġi restawrat il-ħajt ta' barra.

Peress li l-proġett kollu għadu qed jiġi ppjanat, il-kumitat għar- riabilitazzjoni tal-Kottonera għadu mhux f'pożizzjoni li jgħid kemm se jiġi jiswa dan il-proġett.

XATT TAL-KALKARA – XOGĦLIJIET

L-ONOR.

CARMELO MIFSUD BONNICI staqsa lill-Ministru għar-Riżorsi u l-Infrastruttura: Jista' il-Ministru jinforma lill-Kamra xi flus inħarġu fuq xogħol ta' tibdil fix-xatt tal-Kalkara?

X'sar f'dawn l-aħħar sentejn?

ONOR.

FRANCIS ZAMMIT DIMECH: Ninsab informat li x-xogħol ta' titjib fix- xatt tal-Kalkara sar mill-kunsill kokali.

Madankollu l-kumitat għar- riabilitazzjoni tal-Kottonera ta kontribut ta' Lm6,000.

KOTTONERA – AĊĊESS GĦAL PERSUNI B'DIŻABILITA'

L-ONOR.

CARMELO MIFSUD BONNICI staqsa lill-Ministru għar-Riżorsi u l-Infrastruttura: Jista' il-Ministru jinforma lill-Kamra jekk huwiex previst li 'l quddiem isiru rampi adegwati ta' aċċess għal persuni b'diżabilita' fil-knejjes ta' Bormla, il-Kalkara u Senglea?

Jekk fl- affermattiv, meta għandhom jibdew?

ONOR.

FRANCIS ZAMMIT DIMECH: Ninsab informat li l-kumitat għar- riabilitazzjoni tal-Kottonera għamel talba lill-MEPA ta' aċċess għal persuni b'diżabiltia' fil-knejjes parrokkjali ta' Bormla, l-Isla u l- Kalkara.

Il-proġetti jsiru meta jkun hemm l-approvazzjoni tal-MEPA u jekk il-fondi jkunu jippermettu.

Għar-rigward tal-Birgu, s'issa għadu ma nstabx mod kif tista' ssir din ir- rampa.

BORMLA: PJAZZA PAOLINO VASSALLO – TITJIB

L-ONOR.

CARMELO MIFSUD BONNICI staqsa lill-Ministru għar-Riżorsi u l-Infrastruttura: Jista' il-Ministru jinforma lill-Kamra x'xogħol se jsir ġewwa Pjazza Paolino Vassallo, quddiem il-każin tal-banda ta' San Ġorġ, Bormla?

Jista' jiġi indikat ukoll x'xogħol sar fuq il-public convenience il-ġdida?

ONOR.

FRANCIS ZAMMIT DIMECH: Ninsab informat li l-proġett ta' Pjazza Paolino Vassallo huwa approvat mill-MEPA.

Bħalissa qed jitħejjew it-tenders għal dan ix-xogħol li jikkonsisti prinċipalment f'titjib sostanzjali, inkluż paviment, dawl u street furniture.

Il-public convenience fil-viċin hija kompletament ġdida u saret fuq talba tal-kunsill lokali.

Dan ix-xogħol se jitħallas mill-kumitat għar- riabilitazzjoni tal-Kottonera.

KALKARA: TRIQ BAPTIST BORDA - DAWL

L-ONOR.

CARMELO MIFSUD BONNICI staqsa lill-Ministru għas-Servizzi Ekonomiċi: Jista' il-Ministru jara li jeħlu żewġ bozoz jew dawl ieħor suffiċjenti sabiex Triq Baptist Borda fil-Kalkara, quddiem il-pjazza, tiġi mixgħula u mdawla aħjar milli hija fil-preżent?

ONOR.

JOSEF BONNICI: Ninsab informat li minn investigazzjoni li saret min-naħa tal-korporazzjoni Enemalta, jirriżulta li fit-triq indikata hemm dawl adegwat.

GĦAR DALAM - TINDIF TAL-CARPARK

L-ONOR.

MARIO GALEA staqsa lill-Ministru ta' l-Edukazzjoni: Jista' il-Ministru ġentilment jara li d-dipartiment tal-mużewijiet jieħu ħsieb inaddaf il-carpark li hemm ħdejn GĦar Dalam?

Billi jien informat li dan il- carpark jaqa' taħt id-dipartiment tal-mużewijiet, possibbli jittieħdu passi biex jitnaddaf għax hu ta' eyesore anke għall dawk li jżuruh?

ONOR.

LOUIS GALEA: Informat li għalkemm il-carpark qatt ma kien taħt id- dipartiment tal-mużewijiet, il-patrimonju Malti talbet lill-kunsill lokali ta' Birżebbuga biex jieħdu ħsieb it-tindif ta' dan is-sit.

MALTACOM - SERVIZZ TAT-TELECARE

L-ONOR.

CARMELO ABELA staqsa lill-Ministru għas-Servizzi Ekonomiċi: Jista' il-Ministru jgħid x'inhi r-raġuni li l-Maltacom mhux qed tagħti aktar is-servizz tat-telecare lill-applikanti l-ġodda?

Jista' jgħid kemm hu l-ammont miftiehem u jekk l-upgrading neċessarju hux qed isir ħalli applikanti ġodda jkunu jistgħu jingħataw dan is-servizz?

ONOR.

JOSEF BONNICI: Jien informat li bħalissa l-abbonati tas-servizz tat-telecare ilaħħqu 8,401 waqt li hemm 300 applikanti ġodda.

Fil-preżent il-Maltacom qed tiddiskuti l-possibbilta` li żżid in-numru ta' abbonati minn massimu ta' 8,500 għal 9,000.

Fil-fatt diġa` daret ordni għal 250 telefon tat-telecare li mistennija jaslu Malta fil-ġimgħat li ġejjin.

KWALITA` TA' L-ARJA

L-ONOR.

JOE MIZZI staqsa lill-Ministru ta' l-Intern u l-Ambjent: Jista' il-Ministru jikkonferma li r-riżultat tal-kwalita` ta' l-arja, inkluż it-twaqqif ta' stazzjon mobbli biex jimmoniterja l-arja kollha, hu ħiereġ minn studji li saru mill-ex-dipartiment ta' l-ambjent u mhux mill- MEPA kif qed jiġi rreklamat?

Jista' jinformana x'kien l-involviment tad- direttur il-ġdid biex saru dawn l-istudji?

GĦaliex kemm ilu li sar il- merger mal-MEPA, ir-riżultati tal-kwalita' ta' l-arja mill-istazzjon mobbli huma ħżiena għax kien hemm ħsarat serji li baqgħu ma ssewwewx?

Ic-chairman tal-MEPA u d-direttur għall-ħarsien ta' l-ambjent ħadu l-passi neċessarji bien jingħataw l-attrezzi meħtieġa u l-ħsara tissewwa u ma tibqax għal aktar minn erba' xhur?

ONOR.

TONIO BORG: Ninsab informat li peress li l-programm ta` moniteraġġ tal-kwalita` ta` l-arja huwa programm kontinwu, ħlief f'xi studju partikolari, ir-riżultati li ħarġu u dawk li ħerġin issa saru sew mill-ex- dipartiment ta' l-ambjent kif ukoll mill-MEPA.

Id-direttur il-ġdid ta' l-ambjent - nassumi li l-Onor.

Membru qed jirriferi għalih - impenja ruħu biex jara li l-moniteraġġ isir kontinwament kif ukoll li r-riżultati ta' l-istudji jiġu kkommunikati lill-pubbliku hekk kif ir-riżultati ta' l-analiżi jkunu lesti.

Il-ħsarat li kien hemm ġew imsewwija sew mill-istess uffiċjali tal-pollution control unit u fejn dan ma kienx possibbli t-tiswijiet ġew riferuti lill-kumpanniji speċjalizzati.

Matul l-erba' xhur indikati mill-Onor.

Interpellant, il-programm ta' moniteraġġ bil-passive tubes xorta baqa' għaddej normali.

Ic-chairman tal- MEPA u d-direttur għall-ħarsien ta' l-ambjent ħadu l-passi kollha neċessarji biex ma jkunx hemm waqfien fil-programm.

EU STANDARDS - LIVELL TAĊ-ĊOMB FL-ARJA

L-ONOR.

JOE MIZZI staqsa lill-Ministru ta' l-Intern u l-Ambjent: Id- direttur ta' l-ambjent tal-MEPA għadu kif ħabbar li f'ċerti lokalitajiet ta' Malta nstab li l-livell taċ-ċomb fl-arja huwa ogħla mill-EU standards mitluba fl-2005.

Veru li l-istandards rikjesti japplikaw minn issa u li hemm margin of tolerance biss sa l-2005?

Veru li dawn l-istandards qegħdin f'regolamenti tal-MEPA li diġa` ġew fis-seħħ?

Veru li dan l-istudju kien pilot study u ma jikkonformax la mad-direttiva ta' l-Unjoni u lanqas mar- regolamenti tal-MEPA?

Jekk il-MEPA se tkompli żżid il-kampjuni ta' l-arja f'dan ir-rigward, ħareġ xi tender jew ħarġet xi call for application biex isir it-tieni sett ta' kampjuni?

ONOR.

TONIO BORG: Ninsab informat li r-riżultati tal-livell taċ-ċomb fl- arja mħabbra riċentement mill-MEPA kienu riżultati preliminari biex jiġu identifikati lokalitajiet li qed ikollhom livell ta' ċomb għoli.

Numru akbar ta' kampjuni se jittieħdu fis-sitt xhur li ġejjin biex jiġi stabilit jekk il-petrol bla ċomb introdott riċentement huwiex fattur determinanti fil-kwalita` ta' l-arja ta' dawn il-lokalitajiet.

Il-margin of tolerance jagħtik ċans li tnaqqas l-emissjoni tiegħek sal-limit value sa l-ewwel ta' Jannar 2005.

Ir-regolamenti ta' Malta, għalkemm huma diġa` fis-seħħ, jagħtu ċans li nniżżlu l-livelli għolja li jista' ikun hemm sal-limit value tas-sena 2005.

Il-programm ikopri 12-il xahar ta' ġbir ta' kampjuni li jiddetermina l-konċentrazzjoni ta' ċomb fl-arja fid-diversi lokalitajiet.

Il-kuntratt ingħata wara sejħa għal applikazzjonijiet u jkopri ġbir ta' madwar 400 kampjun.

Il-kuntratt kien ingħata biex jissodisfa l-ħteġijiet tad-direttiva rigward il-livelli taċ-ċomb fl-arja.

TARZNA – INSURANCE COVER GĦALL-ĦADDIEMA

L-ONOR.

CHRIS AGIUS staqsa lill-Viċi Prim Ministru u Ministru għall- Politika Soċjali: Jista' il-Viċi Prim Ministru jgħid jekk il-ħaddiema tat- tarzna humiex inxurjati?

Jista' jgħid x'jiġri f'każ li persuna tweġġa' waqt il-qadi ta' dmirijietha u għal xiex hi intitolata?

Jista' jgħid ukoll jekk ħaddiem li jweġġa' gravi fit-tarzna għandux dritt jara l-polza ta' sigurta` jekk din teżisti?

ONOR.

LAWRENCE GONZI: Nitlob lill-Onor.

Interpellant jirriferi l- mistoqsija tiegħu lill-ministru konċernat.

BORMLA:TRIQ SAN ĠUŻEPP - SIĠRA TAT-TIN

L-ONOR.

CHRIS AGIUS staqsa lill-Ministru għall-Agrikoltura u Sajd: Jista' il-Ministru jara li ssir xi ħaġa sabiex siġra tat-tin fl-abitat fl- isqaq ta' Triq San Ġużepp, Bormla, tinqata' peress li qed timla lill- ġirien bid-dud u n-nemus?

ONOR.

NINU ZAMMIT: Is-siġra tat-tin fl-isqaq ta' Triq San Ġużepp, f'Bormla taqa' taħt ir-responsabbilta` tal-kunsill lokali.

Għalhekk dan l- ilment se jiġi mgħoddi lill-kunsill biex jittieħdu l-passi meħtieġa.

BORMLA - GĦALQA MITLUQA

L-ONOR.

CHRIS AGIUS staqsa lill-Ministru ta' l-Intern u l-Ambjent: Jista' il-Ministru jgħid x'se jsir minn dik il-biċċa art li hemm wara l- kunsill lokali ta' Bormla peress li saret miżbla?

ONOR.

TONIO BORG: Ninsab informat li l-art li qed jirriferi għaliha l- Onor. Interpellant fil-fatt mhijiex tal-gvern.

IMPORTAZZJONI TA' KAROZZI SECOND-HAND

L-ONOR.

CHRIS AGIUS staqsa lill-Ministru għat-Trasport u Komunikazzjoni: Jista' il-Ministru jwieġeb mistoqsija parlamentari 37284 u jgħid ta' liema ċilindraġġ huma l-karozzi kif ukoll ta' liema marka?

ONOR.

ĊENSU GALEA: Qed inpoġġi fuq il-Mejda tal-Kamra l-informazzjoni mitluba mill-Onor.

Interpellant.

SERVIZZ PUBBLIKU - LONG LEAVE

L-ONOR.

CHRIS AGIUS staqsa lill-Prim Ministru: Jista' il-Prim Ministru jgħid jekk persuna mpjegata maċ-ċivil tistax tingħata long leave sabiex f'dan il-perjodu taħdem f'post ieħor?

ONOR.

EDDIE FENECH ADAMI: Din is-sena, permezz tal-collective agreement għall-uffiċjali pubbliċi għas-snin 2002 sa 2004, l-uffiċjali fis-skali 14 sa 20 ingħataw il-benefiċċju ta' leave bla ħlas biex jippruvaw xogħol ieħor.

Dan il-leave jista' jittieħed għal perjodu minimu ta' tliet xhur sa massimu ta' tliet snin.

Il-leave jingħata bil-kondizzjoni li ma jkunx hemm bżonn ta' sostitut għall-uffiċjal u ma jtellifx l-effiċjenza tad- dipartiment.

Dalwaqt toħroġ ċirkolari bid-direttivi dwar l-implimentazzjoni ta' dan il- benefiċċju.

BIRGU: XATT IR-RIŻQ - ARKATI GĦALL-KIRI

L-ONOR.

CHRIS AGIUS staqsa lill-Ministru ta' l-Intern u l-Ambjent: Jista' il-Ministru jgħid jekk baqax xi arkata vakanti minn ta' Xatt ir- Riżq, Birgu?

Jista' jgħid jekk hemmx ħsieb li tinħareġ għall-kiri?

ONOR.

TONIO BORG: Ninsab informat li skond l-arkivji tat-taqsima proprjeta` tal-gvern hemm mina waħda li għadha ma ġietx allokata.

Qed isiru l-investigazzjonijiet neċessarji biex jiġi stabilit jekk il-mina inkwestjoni għandhiex tinħareġ għall-kiri bl-offerti.

ĦAMRUN LABOUR OFFICE – TARAĠ IMKISSER

L-ONOR.

JOSE' HERRERA staqsa lill-Ministru għar-Riżorsi u l- Infrastruttura: Jaf il-Ministru li t-taraġ tal-labour office tal-Ħamrun huwa kollu mkisser u għalhekk huwa ta' periklu għal min juża l-uffiċċju?

Jista' il-Ministru jibgħat ħaddiema sabiex din is-sitwazzjoni tiġi rrimedjata?

ONOR.

FRANCIS ZAMMIT DIMECH: Ninsab informat li d-dipartiment tal- kostruzzjoni u manutenzjoni se jinvestiga l-każ.

TRIBUNAL GĦALL-INVESTIGAZZ-JONI TA' INĠUSTIZZJI

L-ONOR.

RITA LAW staqsiet lill-Prim Ministru: Jista' il-Prim Ministru jgħid x'inhi r-raġuni li t-tribunal għall-investigazzjoni ta' inġustizzji m'għadux jiffunzjona?

ONOR.

EDDIE FENECH ADAMI: Ninsab informat li t-tribunal għall- investigazzjoni ta' inġustizzji mwaqqaf b'Att VIII ta' l-1997, għadu għaddej bix-xogħol tiegħu.

LIVELLI TA' L-OŻONJU

L-ONOR.

JOE MIZZI staqsa lill-Ministru ta' l-Intern u l-Ambjent: Din is-sena hemm fis-seħħ regolamenti li jirrigwardaw il-livelli ta' l- ożonju u l-partiċelli PM 10 fl-arja, speċjalment fl-abitat.

Jista' il- Ministru jgħidilna kemm-il darba nqabżu l-livelli ta' l-ożonju u PM 10 fl- arja matul dawn l-aħħar 13-il xahar?

Kemm-il ġimgħa kien hemm fejn sar moniteraġġ bl-istazzjoni mobbli u meta kien bil-ħsara jew ma liema qed jopera?

Ittieħdu xi passi dixxiplinarji kontra min ma tax l-approvazzjoni biex l-istazzjon mobbli jissewwa?

Jista' il-Ministru jgħid jekk l- istazzjon mobbili għandux il-monitors jaħdmu kollha jew le?

U jekk le, għaliex ma tteħdux passi urġenti biex jissewwew?

Kif se jiġu interpretati dawn ir-riżultati għas-sena 2002?

ONOR TONIO BORG: L-informazzjoni dwar kemm-il darba nqabżu l-livelli fl- ożonju u l-PM 10 fl-arja għadhom qegħdin jiġu interpretati u kkumpilati.

L-istazzjon mobbli ma ħadimx bejn Marzu u Lulju 2002 minħabba nuqqas ta' staff.

F`Ottubru xi monitors kienu bil-ħsara u ngħatat l-ordni għall- manutenzjoni.

Ma kienx hemm bżonn azzjoni dixxiplinarja għax l- approvazzjoni biex l-istazzjon mobbli ssirlu manutenzjoni ngħatat.

Bħalissa tlieta minn ħames monitors qegħdin jaħdmu u l-oħrajn qegħdin jiġu serviced u jkunu lesti fi żmien qasir.

Dawn ir-riżultati se jiġu interpretati bid-data li hemm storjata fil- computer u jinħarġu fir-rapport annwali.

ĦARSIEN TA' L-AMBJENT - AWDITURI BARRANIN

L-ONOR.

JOE MIZZI staqsa lill-Ministru ta' l-Intern u l-Ambjent: B'riferenza għar-risposta ta' mistoqsija parlamentari 36344 - fejn intqal li l-awdituri ta' l-Unjoni Ewropea ma qablux ma' kif ġew imħallsa l- konsulenti Maltin, tant li d-dipartiment għall-ħarsien ta' l-ambjent kellu jirrifondi s-somma ta' euro 74,777.50 - jista' il-Ministru jgħid minn fejn ħarġet din is-somma flus?

Mill-fondi li ngħataw minn Brussel taħt il-life project jew mill-budget tad-dipartiment?

Min ta l-awtorizzazzjoni biex titħallas din is-somma?

Min kienu d-direttur u l-kordinatur ta' dan il- proġett?

Kemm tħallsu tax-xogħol li għamlu?

GĦaliex dan l-istate of the environment report 1994 qatt ma ssemma u qatt ma ġie ppubblikat mill-gvern Nazzjonalista?

Tista' titpoġġa kopja ta' dan ir-rapport fuq il-Mejda tal- Kamra?

ONOR TONIO BORG: L-ewwelnett ta' min jgħid li fit-tweġiba għall- mistoqsija parlamentari 36344 ma ntqalx li "l-awdituri ta' l-Unjoni ma qablux ma' kif ġew imħallsa l-konsulenti Maltin", iżda li "l-awdituri ta' l- Unjoni ma qablux li r-rati li ġew użati biex jiġi vvalutat ix-xogħol ikunu fuq l-istess livell tar-rati li tħallsu lill-konsulenti barranin".

Nerġa' intenni li l-ebda uffiċjal pubbliku ma ħa flus bħala kumpens għal dan il- proġett.

Is-somma ta' flus inkwestjoni ġiet rifuża fil-11 ta' Mejju 2000 u tħallset mill-flus allokati għad-dipartiment għall-ħarsien ta' l-ambjent u mhux mill- fondi li ngħataw minn Brussels taħt il-life project.

L-awtorizzazzjoni biex isir dan il-ħlas ingħatat mid-dipartiment għall-ħarsien ta' l-ambjent wara li ġie kkonfermat mill-ministeru tal-finanzi illi l-awtorizzazzjoni tagħhom ma kenitx meħtieġa.

Il-kordinatur ta' dan il-proġett kien is-Sur Louis Vella, li kien ukoll id-direttur għall-ħarsien ta' l-ambjent.

Skond dan il-proġett kellu jsir an eco-audit and preparation of an environmental action plan.

Dan ir-rapport kien baqa` dejjem bħala abbozz u għalhekk qatt ma ġie ppubblikat.

LEAD REPLACEMENT PETROL

L-ONOR.

JEAN PIERRE FARRUGIA staqsa lill-Ministru għas-Servizzi Ekonomiċi: Jista' il-Ministru jgħid kemm qed jiswa lill-korporazzjoni Enemalta l-additive li jkollu jintuża ma' petrol bla ċomb f'karozzi li jużaw petrol biċ-ċomb?

ONOR.

JOSEF BONNICI: L-informazzjoni mitluba hija ta' natura kummerċjali u għaldaqstant ma jkunx fl-interess tal-korporazzjoni Enemalta li tali informazzjoni tiġi ppubblikata.

FLORIANA: TRIQ L-IMĦAŻEN – DAWL

L-ONOR.

JEAN PIERRE FARRUGIA staqsa lill-Ministru għas-Servizzi Ekonomiċi: Tista' il-korporazzjoni Enemalta tieħu ħsieb li jinbidel l- istreetlighting fi Triq l-Imħażen, kantuniera ma' Triq il-Miratur, fil- Floriana?

ONOR.

JOSEF BONNICI: Ninsab informat li fil-fatt il-manutenzjoni meħtieġa diġa' saret.

QORTI EWROPEA GĦAD-DRITTIJIET TAL-BNIEDEM

L-ONOR.

JEAN PIERRE FARRUGIA staqsa lill-Ministru għall-Affarijiet Barranin: Jista' il-Ministru jgħid kemm-il ċittadin Malti u kemm-il kumpannija Maltija ressqu xi każ quddiem il-Qorti Ewropea dwar id- Drittijiet tal-Bniedem tal-Kunsill ta' l-Ewropa fis-snin li għaddew?

ONOR.

JOE BORG: Nixtieq ninforma lill-Onor.

Interpellant li kull applikazzjoni li xi ċittadin ta' stat membru tal-Konvenzjoni tad-Drittijiet tal-Bniedem iressaq quddiem il-Qorti Ewropea, tiġi sottomessa direttament lill-qorti u għalhekk l-istat li tiegħu l-applikant ikun ċittadin ma jiġix informat li tkun tressqet xi applikazzjoni.

Tajjeb li l-Onor.

Interpellant ikun jaf ukoll li ħafna mill-każi mressqa jiġu mwarrba mill-qorti stess wara li jkunu nstabu bħala invalidi u ma jinżamm l-ebda kwalita` ta' rekord dwar dawn il-każi.

Minn informazzjoni miksuba mill Qorti Ewropea, jirriżulta li kien hemm 17-il każ kontra Malta li ġew iddikjarati inammissibbli - każ minnhom tressaq minn ċittadin mhux Malti - ħames każi kontra Malta li ġew deċiżi b'sentenza - tlieta minnhom tressqu minn ċittadini mhux Maltin - u każ li ntlaħaq ftehim dwaru bejn iż- żewġ partijiet.

Barra minn hekk, hemm ħames każi oħra kontra Malta li għadhom qed jiġu kkonsidrati mill-qorti.

FLORIANA – TINDIF

L-ONOR.

JEAN PIERRE FARRUGIA staqsa lill-Ministru għar-Riżorsi u l- Infrastruttura: Jista' il-Ministru jara li jitnaddaf l-iskart li nġema bejn il-binja tal-lukanda Excelsior u x-xatt fil-Floriana?

ONOR.

FRANCIS ZAMMIT DIMECH: Peress li l-funzjoni li għaliha qed jirriferi l-Onor.

Interpellant hi waħda minn dawk mgħoddija lill-kunsilli lokali, nissuġġerilu li jindirizza l-mistoqsija tiegħu lill-kunsill lokali.

AĠENZIJA APPOĠĠ - COLLECTIVE AGREEMENT

L-ONOR.

JEAN PIERRE FARRUGIA staqsa lill-Viċi Prim Ministru u Ministru għall-Politika Soċjali: Jista' il-Viċi Prim Ministru jgħid meta hu maħsub li jiġi ffirmat il-collective agreement mas-social workers ta' l- aġenzija Appoġġ?

ONOR.

LAWRENCE GONZI: Il-ftehim kollettiv li għamel riferenza għalih l- Onor. Interpellant qiegħed quddiem it-tribunal industrijali.

Ninsab informat li s-seduta li jmiss ġiet iffissata għall-25 ta' Frar, 2003.

SKEJJEL - UŻU TA' FAĊILITAJIET SPORTIVI

L-ONOR.

CARMELO ABELA staqsa lill-Ministru ta' l-Edukazzjoni: Jista' il-Ministru jirrispondi mistoqsija parlamentari 37995 u jgħid kemm hawn skejjel ta' l-Istat li l-faċilitajiet sportivi tagħhom jintużaw minn għaqdiet wara l-ħin ta' l-iskola?

Liema huma l-iskejjel u l-għaqdiet?

Isir xi ħlas?

Kemm f' kull każ?

ONOR.

LOUIS GALEA: L-informazzjoni mitluba qed titpoġġa fuq il-Mejda tal- Kamra.

DIPARTIMENT TA' L-ISPORT - TAGĦMIR SPORTIV

L-ONOR.

CARMELO ABELA staqsa lill-Ministru ta' l-Edukazzjoni: Jista' il-Ministru jirrispondi mistoqsija parlametnari 37996 u jgħid kemm intefaq mid-dipartiment ta' l-isport f'tagħmir sportiv li jinkludi wkoll footballs, blalen għall-volleyball u l-basketbell, eċċ. għall-iskejjel ta' l-Istat għall-użu ta' l-istudenti, u dan fis-sena finanzjarja li għaddiet?

Jista' jgħid liema skejjel ingħataw xi tagħmir?

Kemm huwa maħsub li se jintnefqu fuq affarijiet simili fis sena finanzjarja li qegħdin fiha?

ONOR.

LOUIS GALEA: Informat li d-dipartiment ta' l-isport ma jqassamx tagħmir sportiv lill-iskejjel għall-użu ta' l-istudenti.

Kien hemm okkażjonijiet fejn kumpanniji privati għamlu donazzjonijiet ta' tagħmir sportiv fil-preżenza tas-segretarju parlamentari.

Kien hemm okkażjonijiet, bħal fil-każ tax-xogħol għal wiċċ sintetiku fil-ground sportiv tal-junior lyceum Margaret Mortimer, fejn it-tender kienet tinkludi xi tagħmir sportiv.

Kull skola tingħata flus mid-diviżjoni ta' l-edukazzjoni biex taqdi l- ħteġijiet tagħha.

Imbagħad sta għall-amministrazzjoni ta' l-iskola biex tqassam dawn il-flus skond il-ħteġijiet partikolari tagħha fil-firxa kollha tal-kurrikulu.

REĠISTRAZZJONI TA' ARMI TAN-NAR

L-ONOR.

CARMELO ABELA staqsa lill-Ministru ta' l-Intern u l- Ambjent: Jista' il-Ministru jirrispondi mistoqsija parlamentari 37999 u jgħid fil-31 ta' Diċembru 2002 kemm kien hawn armi tan-nar reġistrati mal- pulizija?

Jista' jagħti breakdown tat-tip ta' l-armi?

Kemm minn dawn l- armi huma meqjusa bħala antiki u għalhekk ma jistgħux jintużaw aktar?

Kemm ġew reġistrati għall-ewwel darba fl-2002?

ONOR.

TONIO BORG: Ninsab informat li fil-31 ta' Diċembru 2002 in-numru ta' armi reġistrati mal-pulizija li jagħqu taħt l-interpretazzjoni ta' "arma tan-nar" kif definit fl-Arms Ordinance (Cap 66), hu kif jidher fit- tabella li qed inpoġġi fuq il-Mejda tal-Kamra.

PULIZIJA - ARMI REĠISTRATI

L-ONOR.

CARMELO ABELA staqsa lill-Ministru ta' l-Intern u l- Ambjent: Jista' il-Ministru jwieġeb it-tieni parti tal-mistoqsija parlamentari 38000 u jgħid minbarra l-armi tan-nar, liema armi oħra għandhom jiġu reġistrati mal-pulizija?

Kemm hawn reġistrati minn kull tip?

Kemm minn dawn l-armi ġew reġistrati għall-ewwel darba fl-2002?

ONOR.

TONIO BORG: Ninsab informat li fil-31 ta' Diċembru, 2002 in-numru ta' armi reġistrati mal-pulizija li ma jagħqux taħt l-interpretazzjoni ta' "arma tan-nar" kif definit fl-Arms Ordinance (Cap 66), hu kif jidher fit- tabella li qed inpoġġi fuq il-Mejda tal-Kamra.

PULIZIJA – ĦATRA TA' MAĠĠURI

L-ONOR.

CARMELO ABELA staqsa lill-Ministru ta' l-Intern u l- Ambjent: Jista' il-Ministru jgħid kemm huwa maħsub li se jinħatru maġġuri fil-korp tal-pulizija?

Kemm kien hemm applikazzjonijiet minn surġenti fil- korp?

Hemm xi data sa meta dawn ser jinħatru?

ONOR.

TONIO BORG: Ninsab informat li kien hemm 100 membru tal-korp tal- pulizija li jokkupaw il-grad ta' surġent ta' l-ewwel klassi li applikaw sabiex ikunu kkunsidrati għall-ħatra ta' surġent maġġur tat-tieni klassi.

Il-ħatriet ser isiru skond kif ikun hemm bżonn fl-aħjar interessi ta' l- istess korp.

XGĦAJRA: TRIQ KARLU VELLA – XOGĦLIJIET

L-ONOR.

RITA LAW staqsiet lill-Ministru għat-Trasport u Komunikazzjoni: Jista' il-Ministru jgħid meta se jinbeda x-xogħol wara l- konferma fit-tweġiba għall-mistoqsija parlamentari 33737?

ONOR.

ĊENSU GALEA: Jien informat illi l-awtorita' dwar it-trasport qiegħda tħejji programm għall-asfaltar ta' diversi toroq madwar Malta kollha, iżda m'hemmx dubju li x-xogħol fil-lokalita` isir skond il- prioritajiet li jkunu qed jirriżultaw minn żmien għal żmien.

REĠISTRAZZJONI TA' MEDIĊINI

L-ONOR.

LEO BRINCAT staqsa lill-Ministru tas-Saħħa: Jista' il- Ministru jgħid fiex wasal il-proċess il-ġdid ta' reġistrazzjoni ta' mediċini?

Minn min qiegħed isir dan ix-xogħol preparatorju?

Jista' jagħti indikazzjoni tar-range tar-registration fees li ser ikunu involuti?

ONOR.

LOUIS DEGUARA: Il-proċess il-ġdid ta' reġistrazzjoni ta' mediċini li qed isir mill-medicines regulatory unit fid-diviżjoni tas-saħħa wasal fi stat avanzat u jkun lest biex jinbeda meta jiġu stabiliti l-fees.

F'dak li għandu x'jaqsam ma' fees ġew imħejjija diversi għażliet li fil- preżent qed jiġu studjati u analizzati.